**Starptautiskie standarti**

**un ieteicamā prakse**

**Starptautiskās civilās aviācijas konvencijas 15. pielikums**

**Aeronavigācijas informācijas pakalpojumi**

**Šis izdevums ietver visus grozījumus, kurus Padome pieņēmusi līdz 2013. gada 2. martam,** **un no 2013. gada 14. novembra aizstāj visus iepriekšējos 15. pielikuma izdevumus.**

**Informāciju attiecībā uz** **standartu un ieteicamās prakses piemērojamību sk. priekšvārdā.**

**Četrpadsmitais izdevums, 2013. gada jūlijs**

**Starptautiskā Civilās aviācijas organizācija**

Atsevišķos izdevumos angļu, arābu, ķīniešu, franču, krievu un spāņu valodā publicējusi STARPTAUTISKĀ CIVILĀS AVIĀCIJAS ORGANIZĀCIJA

*999 University Street, Montréal, Quebec, Canada H3C 5H7*

Informācija par pasūtīšanu un tirdzniecības pārstāvju un grāmatu tirgotāju pilns saraksts ir pieejams *ICAO* tīmekļa vietnē [www.icao.int.](http://www.icao.int/)

*Pirmais izdevums, 1953. gads*

*Divpadsmitais izdevums, 2004. gads*

*Trīspadsmitais izdevums, 2010. gads*

*Četrpadsmitais izdevums, 2013. gads*

***15. pielikums. Aeronavigācijas informācijas pakalpojumi***

Kārtas numurs: AN15 ISBN 978-92-9249-243-4

© *ICAO* 2013. gads

Visas tiesības saglabātas. Nevienu šīs publikācijas daļu nedrīkst reproducēt, glabāt izguves sistēmā vai pārsūtīt jebkādā formā vai ar jebkādiem līdzekļiem bez Starptautiskās Civilās aviācijas organizācijas iepriekšējas rakstiskas atļaujas.

**GROZĪJUMI**

Grozījumi ir paziņoti *ICAO* publikāciju kataloga papildinājumos; katalogs un tā papildinājumi ir pieejami *ICAO* tīmekļa vietnē [www.icao.int.](http://www.icao.int/) Turpmāk atvēlētā vieta ir paredzēta šādu grozījumu reģistrēšanai.

## GROZĪJUMU UN LABOJUMU REĢISTRS

|  |  |  |
| --- | --- | --- |
| GROZĪJUMI |  | LABOJUMI |
| Nr. | Piemērošanas datums | Reģistrēšanas datums | Reģistrējis | Nr. | Izdošanas datums | Reģistrēšanas datums | Reģistrējis |
| 1.–37. | Iekļauti šajā izdevumā | 1. | 21.10.2013. | – | *ICAO* |
| 38. | 13.11.2014. | – | *ICAO* |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**SATURA RĀDĪTĀJS**

*Lpp.*

[PRIEKŠVĀRDS 7](#_Toc485293321)

[1. NODAĻA. VISPĀRĪGA INFORMĀCIJA 14](#_Toc485293328)

[1.1. Definīcijas 14](#_Toc485293329)

[1.2. Vispārējās atskaites sistēmas aeronavigācijai 23](#_Toc485293330)

[1.3. Dažādas specifikācijas 25](#_Toc485293331)

[2. NODAĻA. PIENĀKUMI UN FUNKCIJAS 27](#_Toc485293332)

[2.1. Valsts pienākumi 27](#_Toc485293333)

[2.2. *AIS* pienākumi un funkcijas 27](#_Toc485293334)

[2.3. Aeronavigācijas datu un aeronavigācijas informācijas apmaiņa 28](#_Toc485293335)

[2.4. Autortiesības 29](#_Toc485293336)

[2.5. Izmaksu segšana 29](#_Toc485293337)

[3. NODAĻA. AERONAVIGĀCIJAS INFORMĀCIJAS PĀRVALDĪBA 30](#_Toc485293338)

[3.1. Informācijas pārvaldības prasības 30](#_Toc485293339)

[3.2. Aeronavigācijas datu un aeronavigācijas informācijas validācija un verifikācija 30](#_Toc485293340)

[3.3. Datu kvalitātes specifikācijas 30](#_Toc485293341)

[3.4. Metadati 32](#_Toc485293342)

[3.5. Datu aizsardzība 32](#_Toc485293343)

[3.6. Automatizācijas izmantošana 32](#_Toc485293344)

[3.7. Kvalitātes vadības sistēma 34](#_Toc485293345)

[3.8. Cilvēkfaktora apsvērumi 35](#_Toc485293346)

[4. NODAĻA. AERONAVIGĀCIJAS INFORMĀCIJAS PUBLIKĀCIJAS (*AIP*) 36](#_Toc485293347)

[4.1. Saturs 36](#_Toc485293348)

[4.2. Vispārīgas specifikācijas 37](#_Toc485293349)

[4.3. Specifikācijas *AIP* grozījumu veikšanai 38](#_Toc485293350)

[4.4. Specifikācijas *AIP* papildinājumiem 39](#_Toc485293351)

[4.5. Izplatīšana 39](#_Toc485293352)

[4.6. Elektroniska *AIP* (*eAIP*) 39](#_Toc485293353)

[5. NODAĻA. *NOTAM* 41](#_Toc485293354)

[5.1. Sastādīšana 41](#_Toc485293355)

[5.2. Vispārīgas specifikācijas 44](#_Toc485293356)

[5.3. Izplatīšana 45](#_Toc485293357)

[6. NODAĻA. AERONAVIGĀCIJAS INFORMĀCIJAS REGLAMENTĒŠANA UN KONTROLE (*AIRAC*) 47](#_Toc485293358)

[6.1. Vispārīgas specifikācijas 47](#_Toc485293359)

[6.2. Informācijas nodrošināšana papīra formā 47](#_Toc485293360)

[6.3. Informācijas nodrošināšana elektroniskā veidā 47](#_Toc485293361)

[7. NODAĻA. AERONAVIGĀCIJAS INFORMĀCIJAS CIRKULĀRS (*AIC*) 49](#_Toc485293362)

[7.1. Sastādīšana 49](#_Toc485293363)

[7.2. Vispārīgas specifikācijas 50](#_Toc485293364)

[7.3. Izplatīšana 51](#_Toc485293365)

[8. NODAĻA. PIRMSLIDOJUMA UN PĒCLIDOJUMA INFORMĀCIJA 52](#_Toc485293366)

[8.1. Pirmslidojuma informācija 52](#_Toc485293367)

[8.2. Automatizētas pirmslidojuma informācijas sistēmas 53](#_Toc485293368)

[8.3. Pēclidojuma informācija 54](#_Toc485293369)

[9. NODAĻA. PRASĪBAS ATTIECĪBĀ UZ TELEKOMUNIKĀCIJĀM 55](#_Toc485293370)

[10. NODAĻA. ELEKTRONISKIE APVIDUS UN ŠĶĒRŠĻU DATI 56](#_Toc485293371)

[10.1. Pārklājuma apgabali un datu nodrošināšanas prasības 56](#_Toc485293372)

[10.2. Apvidus datu kopa – saturs, skaitliskā specifikācija un struktūra 58](#_Toc485293373)

[10.3. Šķēršļu datu kopa – saturs, skaitliskā specifikācija un struktūra 59](#_Toc485293374)

[10.4. Apvidus un šķēršļu datu produkta specifikācijas 59](#_Toc485293375)

[11. NODAĻA. LIDLAUKA KARTOGRĀFISKIE DATI 61](#_Toc485293376)

[11.1. Lidlauka kartogrāfisko datu nodrošināšanas prasības 61](#_Toc485293377)

[11.2. Lidlauka kartogrāfisko datu produkta specifikācija 61](#_Toc485293378)

[11.3. Lidlauka kartogrāfisko datu bāze – datu kopas saturs un struktūra 62](#_Toc485293379)

[1. PAPILDINĀJUMS. AERONAVIGĀCIJAS INFORMĀCIJAS PUBLIKĀCIJAS (*AIP*) SATURS 63](#_Toc485293380)

[1. DAĻA. VISPĀRĪGA INFORMĀCIJA(*GEN*) 63](#_Toc485293381)

[2. DAĻA. MARŠRUTĀ (*ENR*) 75](#_Toc485293410)

[3. DAĻA. LIDLAUKI (*AD*) 87](#_Toc485293442)

[2. PAPILDINĀJUMS. *SNOWTAM* FORMĀTS 104](#_Toc485293494)

[3. PAPILDINĀJUMS. *ASHTAM* FORMĀTS 110](#_Toc485293497)

[4. PAPILDINĀJUMS. INFORMĀCIJA, KAS JĀPAZIŅO, IZMANTOJOT *AIRAC* 114](#_Toc485293498)

[5. PAPILDINĀJUMS. IEPRIEKŠNOTEIKTA SISTĒMA *NOTAM* IZPLATĪŠANAI 116](#_Toc485293502)

[6. PAPILDINĀJUMS. *NOTAM* FORMĀTS 117](#_Toc485293503)

[7. PAPILDINĀJUMS. AERONAVIGĀCIJAS DATU PUBLICĒŠANAS IZŠĶIRTSPĒJAS UN INTEGRITĀTES KLASIFIKĀCIJA 122](#_Toc485293511)

[8. PAPILDINĀJUMS. PRASĪBAS ATTIECĪBĀ UZ APVIDUS UN ŠĶĒRŠĻU DATIEM 125](#_Toc485293514)

# PRIEKŠVĀRDS

## Priekšvēsture

Padome pirmoreiz pieņēma Standartus un ieteicamo praksi attiecībā uz aeronavigācijas informācijas pakalpojumiem 1953. gada 15. maijā atbilstoši Starptautiskās civilās aviācijas konvencijas (Čikāga, 1944. gads) 37. pantam kā Konvencijas 15. pielikumu.

Šajā dokumentā izklāstītā 15. pielikuma izstrādes gaita ir bijusi šāda. Pirmās prasības izstrādāja Aeronavigācijas komiteja, ievērojot Reģionālās aeronavigācijas sanāksmes ieteikumus, un 1947. gada janvārī tās publicēja ar Padomes pilnvarojumu kā “Procedūras par starptautiskajiem paziņojumiem aviācijas lietotājiem” (*PANS-NOTAM*, *PICAO* dok. Nr. 2713). Īpašā *NOTAM* sanāksmē 1949. gadā šīs procedūras tika pārskatītas un tika ieteikti to grozījumi, ko vēlāk izdeva kā “Aeronavigācijas pakalpojumu procedūras” (*PANS-AIS*, dok. Nr. 7106) un kas kļuva piemērojami 1951. gada 1. augustā. *PANS-AIS* tika pārskatīts Aeronavigācijas informācijas pakalpojumu sniedzēju nodaļas pirmajā sesijā 1952. gadā, kas ieteica pieņemt standartus un ieteicamo praksi. Pēc tam, kad šos ieteikumus bija izskatījušas visas Līgumslēdzējas valstis, tos pārskatīja Aeronavigācijas komisija, un Padome 1953. gada 15. maijā pieņēma pirmos standartus un ieteicamo praksi kā konvencijas 15. pielikumu. Šis pielikums kļuva piemērojams 1954. gada 1. aprīlī.

A tabulā redzama vēlāko grozījumu izcelsme, kā arī galveno grozījumu saturs un datumi, kuros Padome pieņēma pielikumu un tā grozījumus, kuros tie stājās spēkā un kad tie kļuva piemērojami.

## Prasības Līgumslēdzējām valstīm

*Paziņošana par atšķirībām.* Līgumslēdzēju valstu uzmanība tiek vērsta uz pienākumu, ko nosaka Konvencijas 38. pants, kas pieprasa Līgumslēdzējām valstīm paziņot Organizācijai par visām atšķirībām starp saviem tiesību aktiem un praksi un šajā pielikumā ietvertajiem starptautiskajiem standartiem un visiem to grozījumiem. Līgumslēdzējas valstis tiek aicinātas ziņot Organizācijai arī par jebkurām atšķirībām no šajā pielikumā ietvertās ieteicamās prakses un tās grozījumiem, ja šī informācija ir svarīga aeronavigācijas drošumam. Turklāt Līgumslēdzējas valstis tiek arī aicinātas regulāri informēt Organizāciju par jebkurām atšķirībām, kas var rasties vēlāk, vai par iepriekš paziņoto atšķirību novēršanu. Līgumslēdzējām valstīm tiks nosūtīts īpašs pieprasījums paziņot par atšķirībām tūlīt pēc ikviena šā pielikuma grozījumu pieņemšanas.

## Pielikuma sastāvdaļu statuss

Pielikums parasti, taču ne vienmēr, ir veidots no turpmāk minētajām daļām; tām ir šāds statuss.

1. *Pielikuma pamatdaļa*

*a) Standarti* un *ieteicamā prakse*, ko saskaņā ar Konvencijas noteikumiem ir pieņēmusi Padome. Tie ir šādi.

*Standarts.* Jebkura fizisko raksturlielumu, konfigurācijas, materiāldaļas, darbības parametru, personāla vai procedūras specifikācija, kuras vienveidīga piemērošana ir atzīta par nepieciešamu starptautiskās aeronavigācijas drošumam un regularitātei un kuru Līgumslēdzējas valstis ievēro atbilstoši Konvencijai; gadījumā ja to ievērot nav iespējams, tad saskaņā ar 38. pantu par to ir obligāti jāziņo Padomei.

*Ieteicamā prakse.* Jebkura fizisko raksturlielumu, konfigurācijas, materiāldaļas, darbības parametru, personāla vai procedūras specifikācija, kuras vienveidīga piemērošana ir atzīta par vēlamu starptautiskās aeronavigācijas drošumam, regularitātei un efektivitātei un kuru Līgumslēdzējas valstis cenšas ievērot atbilstoši Konvencijai.

*b) Papildinājumos* ir ērtākai izmantošanai atsevišķi sagrupēta informācija, kas veido daļu no Padomes pieņemtajiem standartiem un ieteicamās prakses.

*c) Definīcijas* tiem standartos un ieteicamajā praksē lietotajiem terminiem, kuri nav pašsaprotami, jo tiem nav vispārpieņemtu vārdnīcā dotu nozīmju. Definīcijai nav neatkarīga statusa, bet tā ir būtiska sastāvdaļa katra standarta un ieteicamās prakses aprakstā, kurā tā ir lietota, jo termina nozīmes maiņa var ietekmēt specifikācijas būtību.

*d) Tabulas un attēli*, kas papildina vai ilustrē standartu vai ieteicamo praksi un uz kuriem šajā dokumentā ir atsauces, veido daļu no saistītā standarta vai ieteicamās prakses, un tiem ir tas pats statuss.

Jāatzīmē, ka daži standarti šajā pielikumā ietver ar atsauci citas specifikācijas, kurām ir ieteicamās prakses statuss. Šādos gadījumos ieteicamās prakses teksts kļūst par standarta daļu.

2. *Informācija, ko Padome apstiprinājusi publicēšanai saistībā ar standartiem un ieteicamo praksi*

*a) Priekšvārdi* ietver vēsturiskus faktus un skaidrojumus saistībā ar Padomes darbībām, un tajos ir izskaidroti valstu pienākumi attiecībā uz standartu un ieteicamās prakses piemērošanu, kas izriet no Konvencijas un Pieņemšanas rezolūcijas.

*b) Ievadi* pielikuma daļu, nodaļu vai punktu sākumā satur skaidrojošu informāciju, lai palīdzētu izprast teksta piemērošanu.

*c) Piezīmes* nav daļa no standartiem vai ieteicamās prakses, tās ir iekļautas tekstā, kur attiecībā uz konkrēto standartu vai ieteicamo praksi nepieciešams sniegt faktisko informāciju vai atsauces.

*d) Pievienotie dokumenti* satur standartus un ieteicamo praksi papildinošu informāciju vai ir iekļauti kā norādījumi to piemērošanai.

## Valodas izvēle

Šis pielikums ir pieņemts sešās valodās – angļu, arābu, ķīniešu, franču, krievu un spāņu. Lai nodrošinātu pielikuma piemērošanu un īstenotu citus Konvencijā noteiktos mērķus, katrai Līgumslēdzējai valstij jāizvēlas teksta izmantošana vienā no jau piedāvātajām valodām, vai tā tulkojums savā valsts valodā, un attiecīgi izdarītā izvēle jāpaziņo Organizācijai.

## Redakcionālie principi

Lai no pirmā acu uzmetiena būtu redzams katra paziņojuma statuss, ir ievēroti šādi redakcionālie principi: *Standarti* ir rakstīti parastiem burtiem; *ieteicamā prakse* ir rakstīta parastajā slīprakstā, statusu norādot ar vārdiem “**ieteikums**”; *piezīmes* ir rakstītas parastajā slīprakstā, statusu norādot ar vārdu “*piezīme*”.

Specifikāciju aprakstos ir ievēroti šādi redakcionālie principi: standartos latviešu valodā lieto darbības vārdu īstenības izteiksmē, bet ieteicamajā praksē – darbības vārdu vajadzības izteiksmē.

Šajā dokumentā lietotas Starptautiskās mērvienību sistēmas (*SI*) mērvienības, kas noteiktas Starptautiskās civilās aviācijas konvencijas 5. pielikumā. Ja 5. pielikums atļauj izmantot alternatīvas mērvienības, tad tās ir norādītas apaļās iekavās aiz pamata mērvienībām. Tajos gadījumos, kad tiek minētas divas mērvienības, nedrīkst uzskatīt, ka pārī apvienotās mērvienību vērtības ir vienādas un savstarpēji aizvietojamas. Tomēr var secināt, ka tiek panākts līdzvērtīgs drošuma līmenis, ja tiek lietots viens no mērvienību kopumiem.

Jebkura atsauce uz kādu šā dokumenta daļu, kurai ir numurs un/vai virsraksts, attiecas arī uz visām šīs daļas apakšiedaļām.

## A tabula. 15. pielikuma grozījumi

| *Grozījumi* | *Izcelsme* | *Grozījumu saturs* | *Pieņemšana**Stāšanās spēkā**Piemērošana* |
| --- | --- | --- | --- |
| 1. izdevums | Aeronavigācijas informācijas pakalpojumu sniedzēju nodaļas pirmā sesija |  | 1953. gada 15. maijā1953. gada 1. septembrīNo 1954. gada 1. aprīļa |
| 1. | Konsultācijas ar valstīm | Redakcionāli grozījumi terminoloģijas konsekvences nodrošināšanai | 1955. gada 27. maijā1955. gada 1. oktobrīNo 1955. gada 1. oktobra |
| 2. | Konsultācijas ar valstīm | Redakcionāli grozījumi terminoloģijas konsekvences nodrošināšanai | 1956. gada 15. maijā1956. gada 15. septembrīNo 1956. gada 1. decembra |
| 3. | Konsultācijas ar valstīm | Aizliegto, ierobežotu lidojumu un bīstamo zonu definīcija un identifikācija | 1957. gada 16. aprīlī1957. gada 1. septembrīNo 1957. gada 1. decembra |
| 4. | Konsultācijas ar valstīm | Norādījumi par aizliegto, ierobežotu lidojumu un bīstamo zonu definīciju piemērošanu | 1958. gada 14. novembrī—No 1958. gada 14. novembra |
| 5. | Konsultācijas ar valstīm | Redakcionāli grozījumi terminoloģijas konsekvences nodrošināšanai; atrašanās vietas indeksu noteikšana piemērošanai visā pasaulē vietvārdu saīsinājumu vietā | 1959. gada 24. martā1959. gada 1. septembrīNo 1959. gada 1. oktobra |
| 6. | Aeronavigācijas informācijas pakalpojumu sniedzēju un Aeronavigācijas karšu nodaļa | Aeronavigācijas informācijas publikāciju (*AIP*) saturs; specifikācijas Aeronavigācijas informācijas cirkulāriem un *NOTAM* kods. | 1960. gada 20. jūnijā1960. gada 1. oktobrīNo 1961. gada 1. janvāra |
| 7. | Aeronavigācijas informācijas pakalpojumu sniedzēju un Aeronavigācijas karšu nodaļa | Norādījumu svītrošana | 1960. gada 2. decembrī—No 1961. gada 1. janvāra |
| 8. | Sarakste un Padomes rīcība, lai apstiprinātu jauno *ABC* – “*ICAO* Abreviatūras un kodi” (dok. Nr. 8400) | Regulējošā sistēma (*AIRAC*); “*NOTAM* koda” un “Aeronavigācijas informācijas pakalpojumu sniedzēju lietošanai paredzēto abreviatūru” svītrošana; mazsvarīgi 1. papildinājuma grozījumi | 1964. gada 25. martā1964. gada 1. augustāNo 1964. gada 1. novembra |
| 9. | Lidojumu noteikumu un gaisa satiksmes pakalpojumu/operāciju nodaļas sanāksme | Bīstamo, aizliegto un ierobežotu lidojumu zonu definīcijas | 1965. gada 10. decembrī1966. gada 10. aprīlīNo 1966. gada 25. augusta |
| 10. | Aeronavigācijas informācijas pakalpojumu sniedzēju un Aeronavigācijas karšu nodaļa (1966. gads) | Sniega plāna specifikācijas; *SNOWTAM* definīcija un veidlapa; *NOTAM* I klases teksts; *AIP* saturs; ierobežotas gaisa telpas identifikācija un attēlošana; aeronavigācijas informācijas cirkulāri | 1967. gada 13. jūnijā1967. gada 8. oktobrīNo 1968. gada 8. februāra |
| 11. | Piektā Aeronavigācijas konference | Pirmslidojuma informācijas pakalpojumu sniedzējs; informācija par redzamības uz skrejceļa noteikšanas iekārtām | 1969. gada 23. janvārī1969. gada 23. maijāNo 1969. gada 18. septembra |
| 12. | Sestā Aeronavigācijas konference un reģionālās papildprocedūras | Informācijas publicēšana par gaisa satiksmes pakalpojumu sistēmām, t. i., par ziņošanas punktiem un minimālajiem lidojuma absolūtajiem augstumiem; *NOTAM* informācija par meklēšanas un glābšanas operāciju veikšanu | 1970. gada 15. maijā1970. gada 15. septembrīNo 1971. gada 4. februāra |
| 13. | Aeronavigācijas informācijas pakalpojuma sniedzēju un Aeronavigācijas karšu nodaļa; sestā Aeronavigācijas konference | Iepriekšnoteikta sistēma I klases *NOTAM* izplatīšanai; *NOTAM* ziņojumu saturs; informācija par starptautiskajai aeronavigācijai pieejamajām aviācijas meteoroloģijas iekārtām un pakalpojumiem | 1971. gada 19. martā1971. gada 6. septembrīNo 1972. gada 6. janvāra |
| 14. | Reģionālās aeronavigācijas sanāksmes ieteikumi piemērošanai visā pasaulē. *CAR IV RAN* sanāksmes (1966. gads) ieteikums Nr. 19/29; *SAM/SAT/ III RAN* sanāksmes (1967. gads) ieteikums Nr. 19/10; *MID/SEA RAN* sanāksmes (1968. gads) ieteikumi Nr. 19/4 un 19/5; *NAT/V RAN* sanāksmes (1970. gads) ieteikums Nr. 17/5. | Aeronavigācijas informācijas pakalpojumu sniedzēju pieejamība, ja pakalpojumi netiek nodrošināti visu diennakti; *NOTAM* dekodēšana pirmslidojuma plānošanai; informācijas izplatīšana par to, ka nav izdota *NOTAM* II klase; informācijas sniegšana aeronavigācijas informācijas pakalpojumu sniedzējam, ko veic katras valsts ar gaisa kuģu ekspluatāciju saistītie dienesti; aviācijas mobilos sakarus un/vai aeronavigācijas pakalpojumus nodrošinošo staciju antenu koordināšu publicēšana aviācijas informācijas publikācijās (*AIP*) ar precizitāti vismaz līdz vienai minūtes desmitdaļai | 1971. gada 15. decembrī1972. gada 15. aprīlīNo 1972. gada 7. decembra |
| 15. | 4. pielikuma grozījums Nr. 43 “Aeronavigācijas kartes”; *PANS-RAC* 10  izdevuma grozījums Nr. 1 (dok. Nr. 4444); 6. *EUM RAN* sanāksmes ieteikumi Nr. 16/3, 16/8, 16/10 b) un 16/15; 14. pielikuma grozījums Nr. 28 “Lidlauki”; 10. pielikuma grozījums Nr. 51 “Aviācijas telekomunikācijas” | Informācijas par *VOR* un *INS* pārbaudes punktu atrašanās vietām lidlaukos publicēšana aviācijas informācijas publikācijā (*AIP*); būtisko gaisa satiksmes pakalpojumu maršrutus nosakošo punktu nosaukumu, kodēto apzīmējumu un ģeogrāfisko koordināšu un informācijas par putnu pulcēšanās vietām lidlauku apkārtnē un putnu migrāciju publicēšana *AIP*; ar *NOTAM* nesaistīta veida informācijas uzskaitījums; aviācijas informācijas cirkulāriem piemērota veida informācija; terminoloģijas saskaņošana ar 14. pielikumā noteikto definīciju sniegam uz zemes | 1973. gada 19. martā1973. gada 30. jūlijāNo 1974. gada 23. maija |
| 16. | Padomes pieprasījums (Nr. 78-14) konsultēt valstis par atkāpju no pielikumiem un *PANS* publicēšanu *AIP*; *PANS-RAC* 6. grozījums | Informācijas par atšķirībām starp valsts noteikumiem un praksi un attiecīgajiem *ICAO* standartiem, ieteicamo praksi un procedūrām publicēšana *AIP*; neatbilstības novēršana starp 1. papildinājumu un pielikuma pamatnoteikumiem; prasību attiecībā uz informāciju par *ATIS* pārcelšana aviācijas informācijas publikācijās no *MET* daļas uz *RAC* daļu | 1974. gada 25. jūnijā1974. gada 25. oktobrīNo 1975. gada 27. februāra |
| 17. | Tehniskās apakškomisijas par virsskaņas transportlīdzekļu ekspluatāciju ceturtās sanāksmes Ieteikums Nr. 2/6; Aeronavigācijas komisijas pētījums par gaisa kuģu pārtveršanu | Saules kosmiskā starojuma prognožu, ja tādas tiek nodrošinātas, izplatīšana, izmantojot *NOTAM* sistēmu; pārtveršanas procedūru un izmantojamo vizuālo signālu publicēšana AIP | 1975. gada 4. februārī1975. gada 4. jūnijāNo 1975. gada 9. oktobra |
| 18. | Reģionālās aeronavigācijas sanāksmes (*EUM* 6 *Rec* 9/4, *AFI*/5 *Rec* 6/2 c), d) un *ASIA/PAC* *Rec* 6/3 c)) ieteikumi un Starptautiskās Gaisa transporta asociācijas (*IATA*) pieprasījums grozīt 14. pielikumu; 14. pielikuma vispārēja pārskatīšana | Informācijas publicēšana *AIP* par pārvietoties nespējīgu gaisa kuģu evakuēšanas darbu veikšanu lidlaukos; lidlaukā pieejamo ugunsdzēsības un glābšanas pakalpojumu stāvokļa paziņošana, ņemot vērā nozīmīgas aizsardzības līmeņa izmaiņas; manevrēšanas teritorijas un kustības zonas definīcijas; frāzes “altimetra pārbaudes vieta” aizstāšana ar “altimetra pārbaudes punkts” | 1976. gada 5. februārī1976. gada 5. jūnijāNo 1976. gada 30. decembra |
| 19. | Septītās Aeronavigācijas konferences ieteikums Nr. 3/16; 3. pielikuma “Meteoroloģiskie pakalpojumi starptautiskajai aeronavigācijai” pārskatīšana (grozījums Nr. 60) | Instrumentālās nosēšanās sistēmas (*ILS*) gadījumā – informācijas publicēšana *AIP* par to, kādā mērā tiek ievēroti 10. pielikuma noteikumi attiecībā uz kursa radiobākas un glisādes stara uzbūvi un *ILS* atskaites punkta augstumu; atkārtota 4. daļas “Meteoroloģija” saskaņošana, iekļaujot jaunas specifikācijas un terminoloģiju, kas ieviesta ar 3. pielikuma grozījumiem Nr. 60 | 1977. gada 27. jūnijā1977. gada 27. oktobrīNo 1978. gada 23. februāra |
| 20. | Devītā Aeronavigācijas konference | *ATS* maršrutu aprakstu publicēšana *AIP*; ziemeļu atskaites punkts (magnētiskais, ģeogrāfiskais vai kartes) ceļa līnijām vai peilējumiem | 1977. gada 9. decembrī1978. gada 9. aprīlīNo 1978. gada 10. augusta |
| 21. | Vācijas Federatīvās Republikas (arī Apvienotās Karalistes vārdā) un Padomju Sociālistisko Republiku Savienības iesniegtie priekšlikumi | *NOTAM* I klases formāts un *AIP* grozījumu publicēšana | 1980. gada 31. martā1980. gada 31. jūlijāNo 1980. gada 27. novembra |
| 22. | Priekšlikums, kas izriet no Aeronavigācijas komisijas pētījuma, un Sekretariāta iesniegts priekšlikums | Darbības, kas potenciāli apdraud civilās aviācijas gaisa kuģu lidojumus, un *AIRAC NOTAM* saņemšana 28 dienas pirms spēkā stāšanās dienas | 1981. gada 13. martā1981. gada 13. jūlijāNo 1981. gada 26. novembra |
| 23. | Apvienotās Karalistes un Sekretariāta iesniegti priekšlikumi | Nešifrēti pirmslidojuma biļeteni, civilo gaisa kuģu pārtveršana un *AIRAC NOTAM* nulles paziņojums | 1982. gada 2. aprīlī1982. gada 2. augustāNo 1982. gada 25. novembra |
| 24. | Lidlauku, gaisa ceļu un zemes līdzekļu nodaļas sanāksmes (1981. gads) Ieteikumi Nr. 7/5, 7/8 un 10/2 | Pārskatīta *SNOWTAM* formāts; informācijas publicēšana AIP par mitra skrejceļa virsmas saķeri un no šķēršļiem brīvu zonu pastāvēšanu | 1982. gada 17. novembrī1983. gada 17. martāNo 1983. gada 24. novembra |
| 25. | Lidlauku, gaisa ceļu un zemes līdzekļu nodaļas sanāksmes (1981. gads) Ieteikums Nr. 7/7 | Datuma/laika aprēķina metode | 1985. gada 25. martā1985. gada 29. jūlijāNo 1985. gada 21. novembra |
| 26. | Dažādi avoti, tostarp Eiropas Aeronavigācijas plānošanas grupas (*EANPG*) Secinājumi Nr. 22/24 un 24/20; Visu laikapstākļu lidojumu apakškomisijas (*AWOP*) Ieteikums Nr. 9; Šķēršļu pārlidošanas apakškomisijas (*OCP*) Ieteikums Nr. 1/4; 3., 4. un 14. pielikuma grozījumi, attiecīgi, Nr. 64, 47 un 38; Apvienotās Karalistes un Sekretariāta iesniegtie priekšlikumi | Noteikumu precizēšana attiecībā uz A4 izmēra papīra lietošanu *AIP*; *NOTAM* un *AIC* sastādīšana un izplatīšana; aeronavigācijas informācijas atbilstība un autentiskums un regulējošā sistēma (*AIRAC*); izmaiņas iepriekšnoteiktajā izplatīšanas sistēmā *NOTAM* I klasei; saīsināta nosaukuma ieviešana un izmaiņas *SNOWTAM* formātā un tā aizpildīšanas norādījumi; *DME* nulles attāluma indikācijas punkta atrašanās vietas publicēšana *AIP*; *AIP* ietilpstošo karšu saraksta atjaunināšana; papildu ekspluatācijas datu publicēšana *AIP* attiecībā uz manevrējoša gaisa kuģa standarta maršrutiem, precīzas pieejas skrejceļa zemskares zonas augstāko pacēlumu un sliekšņu un gaisa kuģu stāvvietu ģeogrāfiskajām koordinātām; atsauču uz septīto un astoto burtu iekļaušana adreses indikatoros iepriekšnoteiktajā izplatīšanas sistēmā un brīdinājumi var vulkānisko pelnu mākoņiem | 1987. gada 6. martā1987. gada 27. jūlijāNo 1987. gada 22. oktobra |
| 27. | Dažādi avoti, tostarp Eiropas Aeronavigācijas plānošanas grupas (*EANPG*) Secinājumi Nr. 30/15; pielikumu pārskatīšana Aeronavigācijas komisijā; Vizuālo lidojumu noteikumu izmantošanas apakškomisijas (*VFOP*) Ieteikums Nr. 3/3; dažu Eiropas valstu iesniegtais priekšlikums un 14. pielikuma grozījumi Nr. 39 | Aeronavigācijas informācijas integrētā bloka un pārskatītās *NOTAM* formāta ieviešana; informācijas par zonām vai maršrutiem, kur iespējama pārtveršana, un informācijas attiecībā uz starptautiskās civilās aviācijas aizsardzību pret nelikumīgu pārtveršanu izplatīšana; jaunas *ATS* gaisa telpas klasifikācijas ieviešana; putnu radīto draudu samazināšana; terminoloģijas un ar cietu mākslīgo virsmu mērīšanu saistīto saķeres ierīču saraksta atjaunināšana; helikopteru lidlauku datu ieviešana | 1991. gada 4. martā1991. gada 28. jūlijāNo 1991. gada 14. novembra |
| 28. | Dažādi avoti, tostarp Eiropas Aeronavigācijas plānošanas grupas (*EANPG*) Secinājumi Nr. 34/12; Padomes lēmums par *WGS-84* kā standarta ģeodēziskās atskaites sistēmas piemērošanu starptautiskajā aviācijā; *RGCSP*/8 un Sekretariāta priekšlikums | Jaunu un pārskatītu ar helikopteru lidlauku un aeronavigācijas informācijas integrētā bloka saistītu definīciju iekļaušana 2. nodaļā; 3. nodaļas grozījumi attiecībā uz aeronavigācijas informācijas apmaiņu un jaunu noteikumu ieviešana attiecībā uz ar *WGS*-84 saistītu ģeogrāfisku koordināšu izsludināšanu; 4. nodaļas grozījumi un pārkārtojumi attiecībā uz pārstrukturēto *AIP* saturu un vispārīgajām specifikācijām, *AIP* grozījumu un *AIP* papildinājumu specifikācijām un to izplatīšanu; 5. nodaļas grozījumi attiecībā uz *NOTAM* sastādīšanu un izplatīšanu un jaunu noteikumu ieviešanu attiecībā uz informācijas izplatīšanu par radioaktīvu materiālu un toksisku ķimikāliju izlaišanu atmosfērā; noteikuma attiecībā uz *AIRAC* datumu izmantošanu tādu izmaiņu izplatīšanai, kam nepieciešams kartogrāfisks darbs, un navigācijas datu bāžu atjaunināšanai pilnveidošana 6. nodaļā atbilstīgi standartam; 8. nodaļā svītrota ieteicamā prakse attiecībā uz pirmslidojumu biļetenu formātu; 9. nodaļā konkrētā termina “aviācijas fiksēto telesakaru tīkls (*AFTN*)” aizvietošana ar vispārēju terminu “aviācijas fiksētais dienests (*AFS*)”; 1. papildinājumā ieviests pilnīgi pārstrukturēts *AIP* saturs | 1994. gada 28. februārī1994. gada 28. jūnijā1994. gada 10. novembrī1996. gada 25. aprīlīNo 1998. gada 1. janvāra |
| 29.(Desmitais izdevums) | Aeronavigācijas komisija un Vulkānisko pelnu brīdinājumu izpētes grupa (*VAWSG*) | Aeronavigācijas datu bāzes, humānās palīdzības lidojumi, vulkānu darbībai un 1984. gada Pasaules ģeodēziskās sistēmas (*WGS*-84) vertikālajam komponentam veltīta *NOTAM* sērija | 1997. gada 20. martā1997. gada 21. jūlijā1997. gada 6. novembrī1998. gada 1. janvārīNo 1998. gada 5. novembra |
| 30. | Aeronavigācijas informācijas pakalpojumu sniedzēju/ aeronavigācijas karšu (*AIS*/*MAP*) nodaļas sanāksmes (1998. gads) Ieteikums Nr. 1.2/1, 3.3/2 un 4.1/2; Aeronavigācijas komisija | Jaunu aeronavigācijas datu, aeronavigācijas informācijas, aeronavigācijas informācijas pakalpojumu sniedzēju, pretgaisa aizsardzības identifikācijas zonas (*AZID*), *AIS* produkta, cilvēkfaktora principu un kvalitātes vadības definīciju ieviešana 2. nodaļā; jauni noteikumi 3. nodaļā attiecībā uz kvalitātes sistēmu, aeronavigācijas informācijas/datu apmaiņu, autortiesībām, izmaksu segšanu un cilvēkfaktora apsvērumiem; pārstrukturēti un jauni 6. nodaļas noteikumi attiecībā uz *AIRAC* informācijas sniegšanu elektroniskā veidā; jaunu noteikumu par *ADIZ* ieviešana 1. papildinājumā | 2000. gada 21. februārī2000. gada 17. jūlijāNo 2000. gada 2. novembra |
| 31. | Sekretariāts | Jauni 8. nodaļas noteikumi attiecībā uz automatizētām aeronavigācijas informācijas sistēmām un saskaņotu *AIS*/*MET* pirmslidojuma instruktāžu; 1. papildinājuma pārskatīšana attiecībā uz informācijas sniegšanu par bīstamām darbībām vai citu iespējamo apdraudējumu | 2001. gada 7. martā2001. gada 16. jūlijāNo 2001. gada 1. novembra |
| 32.(Vienpadsmitais izdevums) | Dažādi avoti, tostarp Eiropas Aeronavigācijas plānošanas grupas (*EANPG*) secinājumi Nr. 40/51 b); Reģionālās *AFI* plānošanas un īstenošanas grupas (*APIRG*) Secinājumi Nr. 13/51, Aeronavigācijas komisija un Sekretariāts | Aeronavigācijas informācijas integrētā bloka pārskatītās definīcijas ieviešana 2. nodaļā; standarta statusa piešķiršana 3. nodaļas noteikumam par teksta angļu valodā izmantošanu; 4. nodaļas grozījumi attiecībā uz specifikācijām *AIP* grozīšanai un papildināšanai; 5. nodaļas un 6. papildinājuma noteikumu pārstrukturēšana un grozīšana; ārkārtas rīcības pasākumu izsludināšana, izmantojot *NOTAM*; jauni noteikumi 8. nodaļā attiecībā uz informācijas vākšanu par putnu radītajiem draudiem gaisa kuģa ekspluatācijai lidlaukos/helikopteru lidlaukos; 1. papildinājuma saskaņošana ar 3. pielikuma noteikumiem | 2003. gada 28. februārī2003. gada 14. jūlijāNo 2003. gada 27. novembra |
| 33.(Divpadsmitais izdevums) | *OCP*/12 Ieteikums Nr. 4/6; *OCP*/13 Ieteikums Nr. 5.3/2; *GNSSP*/4 Ieteikums Nr. 3/1; Aeronavigācijas komisija un Sekretariāts | Jauni noteikumi attiecībā uz definīcijām; vertikālā atskaites sistēma un laika atskaites sistēma starptautiskajai civilajai aviācijai; elektroniskie apvidus un šķēršļu dati, aeronavigācijas datu kvalitātes prasības; ar *GNSS* saistītu elementu iekļaušana aeronavigācijas informācijā; Radiolokatora darbības minimālā absolūtā augstuma karte (*ICAO*); un atjaunoti esošie noteikumi par 1984. gada Pasaules ģeodēzisko sistēmu (*WGS*-84) un aeronavigācijas informācijas publikāciju (*AIP*) | 2004. gada 23. februārī2004. gada 12. jūlijā2004. gada 25. novembrī2008. gada 20. novembrīNo 2010. gada 18. novembra |
| 34. | Dažādi avoti, tostarp *EANPG* Secinājumi Nr. 44/19, *AIS/MAP* nodaļas sanāksmes (1998. gads) Ieteikums Nr. 2.3/2 un *IAWVOPSG*/1, *OCP*/14 un *OPLINKP*/1 sanāksmju ieteikumi | Definīcijas un jaunas lidlauka apvidus un šķēršļu elektroniskās kartes (*ICAO*) ieviešana. Spēkā esošo noteikumu attiecībā uz *NOTAM* izplatīšanu par vulkānu darbību atjaunināšana; *AIRAC* sistēmas izmantošana; pirmslidojuma instruktāžā iekļautā informācija; informācija, kas jāiekļauj *AIP* | 2007. gada 2. martā2007. gada 16. jūlijāNo 2007. gada 22. novembra |
| 35. | Navigācijas sistēmu apakškomisijas trešās pilna sastāva darba grupas (*NSP*/*WG*/*WHL*/3) ieteikumi; Sekretariāts sadarbībā ar Nepieciešamo navigācijas darbības precizitātes un īpašo ekspluatācijas prasību izpētes grupu (*RNPSORSG*); Lidlauku apakškomisijas (AP/1) ieteikumi; Instrumentālo lidojumu procedūras apakškomisijas pirmās pilna sastāva darba grupas (*IFPP*/*WG*/*WHL*/1) Ieteikums Nr. 9/3 | Definīcijas un jauni noteikumi attiecībā uz informācijas sniegšanu par aeronavigācijas līdzekļu statusu; noteiktas precizitātes navigācijas terminoloģija; informācijas par lidlauka sertifikācijas statusu izplatīšana *AIP*; instrumentālo lidojumu procedūru terminoloģija | 2009. gada 4. martā2009. gada 20. jūlijāNo 2009. gada 19. novembra |
| 36.(Trīspadsmitais izdevums) | Sekretariāts sadarbībā ar Publiskā interneta izmantošanas aviācijā izpētes grupu (*AUPISG*) un Aeronavigācijas informācijas pakalpojumu sniedzēju – Aeronavigācijas informācijas vadības izpētes grupu *AIS-AIMSG*; Vulkāniskās darbības starptautiskajās gaisa trasēs novērošanas pasākumu grupas (*IAVWOPSG*/4) ieteikumi | Jauni noteikumi par publiskā interneta operatīvo izmantošanu; ziņošana par vulkānisko pelnu uzkrāšanos; kvalitātes vadības sistēmas; cipardatu apmaiņu nodrošinošas automatizācijas izmantošana; elektroniskās aeronavigācijas informācijas publikācijas; *NOTAM* formāts; elektroniskie apvidus un šķēršļu dati | 2010. gada 22. februārī2010. gada 12. jūlijā2010. gada 18. novembrīNo 2015. gada 12. novembra |
| 37.(Četrpadsmitais izdevums) | Sekretariāts sadarbībā ar Aeronavigācijas informācijas pakalpojumu sniedzēju – Aeronavigācijas informācijas vadības izpētes grupu (*AIS-AIMSG*) un Lidlauku apakškomisiju (*AP*) | Pārstrukturēta 1.–3. nodaļa; definīcijas attiecībā uz lidlauka kartēšanas datiem, aeronavigācijas informācijas pārvaldību, integritātes klasificēšanu; terminu “informācija” un “dati” lietošana; valsts un *AIS* sniedzēja pienākumi un funkcijas; informācijas pārvaldības prasības; datu kvalitāte; automatizācijas izmantošana; lidlauka kartogrāfiskie dati; *AIP* specifikācijas; *SNOWTAM*; apvidus un šķēršļu dati; integritātes klasifikācija. | 2013. gada 1. martā2013. gada 15. jūlijāNo 2013. gada 14. novembra |
| 38. | Instrumentālo lidojumu procedūru apakškomisija (*IFPP*) | Procedūras projektēšanas kritēriji un kartēšanas prasības, lai atbalstītu noteiktas precizitātes navigāciju (*PBN*), helikopteru precīzo (*PinS*) pieeju un izlidošanas operācijas | 2014. gada 3. martā2014. gada 14. jūlijāNo 2014. gada 13. novembra |

**STARPTAUTISKIE STANDARTI UN IETEICAMĀ PRAKSE**

# 1. NODAĻA. VISPĀRĪGA INFORMĀCIJA

*1. piezīme. Aeronavigācijas informācijas pakalpojumu (AIS) mērķis ir nodrošināt aeronavigācijas datu un aeronavigācijas informācijas plūsmu, kas nepieciešama starptautiskās gaisa satiksmes pārvaldības (ATM) sistēmas drošumam, regularitātei, ekonomijai un efektivitātei, ekoloģiski ilgtspējīgā veidā. Aeronavigācijas datu un aeronavigācijas informācijas nozīme un svarīgums būtiski mainījās, ieviešot zonālo navigāciju (RNAV), noteiktas precizitātes navigāciju (PBN), datorizētas gaisa kuģu navigācijas sistēmas un datu pārraides posmu sistēmas. Sagrozīti, kļūdaini, nesavlaicīgi sniegti vai trūkstoši aeronavigācijas dati un aeronavigācijas informācija var ietekmēt aeronavigācijas drošumu.*

*2. piezīme. Šie standarti un ieteicamā prakse ir jālieto kopā ar dokumentu “Procedūras aeronavigācijas pakalpojumu sniedzējiem. ICAO Abreviatūras un kodi” (PANS-ABC, dok. Nr. 8400).*

*3. piezīme. Norādījumi par aeronavigācijas informācijas pakalpojumu sniedzēju organizēšanu un darbību ir sniegti “Aeronavigācijas informācijas pakalpojumu rokasgrāmatā” (dok. Nr. 8126).*

## 1.1. Definīcijas

Šiem terminiem Aeronavigācijas informācijas pakalpojumu standartos un ieteicamajā praksē ir šāda nozīme.

***Aeronavigācijas dati.*** Aeronavigācijas faktu, konceptu vai instrukciju atveidojums formalizētā veidā, kas piemērots komunikācijai, interpertācijai vai apstrādei.

***Aeronavigācijas datu integritātes klasifikācija.*** Klasifikācija, pamatojoties uz potenciālo risku, kas rodas, izmantojot sagrozītus datus. Aeronavigācijas dati tiek klasificēti šādi:

a) parasti dati: pastāv ļoti maza iespējamība, ka, lietojot sagrozītus parastos datus, gaisa kuģim droša lidojuma turpināšana un nosēšanās būtu nopietni apdraudēta un būtu pat iespējama katastrofa;

b) būtiski dati:pastāv maza iespējamība, ka, lietojot sagrozītus būtiskos datus, gaisa kuģim droša lidojuma turpināšana un nosēšanās būtu nopietni apdraudēta un būtu pat iespējama katastrofa;

c) kritiski dati –pastāv liela iespējamība, ka, lietojot sagrozītus kritiskos datus, gaisa kuģim droša lidojuma turpināšana un nosēšanās būtu nopietni apdraudēta un būtu pat iespējama katastrofa.

***Aeronavigācijas informācija.*** Informācija, ko iegūst aeronavigācijas datu asamblēšanas, analīzes un formatēšanas rezultātā.

***Aeronavigācijas informācijas cirkulārs (AIC).*** Paziņojums, kurā ir informācija, kas netiek iekļauta ne *NOTAM*, ne *AIP*, bet kas attiecas uz lidojumu drošumu, aeronavigāciju, tehniskiem, administratīviem vai juridiskiem jautājumiem.

***Aeronavigācijas informācijas integrētais bloks.*** Bloks papīra formātā vai elektroniskā datu nesējā, kurā ietilpst šādas pozīcijas:

— *AIP*, tostarp tās grozījumi;

— *AIP* papildinājumi;

— *NOTAM* un *PIB*;

— *AIC* un

— derīgu *NOTAM* kontrolsaraksti un saraksti.

***Aeronavigācijas informācijas pakalpojumu sneidzējs (AIS).*** Pakalpojumu sniedzējs, kas noteikta rajona robežās atbild par aeronavigācijas drošumam, regularitātei un efektivitātei nepieciešamo aeronavigācijas datu un aeronavigācijas informācijas nodrošināšanu.

***Aeronavigācijas informācijas pārvaldība (AIM).*** Dinamiska, integrēta aeronavigācijas informācijas pārvaldība, ko nodrošina, sniedzot pārbaudītas kvalitātes aeronavigācijas cipardatus un apmainoties ar tiem sadarbībā ar visām iesaistītajām pusēm.

***Aeronavigācijas informācijas publikācija (AIP).*** Publikācija, ko izdod attiecīga valsts pilnvarota iestāde un kas satur ilgtermiņā izmantojamu aeronavigācijas informāciju.

***Lidlauka kartogrāfisko datu bāze (AMDB).*** Lidlauka kartogrāfisko datu apkopojums strukturētā un sakārtotā datu kopā.

***AIP grozījumi.*** Pastāvīgas izmaiņas *AIP* ietvertajā informācijā.

***AIP papildinājums.*** Pagaidu izmaiņas *AIP* ietvertajā informācijā, kas tiek publicētas kā īpašas lappuses.

***AIRAC.*** Akronīms (aeronavigācijas informācijas reglamentēšana un kontrole), kas apzīmē sistēmu, kuras mērķis ir, balstoties uz kopīgiem spēkā stāšanās datumiem, iepriekš paziņot par apstākļiem, kuru dēļ būtiski jāmaina ekspluatācijas prase.

***AIS produkts.*** Aeronavigācijas dati un aeronavigācijas informācija, kas sniegta aeronavigācijas informācijas integrētajā blokā (izņemot *NOTAM* un *PIB*) elementu veidā, tostarp aeronavigācijas kartes, vai ar piemērotiem elektroniskiem datu nesējiem.

***Aizliegtā zona.*** Noteiktu izmēru gaisa telpa virs valsts sauszemes teritorijas un teritoriālajiem ūdeņiem, kurā ir aizliegti gaisa kuģu lidojumi.

***Apvidus.*** Zemes virsma, proti, tādi dabas veidojumi kā kalni, pakalni, grēdas, ielejas, ūdenstilpes, pastāvīgi ledus vai sniega veidojumi, izņemot šķēršļus.

*Piezīme. Faktiski apvidus ir zināms arī kā “pirmā atstarojošā virsma”, kas atkarībā no datu iegūšanas metodes ir nepārtraukta virsma, kas pastāv kailas zemes, augu segas augšējā, vai kaut kur starp tām esošā līmenī.*

***ASHTAM.*** Noteika formāta īpašas sērijas *NOTAM*, ar kuru paziņo par vulkānu darbības izmaiņām, vulkānu izvirdumiem un/vai vulkānisko pelnu mākoņiem, kas ir svarīgi gaisa kuģu ekspluatācijā.

***ATS novērošanas pakalpojums.*** Termins, ko izmanto, lai norādītu pakalpojumu, kas tiek sniegts, tieši izmantojot *ATS* novērošanas sistēmu.

***ATS novērošanas sistēma.*** Vispārējs termins, kas attiecīgos gadījumos nozīmē *ADS-B*, *PSR*, *SSR* vai jebkuru citu līdzvērtīgu, uz zemes esošu sistēmu, kas ļauj identificēt gaisa kuģi.

*Piezīme. Līdzvērtīga, uz zemes esoša sistēma ir sistēma, kurai, kā pierādīts, izmantojot salīdzinošu novērtējumu vai citu metodi, ir tāds drošuma un darbības līmenis, kurš ir vienāds ar viena impulsa SSR līmeni vai pārsniedz to.*

***Augu sega.*** Kaila zeme kopā ar veģetāciju tās augstumā.

***Automātiskā atkarīgā novērošana – raidīšana (ADS-B).*** Līdzeklis, ar kuru gaisa kuģis, lidlauka transportlīdzekļi un citi objekti var automātiski pārraidīt un/vai saņemt tādus identifikācijas datus, datus par atrašanās vietu un papildu datus atbilstīgi attiecīgajam gadījumam raidīšanas režīmā, izmantojot datu pārraides posmu.

***Automātiskā atkarīgā novērošana – savienojums (ADS-C).*** Līdzeklis, ar kuriem *ADS-C* vienošanās noteikumi tiks pārraidīti starp zemes sistēmu un gaisa kuģi, izmantojot datu pārraides posmu, nosakot, kādos apstākļos *ADS-C* ziņojumi varētu tikt pieprasīti un kādi dati varētu būt iekļauti ziņojumos.

*Piezīme. Ar saīsināto terminu “ADS savienojums” parasti apzīmē gadījuma, pieprasījuma, periodiskos vai avārijas režīma ADS savienojumus.*

***Bīstamā zona.*** Noteiktu izmēru gaisa telpa, kuras robežās noteiktos laika periodos var notikt darbības, kas ir bīstamas gaisa kuģa lidojumam.

***Būves.*** Visi cilvēka radīti veidojumi uz Zemes virsmas, piemēram, pilsētas, dzelzceļi un kanāli.

***Cikliskā redundances pārbaude (CRC).*** Matemātisks algoritms, ko piemēro datu ciparveida izteiksmei un kas nodrošina noteiktas pakāpes drošību pret datu pazaudēšanu vai izmainīšanu.

***Cilvēkfaktora principi.*** Principi, kas attiecas uz gaisa kuģu konstrukciju, sertifikāciju, apmācību, ekspluatāciju un apkopi, lai nodrošinātu drošu cilvēka saskarni ar citām sistēmas sastāvdaļām, pienācīgi ņemot vērā cilvēka veiktspēju.

***Dati.*** Jebkurš lielums vai lielumu kopa, kas var būt par atsauci vai pamatu citu lielumu aprēķināšanai (*ISO* 19104\*).

***Datu apkopošana.*** Datu apvienošana no vairākiem avotiem datu bāzē un bāzes līnijas izveidošana vēlākai apstrādei.

*Piezīme. Datu apkopošanas posms ietver datu pārbaudi un pārliecināšanos par to, ka atklātās kļūdas un datu izlaidumi ir izlaboti.*

***Datu kopa.*** Identificējams datu krājums (*ISO* 19101\*).

***Datu kopas sērija.*** Datu kopu krājums ar kopīgu produkta specifikāciju (*ISO* 19115\*).

***Datu kvalitāte.*** Uzticamības pakāpe vai līmenis tam, ka sniegtie dati atbilst datu lietotāja prasībām to precizitātes, rezolūcijas un integritātes ziņā.

***Datu produkta specifikācija.*** Sīks datu kopas vai datu kopas sērijas apraksts kopā ar papildinformāciju, kas to ļauj radīt, piegādāt un lietot trešai personai (*ISO* 19131\*).

*Piezīme. Datu produkta specifikācija sniedz vispusīgu kopsavilkumu un specifikāciju kopsavilkuma attēlošanai datu kopā. To var izmantot ražošanai, tirdzniecībai, galapatēriņam vai citam nolūkam.*

***Datu produkts.*** Datu kopa vai datu kopas sērija, kas atbilst datu produkta specifikācijai (*ISO* 19131\*).

***Digitālais pacēluma modelis (DEM).*** Apvidus virsmas attēlojums ar nepārtrauktām pacēluma vērtībām visos noteikta koordinātu tīkla krustošanās punktos attiecībā pret kopēju bāzi.

*Piezīme. digitālais reljefa modelis (DTM) dažreiz tiek apzīmēts kā DEM.*

***Dispečera-pilota datu pārraides sakari (CPDLC).*** Sakaru līdzekļi dispečera un pilota starpā, izmantojot datu pārraides posmu *ATC* sakariem.

***Elipsoidālais augstums (ģeodēziskais augstums).*** Augstums, kas saistīts ar atskaites elipsoīdu un tiek mērīts gar elipsoīda ārējo normāli, kas iet caur attiecīgo punktu.

***Gaisa satiksmes pārvaldība (ATM).*** Gaisa satiksmes un gaisa telpas dinamiska, integrēta pārvaldība (tostarp gaisa satiksmes pakalpojumi, gaisa telpas pārvaldība un gaisa satiksmes plūsmas pārvaldība) drošā, ekonomiskā un efektīvā veidā, nodrošinot iekārtas un nevainojamus pakalpojumus sadarbībā ar visām pusēm un iesaistot gaisā un uz zemes izpildāmas funkcijas.

***Grafiskais attēlojums.*** Informācijas attēlojums cilvēkiem (*ISO* 19117\*).

***Gregora kalendārs.*** Vispārējas lietošanas kalendārs, kas pirmoreiz tika ieviests 1582. gadā, lai noteiktu gadu, kas precīzāk atbilst tropiskam gadam nekā Jūlija kalendārs (*ISO* 19108\*).

*Piezīme. Gregora kalendārā parastajā gadā ir 365 dienas un garajos gados – 366 dienas, kas iedalītas divpadsmit secīgos mēnešos.*

***Ģeodēziskais attālums.*** Īsākais attālums starp jebkuriem diviem punktiem uz matemātiski noteiktas elipsoīdas virsmas.

***Ģeodēziskie dati.*** Minimālais parametru kopums, kas nepieciešams vietējās atskaites sistēmas atrašanās vietas un orientācijas noteikšanai attiecībā pret globālo atskaites sistēmu.

***Ģeogrāfiskā atrašanās vieta.*** Koordinātes (ģeogrāfiskais platums un garums), kas piesaistītas matemātiski aprēķinātam atskaites elipsoīdam un kas definē punkta atrašanās vietu uz Zemes virsmas.

***Ģeoīda vilnis.*** Attālums starp matemātisko atskaites elipsoīdu un ģeoīdu virs tā (pozitīvs vilnis) vai zem tā (negatīvs vilnis).

*Piezīme. Attiecībā uz elipsoīdu, kas noteikts 1984. gada WGS-84 Pasaules ģeodēziskajā sistēmā, WGS-84 ģeoīda vilnis ir starpība starp WGS-84 eliptisko augstumu un ortometrisko augstumu.*

***Ģeoīds.*** Ekvipotenciāla virsma Zemes gravitācijas laukā, kas sakrīt ar mierīgas jūras vidējo līmeni (*MSL*) un tā nepārtrauktu turpinājumu pāri kontinentiem.

*Piezīme. Ģeoīda forma vietējo gravitācijas radīto traucējumu (vēja, plūdmaiņu, sāļuma, straumju u. c.) dēļ ir neregulāra, un gravitācijas virziens visos punktos ir perpendikulārs ģeoīdam.*

***Helikopteru lidlauks.*** Lidlauks vai noteikts iecirknis uz būves, kuru pilnīgi vai daļēji paredzēts izmantot helikopteru atlidošanai, izlidošanai vai manevriem uz virsmas.

***Ierobežotu lidojumu zona.*** Noteiktu izmēru gaisa telpa virs kādas valsts teritorijas vai teritoriālajiem ūdeņiem, kuras robežās gaisa kuģa lidojumi ir ierobežoti saskaņā ar atsevišķiem konkrētiem nosacījumiem.

***Integritāte (aeronavigācijas datiem).*** Pārliecības līmenis tam, ka aeronavigācijas dati un to vērtība kopš to ģenerēšanas vai sankcionētas grozīšanas brīža nav zudusi vai mainīta.

***Izsekojamība.*** Spēja izsekot izskatāmā jautājuma vēsturi, lietojumu vai atrašanās vietu (*ISO* 9000\*).

*Piezīme. Produkta gadījumā izsekojamība var attiekties uz:*

*— materiālu un daļu izcelsmi;*

*— pārstrādes vēsturi un*

*— produkta izplatīšanu un atrašanās vietu pēc piegādes.*

***Izšķirtspēja.*** Vienību vai ciparu skaits, līdz kuram izmērītā vai aprēķinātā vērtība tiek izteikta un izmantota.

***Kaila zeme.*** Zemes virsma, ieskaitot ūdenskrātuves, mūžīgos ledājus un sniegu, bet neskaitot veģetāciju un cilvēka rokām veidotus objektus.

***Kalendārs.*** Atsevišķa laika atskaites sistēma, kas nodrošina pamatu, lai definētu atrašanos laikā ar precizitāti līdz vienai dienai (*ISO* 19108\*).

***Kustības zona.*** Lidlauka daļa, kuru izmanto gaisa kuģu pacelšanās, nosēšanās un manevrēšanas vajadzībām un kas sastāv no manevrēšanas teritorijas un perona(-iem).

***Kvalitāte.*** Pakāpe, ciktāl piemītošo tehnisko īpašību kopums atbilst prasībām (*ISO* 8402\*).

*1. piezīme. Termins “kvalitāte” var būt izmantots kopā ar tādiem īpašības vārdiem kā “zema”, “laba” vai “teicama”.*

*2. piezīme. “Piemītošs” atšķirībā no “piešķirts” norāda uz kādam objektam raksturīgu pastāvīgu īpašību.*

***Kvalitātes kontrole.*** Kvalitātes vadības daļa, kurā galvenā uzmanība pievērsta kvalitātes prasību izpildei (*ISO* 9000\*).

***Kvalitātes nodrošināšana.*** Kvalitātes vadības daļa, kurā galvenā uzmanība pievērsta tam, lai radītu paļāvību, ka kvalitātes prasības tiks izpildītas (*ISO* 9000\*).

***Kvalitātes vadība.*** Saskaņotas darbības ar mērķi virzīt un kontrolēt organizāciju attiecībā uz kvalitāti (*ISO* 9000\*).

***Lidlauka kartogrāfiskie dati (AMD).*** Dati, kas savākti lidlauka kartogrāfiskās informācijas apkopošanas nolūkā.

*Piezīme. Lidlauka kartogrāfiskie dati tiek vākti arī tādēļ, lai uzlabotu lietotāja situācijas izpratni, navigāciju pa virsmu, apmācību, kartēšanu un plānošanu.*

***Lidlauka rajona informācijas automātiskās pārraides pakalpojumu sniedzējs (ATIS).*** Kārtējās ikdienas informācijas automātiska sniegšana ielidojošiem un izlidojošiem gaisa kuģiem visu diennakti vai noteiktā diennakts laikā.

*Lidlauka rajona informācijas datu piegādes līniju automātiskās pārraidīšanas pakalpojumu sniedzējs (D-ATIS). ATIS* informācijas pārraide, izmantojot datu pārraides sakarus.

*Balss informācijas automātiskās pārraidīšanas pakalpojumu sniedzējs lidlauka rajonā (Balss ATIS). ATIS* informācijas pārraidei izmanto ilgstošus un atkārtotus balss raidījumus.

***Lidlauks.*** Noteikta zemes teritorija vai ūdens akvatorija (ietverot ēkas, aprīkojumus un iekārtas), kas pilnīgi vai daļēji paredzēta gaisa kuģu ielidošanai, izlidošanai un gaisa kuģu kustībai pa šo virsmu.

***Manevrēšanas teritorija.*** Lidlauka daļa, izņemot peronus, kas paredzēta gaisa kuģa pacelšanās, nosēšanās un manevru vajadzībām.

***Maršruta posms.*** Maršruts vai maršruta daļa, kas tiek nolidota bez starpnosēšanās.

***Metadati.*** Dati par datiem (*ISO* 19115\*).

*Piezīme. Dati, kas raksturo un dokumentē datus.*

***Minimālais absolūtais lidojuma maršruta augstums (MEA).*** Maršruta segmenta absolūtais augstums, kuru var pienācīgi uztvert ar atbilstošām navigācijas iekārtām un *ATS* sakariem un kurš atbilst gaisa telpas struktūrai un nodrošina nepieciešamo šķēršļu pārlidošanas augstumu.

***Minimālais šķēršļu pārlidošanas absolūtais augstums (MOCA).*** Minimālais absolūtais augstums noteiktā lidojuma segmentā, kas atbilst nepieciešamajam šķēršļu pārlidošanas augstumam.

***Navigācijas specifikācijas.*** Gaisa kuģim un lidojuma apkalpei noteiktu prasību kopums, kas nepieciešams noteiktas precizitātes navigācijas operāciju atbalstam noteiktā gaisa telpā. Ir divu veidu navigācijas specifikācijas.

*Nepieciešamo navigācijas darbības parametru (RNP) specifikācija.* Navigācijas specifikācija, kuras pamatā ir zonālā navigācija, kas ietver prasību nodrošināt darbības parametru uzraudzību un trauksmes izziņošanu; to norāda, liekot priekšā “*RNP*”, piemēram, *RNP* 4, *RNP APCH*.

*Zonālās navigācijas (RNAV) specifikācija.* Navigācijas specifikācija, kuras pamatā ir zonālā navigācija, kas neietver prasību nodrošināt darbības parametru uzraudzību un trauksmes izziņošanu; to norāda, liekot priekšā “*RNAV*”, piemēram, *RNAV* 5, *RNAV* 1.

*1. piezīme. Sīkāka informācija par navigācijas specifikācijām ir sniegta “Noteiktas precizitātes navigācijas (PBN) rokasgrāmatā” (dok. Nr. 9613), II sējumā.*

*2. piezīme. No šā pielikuma ir svītrots termins “RNP”, kas iepriekš tika definēts kā “to navigācijas darbības parametru uzskaitījums, kuri ir nepieciešami lidojuma veikšanai noteiktas gaisa telpas robežās”, jo šo jēdzienu aizstāja ar jēdzienu “PBN”. Tagad šajā pielikumā termins “RNP” ir lietots vienīgi saistībā ar tām navigācijas specifikācijām, kuras paredz darbības parametru uzraudzību un trauksmes izziņošanu, piemēram, RNP 4 attiecas uz prasībām, kas noteiktas gaisa kuģiem, un uz ekspluatācijas prasībām, tostarp attiecībā uz 4 NM lielu sānisko darbības parametru ar iespēju no gaisa kuģa uzraudzīt darbības parametrus un izziņot trauksmi, un kas sīkāk izklāstītas dokumentā dok. Nr. 9613.*

***NOTAM.*** Paziņojums, kas tiek nosūtīts pa telekomunikāciju līdzekļiem un kas satur informāciju par jebkuras aeronavigācijas iekārtas, pakalpojuma, procedūras ieviešanu, stāvokli vai izmaiņām tajā, kā arī par briesmām, savlaicīga brīdināšana par kurām ir svarīga ar lidojumiem saistītam personālam.

***Noteiktas precizitātes navigācija (PBN).*** Zonālā navigācija, kuras pamatā ir tāda gaisa kuģa darbības parametri, kuru ekspluatē *ATS* maršrutā, saskaņā ar instrumentālās pieejas procedūru vai kādā noteiktā gaisa telpā.

*Piezīme. Darbības paramteru prasības ir izteiktas navigācijas specifikāciju veidā (RNAV specifikācija, RNP specifikācija) attiecībā uz ierosinātā lidojuma veikšanai nepieciešamo precizitāti, integritāti, nepārtrauktību, pieejamību un funkcionalitāti saistībā ar konkrētas gaisa telpas jēdzienu.*

***Ortometriskais augstums.*** Augstums punktam, kas saistīts ar ģeoīdu, parasti attēlots kā vidējais jūras līmeņa augstums (*MSL*).

***Pazīme.*** Reālas parādības abstrakcija (*ISO* 19101\*).

***Pazīmes realizēšanās.*** Darbība, ko var veikt katrs pazīmes tips (*ISO* 19110\*).

*Piezīme. Pazīmes tipa “aizsprosts” realizēšanās ir šī aizsprosta pacelšana. Šīs realizēšanās rezultāts ir ūdens līmeņa paaugstināšana ūdenskrātuvē.*

***Pazīmju raksturotājs.*** Pazīmju īpašība (*ISO* 19101\*).

*Piezīme. Pazīmju raksturotājs ir nosaukums, datu tips un ar to saistītais definētais vērtību apgabals.*

***Pazīmju saistība.*** Saistība starp vienas pazīmes tipa piemēriem un tās pašas vai citas pazīmes tipa piemēriem (*ISO* 19101\*).

***Pazīmju tips.*** Reālu parādību klase ar kopējām īpašībām (*ISO* 19110\*).

*Piezīme. Pazīmju katalogā klasifikācijas pamatlīmenis ir pazīmju tips.*

***Piemērošana.*** Datu apstrāde atbilstoši lietotāja prasībām (*ISO* 19104\*).

***Pieteikšanās adrese.*** Noteikts kods, kuru izmanto, lai veiktu datu pārraides pieslēgšanos *ATS* struktūrvienībai.

***Pirmslidojuma informācijas biļetens (PIB).*** Pirms lidojuma sagatavotās aktuālās, ekspluatācijai svarīgās *NOTAM* informācijas attēlojums.

***Prasība.*** Paziņota, vispārpieņemta vai obligāta vajadzība (*ISO* 9000\*).

*1. piezīme. “Vispārpieņemts” nozīmē to, ka nepieciešamība nodrošināt attiecīgo vajadzību atbilst organizācijas, tās klientu un citu ieinteresēto personu ierastai vai vispārējai praksei.*

*2. piezīme. Var izmantot specifikatoru, lai norādītu konkrētu prasības veidu, piemēram, produkta prasība, kvalitātes vadības prasība, klienta prasība.*

*3. piezīme. Noteikta prasība ir tāda prasība, kura ir norādīta, piemēram, dokumentā.*

*4. piezīme. Prasības var radīt dažādas ieinteresētās personas.*

***Precizitāte.*** Standartatbilstības līmenis starp aplēsto vai izmērīto vērtību un patieso vērtību.

*Piezīme. Attiecībā uz izmērītiem atrašanās vietas datiem precizitāte parasti tiek izteikta kā attālums no konkrētas atrašanās vietas, kurā noteikti atrodas faktiskā atrašanās vieta.*

***Precīzija.*** Vismazākā atšķirība, ko iespējams droši noteikt, veicot uzmērījumus.

*Piezīme. Attiecībā uz ģeodēziskajiem uzmērījumiem precīzija ir operācijas veikšanas precizitāte vai mērījumu veikšanā izmantoto instrumentu un metožu perfekcijas pakāpe.*

***Pretgaisa aizsardzības identifikācijas zona (ADIZ).*** Īpaša apzīmēta noteiktu izmēru gaisa telpa, kurā gaisa kuģiem ir jāievēro īpašas identifikācijas un/vai ziņošanas procedūras papildus tām procedūrām, kas saistītas ar gaisa satiksmes pakalpojumu (*ATS*) nodrošināšanu.

***Radionavigācijas pakalpojumu sniedzējs.*** Pakalpojumu sniedzējs, kas sniedz vadības informāciju vai atrašanās vietas datus gaisa kuģa efektīvai un drošai ekspluatācijai, izmantojot vienu vai vairākus radionavigācijas līdzekļus.

***Relatīvais augstums.*** Vertikālais attālums no plaknes, punkta vai par punktu uzskatīta objekta līdz noteiktam līmenim.

***SNOWTAM.*** Speciālas sērijas *NOTAM*, kas noteiktā formātā ziņo par tādu bīstamu apstākļu esamību, kuri radušies sniega, ledus vai šķīdoņa dēļ vai stāvoša ūdens dēļ, kas radies kustības zonā sniega, ledus vai šķīdoņa kušanas rezultātā, vai par to likvidāciju.

***Solis.*** Leņķiskais vai lineārais attālums starp diviem blakus esošiem pacēluma punktiem.

***Stacijas deklinācija.*** *VOR* nulles radiāla novirze no ģeogrāfiskajiem ziemeļiem, kas noteikta *VOR* stacijas kalibrēšanas laikā.

***Starptautiskā lidosta.*** Jebkura lidosta, kuru Līgumslēdzēja valsts, kuras teritorijā tā atrodas, norādījusi kā ielidošanas un izlidošanas lidostu starptautiskajai gaisa satiksmei, un kurā veic robežšķērsošanas vietās noteiktās pārbaudes, tai skaitā muitas, imigrācijas, sabiedrības veselības, dzīvnieku un augu karantīnas un līdzīgas procedūras.

***Starptautisks NOTAM birojs (NOF).*** Valsts norādīts birojs *NOTAM* starptautiskajai apmaiņai.

***Šķērslis.*** Visi nekustīgie (pagaidu vai pastāvīgie) un kustīgie objekti vai to daļas, kas:

a) atrodas zonā, kas ir paredzēta gaisa kuģu kustībai pa zemes virsmu;

b) ir izvirzīti virs noteiktām virsmām, kuras paredzētas lidojošu gaisa kuģu aizsardzībai;

c) atrodas ārpus noteiktām virsmām un ir kvalificēti kā bīstamības faktori aeronavigācijai.

***Ticamības līmenis.*** Iespējamība, ka parametra patiesā vērtība ietilpst noteiktā intervālā ap aprēķināto vērtību.

*Piezīme. Intervālu parasti dēvē par aprēķina precizitāti.*

***Tiešā tranzīta pasākumi.*** Attiecīgo valsts iestāžu apstiprināti īpaši pasākumi, saskaņā ar kuriem gaisa kuģis, kas savā lidojuma maršrutā, šķērsojot Līgumslēdzēju valsti, veic īslaicīgu apstāšanos, var palikt to tiešā uzraudzībā.

***Validācija.*** Apliecināšana, pamatojoties uz objektīviem pierādījumiem, ka ir izpildītas prasības kādam konkrētam paredzētajam lietojumam (*ISO* 9000\*).

***Verifikācija.*** Apstiprināšana, pamatojoties uz objektīviem pierādījumiem, par to, ir izpildītas noteiktās prasības (*ISO* 9000\*).

*1. piezīme. Terminu “verificēts” izmanto, lai noteiktu atbilstīgo statusu.*

*2. piezīme. Apstiprināšanā var ietilpt tādas darbības kā:*

*— alternatīvu aprēķinu veikšana;*

*— jaunu modeļu specifikācijas salīdzināšana ar līdzīgu apstiprināta modeļa specifikāciju;*

*— testu un paraugdemonstrējumu veikšana un*

*— dokumentu izskatīšana pirms izdošanas.*

***Virsma datu vākšanai par šķēršļiem/apvidu.*** Noteikta virsma, kas paredzēta, lai vāktu datus par šķēršļiem/apvidu.

***VOLMET.*** Meteoroloģiskā informācija lidojumā esošam gaisa kuģim.

Datu pārraides posms *VOLMET* (*D-VOLMET*). Pašreizējo kārtējo lidlauka meteoroloģisko ziņojumu (*METAR*) un īpašo lidlauka meteoroloģisko ziņojumu (*SPECI*), lidlauka prognožu (*TAF*), *SIGMET*, īpašo ziņojumu no gaisa kuģa, kas nav iekļauti *SIGMET* ziņojumā, un *AIRMET* ziņojumu (ja tādi pieejami) pārraide, izmantojot datu pārraides posmu.

*VOLMET* pārraide. Attiecīgā gadījumā pašreizējo *METAR* ziņojumu, *SPECI* ziņojumu, *TAF* prognožu un *SIGMET* ziņojumu pārraide, izmantojot nepārtrauktas un atkārtotas balss pārraides.

***[[1]](#footnote-1)Zonālā navigācija (RNAV).*** Navigācijas metode, kas pieļauj gaisa kuģu lidojumus pa jebkuru vēlamo trajektoriju zemes vai kosmosa aeronavigācijas līdzekļu darbības zonās, autonomo līdzekļu vai to kombinācijas iespēju robežās.

*Piezīme. Zonālā navigācija ietver noteiktas precizitātes navigāciju, kā arī citus navigācijas veidus, kas neatbilst noteiktas precizitātes navigācijas definīcijai.*

## 1.2. Vispārējās atskaites sistēmas aeronavigācijai

1.2.1. Horizontālā atskaites sistēma

1.2.1.1. Izmanto 1984. gada Pasaules ģeodēzijas sistēmu (*WGS*-84) kā horizontālo (ģeodēzisko) atskaites sistēmu starptautiskajai aeronavigācijai. Attiecīgi publicētās aeronavigācijas ģeogrāfiskās koordinātes (norādot platumu un garumu) izsaka *WGS*-84 ģeodēziskajā atskaites plaknē.

*1. piezīme. Vispusīgi norādījumi attiecībā uz WGS-84 ir sniegti 1984. gada Pasaules ģeodēzijas sistēmas (WGS-84) rokasgrāmatā (dok. Nr. 9674).*

*2. piezīme. Specifikācijas, kas regulē ar WGS-84 saistītu aeronavigācijas koordināšu noteikšanu un ziņošanu (lauka darbu precizitāte un datu integritāte), gaisa satiksmes dienestu noteiktām ģeogrāfiskajām atrašanās vietām, ir noteiktas 11. pielikuma 2. nodaļā un 5. papildinājuma 1. tabulā, bet ar lidlauku/helikopteru lidlauku saistītām atrašanās vietām attiecīgi 14. pielikuma I un II sējuma 2. nodaļā un 5. papildinājuma A5-1. tabulā un 1. papildinājuma 1. tabulā.*

1.2.1.2. **Ieteikums**. *Precīzās ģeodēziskās lietojumprogrammatūrās un dažās aeronavigācijas lietojumprogrammatūrās būtu jāmodelē un jānovērtē īslaicīgas izmaiņas tektonisko plātņu kustībā un plūdmaiņu ietekme uz Zemes garozu. Lai atspoguļotu laika ietekmi, katrām stacijas absolūtajām koordinātēm jānorāda laiks.*

*1. piezīme. WGS-84 (G873) atskaites modeļa laiks ir 1997.0, turpretī jaunākā atjauninātā WGS-84 (G1150) atskaites modeļa, kas ietver plātnes kustību modeli, laiks ir 2001.0. (G norāda, ka koordinātes tika iegūtas, izmantojot Globālās pozicionēšanas sistēmas (GPS) metodes, bet skaitlis pēc G norāda GPS nedēļu, kad šīs koordinātes tika ieviestas Amerikas Savienoto Valstu Nacionālās zemes telpiskās kartogrāfijas informācijas aģentūras (NGA) precīzā, ātrdarbīgā izvērtēšanas procesā.)*

*2. piezīme. Visā pasaulē izvietoto pastāvīgo GPS sekošanas staciju ģeodēziskās koordinātes WGS-84 sistēmas atskaites modeļa pēdējai versijai ir sniegtas dokumentā Nr. 9674. Katrai pastāvīgajai GPS sekošanas stacijai precizitātes pakāpe atsevišķi noteiktai atrašanās vietai WGS-84 (G1150) sistēmā ir līdz 1 cm (1).*

*3. piezīme. Cita precīza pasaules sauszemes koordināšu sistēma ir Starptautiskā Zemes rotācijas dienesta (IERS) Zemes koordinātu sistēma (ITRS), un ITRS realizācija ir IERS Zemes koordinātu sistēma (ITRF). Norādījumi attiecībā uz ITRS ir sniegti dokumenta Nr. 9674 C papildinājumā. Jaunākā WGS-84 (G1150) realizācija ir balstīta uz ITRF 2000 laikposmu. WGS-84 (G1150) ir saderīga ar ITRF 2000, un praktiskā realizācijā atšķirība starp šīm divām sistēmām ir viens vai divi centimetri pasaules mērogā, kas nozīmē, ka WGS-84 (G1150) un ITRF 2000 būtībā ir identiskas.*

1.2.1.3. Ģeogrāfiskās koordinātes, kuras ir pārvērstas *WGS*-84 koordinātēs, bet kurām sākotnējā lauka darba precizitāte neatbilst 11. pielikuma 2. nodaļas un 14. pielikuma I un II sējuma 2. nodaļas prasībām, atzīmē ar zvaigznīti.

1.2.1.4. Ģeogrāfisko koordināšu publicēšanas izšķirtspējas pakāpei jābūt tādai, kā noteikts 1. papildinājumā un 7. papildinājuma A7-1. tabulā, turpretī ģeogrāfisko koordināšu karšu izšķirtspējas pakāpei jābūt tādai, kā noteikts 4. pielikuma 6. papildinājuma 1. tabulā.

1.2.2. Vertikālā atskaites sistēma

1.2.2.1. Starptautiskajā aeronavigācijā kā vertikālo atskaites sistēmu izmanto augstums virs vidējā jūras līmeņa (*MSL*), kas atspoguļo ar gravitāciju saistīta relatīvā augstuma (pacēluma) attiecību pret virsmu – ģeoīdu.

*1. piezīme. Ģeoīds parasti vistuvāk atbilst vidējam jūras līmenim. Tas tiek noteikts kā ekvipotenciāla virsma Zemes gravitācijas laukā, kas sakrīt ar mierīgas jūras vidējo līmeni un tā nepārtrauktu turpinājumu pāri visiem kontinentiem.*

*2. piezīme. Ar gravitāciju saistīti relatīvie augstumi (pacēlumi) tiek dēvēti arī par ortometriskajiem augstumiem, bet attālumi līdz punktiem virs elipsoīda tiek saukti par elipsoidālajiem augstumiem.*

1.2.2.2. Starptautiskajā aeronavigācijā kā globālo gravitācijas modeli izmanto 1996. gada Zemes gravitācijas modeli (*EGM*-96), kas satur datus par zemfrekvences gravitācijas lauku ar precizitāti 360.

1.2.2.3. Ģeogrāfiskajās koordinātēs, kur *EGM*-96 precizitāte neatbilst 14. pielikuma I un II sējumā noteiktajām precizitātes prasībām attiecībā uz pacēlumu un ģeoīda vilni, pamatojoties uz *EGM*-96 datiem, izstrādā un lieto reģionālos, valsts vai vietējos ģeoīda modeļus, kas satur datus ar augstu izšķirtspēju par gravitācijas lauku (augstfrekvences lauku). Ja tiek izmantots cits ģeoīda modelis, nevis *EGM*-96 modelis, tad aeronavigācijas informācijas publikācijā (*AIP*) sniedz izmantotā modeļa aprakstu, tostarp vajadzīgos parametrus augstuma pārveidošanai no šī modeļa uz *EGM*-96.

*Piezīme. Specifikācijas, kas reglamentē pacēluma un ģeoīda viļņa noteikšanu un paziņošanu (lauka darba precizitāti un datu integritāti) noteiktās atrašanās vietās lidlaukos/helikopteru lidlaukos, ir noteiktas attiecīgi 14. pielikuma I un II sējuma 2. nodaļā, 5. papildinājuma A5-2. tabulā un 1. papildinājuma 2. tabulā.*

1.2.2.4. Attiecībā uz noteiktām uzmērītām vietām uz zemes papildus pacēlumam attiecībā pret vidējo jūras līmeni (ģeoīdu) publicē arī 1. papildinājumā noteikto ģeoīda vilni (kas noteikts, pamatojoties uz *WGS*-84 elipsoīdu).

1.2.2.5. Pacēluma un ģeoīda viļņa publicēšanas izšķirtspējas pakāpei jābūt tādai, kā noteikts 1. papildinājumā un 7. papildinājuma A7-2. tabulā, turpretī topogrāfiskā augstuma un ģeoīda viļņa karšu izšķirtspējas pakāpei jābūt tādai, kā noteikts 4. pielikuma 6. papildinājuma 2. tabulā.

1.2.3. Laika atskaites sistēma

1.2.3.1. Starptautiskajā aeronavigācijā kā laika atskaites sistēmu izmanto Gregora kalendāru un koordinēto universālo laiku (*UTC*).

*1. piezīme. Vērtība laikā ir īslaicīgs stāvoklis, kas mērīta attiecībā pret laika atskaites sistēmu.*

*2. piezīme. Koordinētais universālais laiks (UTC) ir Starptautiskā laika biroja (BIH) un IERS uzturēts laika mērogs, kas veido pamatu standarta frekvenču un laika signālu koordinētai izplatīšanai.*

*3. piezīme. Norādījumus attiecībā uz UTC sk. 5. pielikuma D papildinājumā.*

*4. piezīme. ISO 8601 standarts nosaka Gregora kalendāra un 24 stundu vietējā laika vai UTC laika lietošanu informācijas savstarpējai apmaiņai, turpretī ISO 19108 standarts nosaka, ka Gregora kalendārs un UTC ir galvenā laika atskaites sistēma, kas jālieto ģeogrāfiskajā informācijā.*

1.2.3.2. Ja dažās lietojumprogrammatūrās tiek lietota atšķirīga laika atskaites sistēma, tad attiecīgā gadījumā ar piemērošanas sistēmu vai datu kopu saistītajā pazīmju katalogā vai metadatos iekļauj vai nu tās sistēmas aprakstu, vai arī norādi uz dokumentu, kurā aprakstīta attiecīgā laika atskaites sistēma.

*Piezīme. ISO 19108 standarta D pielikumā attēloti daži ar kalendāru saistīti aspekti, kurus var būt jāapsver šādā aprakstā.*

## 1.3. Dažādas specifikācijas

1.3.1. Katrā starptautiski izplatāmas aeronavigācijas informācijas integrētā bloka elementā ietver tekstu angļu valodā attiecībā uz nešifrētajām daļām.

1.3.2. Vietvārdus raksta atbilstoši vietējam lietojumam, vajadzības gadījumā transliterējot tos ar latīņu alfabēta burtiem.

1.3.3. **Ieteikums.** *Aeronavigācijas datu un aeronavigācijas informācijas sastādīšanā, apstrādē un izplatīšanā izmantotajām mērvienībām jāatbilst lēmumam, ko valsts pieņēmusi attiecībā uz 5. pielikumā “Darbībās gaisā un uz zemes lietojamās mērvienības” ietverto tabulu lietojumu.*

1.3.4. *ICAO* saīsinājumus aeronavigācijas informācijas pakalpojumos lieto vienmēr, kad šāda lietošana ir atbilstoša, un to lietošana atvieglos aeronavigācijas datu un aeronavigācijas informācijas izplatīšanu.

\* *ISO* standarts

*9000.* *Kvalitātes vadības sistēmas. Pamatprincipi un terminu vārdnīca*

*19101. Ģeogrāfiskā informācija. Etalonmodelis*

*19104. Ģeogrāfiskā informācija. Terminoloģija*

*19108. Ģeogrāfiskā informācija. Laika shēma*

*19109. Ģeogrāfiskā informācija. Shēmu lietošanas noteikumi*

*19110. Ģeogrāfiskā informācija. Ģeogrāfisko objektu kataloģizēšanas metodika*

*19115. Ģeogrāfiskā informācija. Metadati*

*19117. Ģeogrāfiskā informācija. Attēlošana*

*19131. Ģeogrāfiskā informācija. Datu produktu specifikācijas*

# 2. NODAĻA. PIENĀKUMI UN FUNKCIJAS

## 2.1. Valsts pienākumi

2.1.1. Katra Līgumslēdzēja valsts:

a) sniedz aeronavigācijas informācijas pakalpojumu vai

b) vienojas ar vienu vai vairākām citām Līgumslēdzējām valstīm par kopīga pakalpojuma sniegšanu, vai

c) deleģē tiesības sniegt šādus pakalpojumus nevalstiskai aģentūrai ar nosacījumu, ka atbilstoši tiek ievēroti šā pielikuma standarti un ieteicamā prakse.

2.1.2. Katra Līgumslēdzēja valsts nodrošina aeronavigācijas datu un aeronavigācijas informācijas sniegšanu par tās teritoriju, kā arī par apgabaliem virs starptautiskajiem ūdeņiem, kuros valsts ir atbildīga par gaisa satiksmes pakalpojumu sniegšanu.

2.1.3. Valsts ir atbildīga par aeronavigācijas datiem un aeronavigācijas informāciju, kas sniegta saskaņā ar 2.1.2. punktu. Aeronavigācijas datos un aeronavigācijas informācijā, kas sniegta par valsti un valsts vārdā, skaidri norāda, ka šie dati un informācija ir sniegta ar šīs valsts atļauju.

2.1.4. Katra Līgumslēdzēja valsts nodrošina, ka sniegtie aeronavigācijas dati un aeronavigācijas informācija ir pilnīgi, savlaicīgi un nepieciešamajā kvalitātē atbilstīgi 3.3. punktam.

2.1.5. Katra Līgumslēdzēja valsts nodrošina, ka starp aeronavigācijas datu un aeronavigācijas informācijas sastādītājiem un aeronavigācijas informācijas pakalpojumu sniedzēju ir noslēgta oficiāla vienošanās par aeronavigācijas datu un aeronavigācijas informācijas savlaicīgu un pilnīgu sniegšanu.

## 2.2. *AIS* pienākumi un funkcijas

2.2.1. Aeronavigācijas informācijas pakalpojumu sniedzējs nodrošina, ka aeronavigācijas dati un aeronavigācijas informācija, kas nepieciešami aeronavigācijas drošumam, regularitātei vai efektivitātei, tiek sniegti tādā veidā, kas ir piemērots šādu *ATM* kopienas dalībnieku darbības prasībām:

a) dalībnieki, kas iesaistīti lidojumos, tostarp lidojuma apkalpes locekļi, lidojumu plānošanā un komplekso lidojumu trenažieru darbības nodrošināšanā, un

b) par lidojumu informācijas pakalpojumu atbildīgā gaisa satiksmes pakalpojumu struktūrvienība un par pirmslidojuma informāciju atbildīgie pakalpojumu sniedzēji.

*Piezīme. ATM kopienas apraksts ir sniegts dokumentā “Globālās gaisa satiksmes pārvaldības ekspluatācijas koncepcija” (dok. Nr. 9854)*.

2.2.2. Aeronavigācijas informācijas pakalpojumu sneidzējs saņem, sakopo vai apvieno, rediģē, formatē, publicē/uzglabā un izplata aeronavigācijas datus un aeronavigācijas informāciju, kas attiecas uz visu valsts teritoriju, kā arī uz apgabaliem virs starptautiskajiem ūdeņiem, kuros valsts ir atbildīga par gaisa satiksmes pakalpojumu sniegšanu. Aeronavigācijas datus un aeronavigācijas informāciju sniedz kā aeronavigācijas informācijas integrēto bloku.

*Piezīme. Aeronavigācijas informācijas pakalpojumu sniedzējs var uzņemties arī aeronavigācijas datu un aeronavigācijas informācijas sastādīšanas funkcijas.*

2.2.3. Ja pakalpojums netiek nodrošināts 24 stundas diennaktī, tad nodrošina, ka pakalpojums ir pieejams visu laiku, kamēr gaisa kuģis atrodas lidojumā aeronavigācijas informācijas pakalpojumu sniedzēja atbildības rajonā, kā arī vismaz divas stundas pirms un pēc šā laika posma. Nodrošina, ka pakalpojums ir pieejams arī citā laikā, kad to var pieprasīt attiecīga zemes organizācija.

2.2.4. Turklāt, lai aeronavigācijas informācijas pakalpojumu sniedzējs varētu nodrošināt pirmslidojuma informācijas pakalpojumu un apmierināt vajadzību pēc lidojuma informācijas, tas iegūst aeronavigācijas datus un aeronavigācijas informāciju no:

a) citu valstu aeronavigācijas informācijas pakalpojumu sneidzējiem;

b) citiem pieejamiem avotiem.

*Piezīme. Viens šāds avots ir minēts 8.3. punktā.*

2.2.5. Kad tiek izplatīti aeronavigācijas dati un aeronavigācijas informācija, kas iegūti atbilstīgi 2.2.4. punkta a) apakšpunktam, skaidri norāda, ka attiecībā uz tiem ir saņemta izcelsmes valsts atļauja.

2.2.6. Ja iespējams, aeronavigācijas datus un aeronavigācijas informāciju, kas iegūti saskaņā ar 2.2.4. punkta b) apakšpunktu, pirms izplatīšanas verificē, un, ja tie nav verificēti, tad izplatot to skaidri norāda.

2.2.7. Aeronavigācijas informācijas pakalpojumu sniedzējs nekavējoties sniedz citu valstu aeronavigācijas informācijas pakalpojumu sniedzējiem visus aeronavigācijas datus un aeronavigācijas informāciju, kas tiem nepieciešami aeronavigācijas drošumam, regularitātei vai efektivitātei, lai tie varētu izpildīt 2.2.1. punktu.

## 2.3. Aeronavigācijas datu un aeronavigācijas informācijas apmaiņa

2.3.1. Katra valsts norāda biroju, kam adresē visus aeronavigācijas informācijas integrētā bloka elementus, kuri ir sastādīti citās valstīs. Nodrošina, ka šāds birojs ir kvalificēts izskatīt citās valstīs sastādītus aeronavigācijas datus un aeronavigācijas informāciju.

2.3.2. Ja valstī ir norādīti vairāki starptautiski *NOTAM* biroji, nosaka katra biroja atbildības pakāpi un teritoriju.

2.3.3. Aeronavigācijas informācijas pakalpojumu sniedzējs vajadzības gadījumā izveido sistēmu, lai izpildītu darbības prasības tādu *NOTAM* izdošanai un saņemšanai, kas tiek izplatīti, izmantojot telekomunikācijas.

2.3.4. Vienmēr, kad tas ir praktiski iespējams, izveido tiešus sakarus starp aeronavigācijas informācijas pakalpojumu sniedzējiem, lai veicinātu aeronavigācijas datu un aeronavigācijas informācijas starptautisku apmaiņu.

2.3.5. Katra tāda aeronavigācijas informācijas integrētā bloka elementa vienu kopiju, ko pieprasījis *ICAO* Līgumslēdzējas valsts aeronavigācijas informācijas pakalpojumu sniedzējs, sastādīšanas valsts dara pieejama bez maksas savstarpēji saskaņotā veidā pat tad, ja publicēšanas/uzglabāšanas un izplatīšanas tiesības ir nodotas nevalstiskai aģentūrai.

2.3.6. **Ieteikums**. *Par vairāk nekā vienas aeronavigācijas informācijas integrētā bloka elementu vai citu aeronavigācijas dokumentu (tostarp arī tādu dokumentu, kuros ietverti aeronavigācijas tiesību akti un noteikumi) kopijas apmaiņu ICAO Līgumslēdzējām valstīm ir divpusēji jāvienojas.*

2.3.7. **Ieteikums.** *Par valstu, kas nav ICAO Līgumslēdzējas valstis, un citu subjektu tiesībām iegūt aeronavigācijas datus un aeronavigācijas informāciju, tostarp aeronavigācijas informācijas integrētā bloka elementus, un citus aeronavigācijas dokumentus, tostarp tos, kuros ietverti aeronavigācijas tiesību akti un noteikumi, jāslēdz atsevišķa vienošanās ar sastādīšanas valsti.*

## 2.4. Autortiesības

*Piezīme. Lai aizsargātu ieguldījumu valsts AIS produktos un lai nodrošinātu labāku to izmantošanas kontroli, valstis var piemērot autortiesības attiecībā uz šiem produktiem saskaņā ar saviem tiesību aktiem.*

Jebkuru valsts *AIS* produktu, kuram saskaņā ar 2.3. punktu piešķirta šīs valsts autortiesību aizsardzība un kurš tiek sniegts citai valstij, dara pieejamu trešai pusei ar nosacījumu, ka trešā puse tiek informēta, ka autortiesības uz produktu tiek aizsargātas, un ar nosacījumu, ka tiek pievienota atbilstoša piezīme, ka autortiesības uz produktu pieder sastādīšanas valstij.

## 2.5. Izmaksu segšana

**Ieteikums.** *Saskaņā ar ICAO Politikas nostādnēm attiecībā uz maksu par lidostu un aeronavigācijas pakalpojumiem (dok. Nr. 9082) lidostas un aeronavigācijas pakalpojumu pamatizmaksās jāiekļauj aeronavigācijas datu un aeronavigācijas informācijas iegūšanas un apkopošanas pieskaitāmās izmaksas.*

*Piezīme. Ja aeronavigācijas datu un aeronavigācijas informācijas iegūšanas un apkopošanas izmaksas tiek segtas no maksas par lidostu un aeronavigācijas pakalpojumiem, tad atsevišķam klientam piemērota maksa par noteikta AIS produkta piegādi var būt pamatota ar papīra kopiju drukāšanas vai elektronisko datu nesēju sagatavošanas izmaksām un izplatīšanas izmaksām.*

# 3. NODAĻA. AERONAVIGĀCIJAS INFORMĀCIJAS PĀRVALDĪBA

## 3.1. Informācijas pārvaldības prasības

Aeronavigācijas informācijas pakalpojumu sniedzējs izveido informācijas pārvaldības līdzekļus un procesus, kas ir pietiekami, lai nodrošinātu pārbaudītas kvalitātes aeronavigācijas datu un aeronavigācijas informācijas savlaicīgu vākšanu, apstrādi, uzglabāšanu, integrēšanu, apmaiņu un piegādi *ATM* sistēmā.

## 3.2. Aeronavigācijas datu un aeronavigācijas informācijas validācija un verifikācija

3.2.1. Informāciju, ko izdod aeronavigācijas informācijas integrētajā blokā, rūpīgi pārbauda, pirms tā tiek iesniegta aeronavigācijas informācijas pakalpojumu sniedzējam, lai pirms izplatīšanas pārliecinātos, ka ir iekļauta visa nepieciešamā informācija un visas detaļas ir pareizas.

3.2.2. Aeronavigācijas informācijas pakalpojumu sniedzējs nosaka validācijas un verifikācijas procedūras, kas nodrošina, ka saņemtie aeronavigācijas dati un aeronavigācijas informācija atbilst kvalitātes prasībām (precizitāte, izšķirtspēja, integritāte un izsekojamība).

*1. piezīme. Norādījumi par sadarbību ar citiem saistītiem pakalpojumu sniedzējiem ir sniegti dokumentā Nr. 8126.*

*2. piezīme. Norādījumi par aeronavigācijas datu kvalitātes prasībām (precizitāti, izšķirtspēju, integritāti, izsekojamību un aizsardzību) ir sniegti 1984. gada Pasaules ģeodēzijas sistēmas (WGS-84) rokasgrāmatā (dok. Nr. 9674). Palīginformācija attiecībā uz tādiem datu kvalitātes aspektiem kā aeronavigācijas datu precizitāte, publicēšanas izšķirtspēja un integritāte kopā ar norādījumiem par noapaļošanas metodiku attiecībā uz aeronavigācijas datiem ir sniegta RTCA dokumentā Nr. DO-201A un Eiropas Civilās aviācijas aprīkojuma organizācijas (EUROCAE) dokumentā Nr. ED-77 “Aeronavigācijas informācijas standarti” (vai līdzvērtīgā dokumentā).*

*3. piezīme. Norādījumi par aeronavigācijas datu kvalitātes vadību ir sniegti Aeronavigācijas informācijas pakalpojumu sniedzēju kvalitātes vadības sistēmas rokasgrāmatā (dok. Nr. 9839).*

## 3.3. Datu kvalitātes specifikācijas

3.3.1. Precizitāte

Nodrošina, ka aeronavigācijas datu precizitātes pakāpe atbilst 11. pielikuma 2. nodaļā un 14. pielikuma I un II sējuma 2. nodaļā noteiktajam. Šajā ziņā izšķir trīs atrašanās vietas datu veidus: uzmērītie punkti (skrejceļa sliekšņi, aeronavigācijas līdzekļu atrašanās vietas, u. c.), aprēķinātie punkti (telpas punkti/koordinātes, kas matemātiski izskaitļotas no uzmērītajiem punktiem) un deklarētie punkti (piemēram, lidojumu informācijas rajona robežpunkti).

*Piezīme. Precizitātes prasības attiecībā uz elektroniskajiem apvidus un šķēršļu datiem ir norādītas 8. papildinājumā.*

3.3.2. Izšķirtspēja

3.3.2.1. Nodrošina, ka aeronavigācijas datu publicēšanas izšķirtspējas pakāpe ir tāda, kā noteikts 1. un 7. papildinājumā.

3.3.2.2. **Ieteikums.** *Datu bāzē iekļauto datu pazīmju izšķirtspējai jāatbilst datu precizitātes prasībām.*

*Piezīme. Datu bāzē iekļauto datu pazīmju izšķirtspēja var būt tāda pati kā publicēšanas izšķirtspēja vai augstāka par to.*

3.3.3. Integritāte

3.3.3.1. Nodrošina, ka ar aeronavigācijas datiem saistītā integritātes klasifikācija atbilst tam, kas noteikts 7. papildinājuma A7-1.–A7-5. tabulā.

3.3.3.2. Aeronavigācijas datu integritāti uztur visā datu procesā no uzmērīšanas/sastādīšanas līdz izplatīšanai nākamajam paredzētajam lietotājam (vienībai, kas saņem aeronavigācijas informāciju no aeronavigācijas informācijas pakalpojuma sniedzēja). Pamatojoties uz piemērojamo integritātes klasifikāciju, validācijas un verificēšanas procedūrās:

a) attiecībā uz parastajiem datiem – novērš datu sabojāšanu datu apstrādes laikā;

b) attiecībā uz būtiskajiem datiem – nodrošina, ka dati netiek bojāti nevienā procesa posmā, un tajās var iekļaut papildu procesus, ja tas nepieciešams, lai kopējā sistēmas arhitektūrā novērstu iespējamos riskus un tādējādi turpmāk nodrošinātu datu integritāti šajā līmenī, un

c) attiecībā uz kritiskajiem datiem – nodrošina, ka dati netiek bojāti nevienā procesa posmā, un tajās iekļauj integritātes nodrošināšanas papildu procesus, lai pilnīgi samazinātu to defektu ietekmi, kas kopējās sistēmas arhitektūras analīzē identificēti kā iespējamie datu integritātes riski.

*1. piezīme. Norādījumi par aeronavigācijas datu un aeronavigācijas informācijas apstrādi ir sniegti RTCA dokumentā Nr. DO-200A un Eiropas Civilās aviācijas aprīkojuma organizācijas (EUROCAE) dokumentā Nr. ED-76 “Aeronavigācijas datu apstrādes standarti”.*

*2. piezīme. Kļūdas radošus defektus visā procesā var mazināt, vajadzības gadījumā izmantojot papildu datu kvalitātes nodrošināšanas paņēmienus. Šādi paņēmieni var būt piemērošanas testi attiecībā uz kritiskajiem datiem (piemēram, veicot lidojuma pārbaudi); drošuma, loģisko, semantisko, salīdzināšanas un redundances pārbaužu izmantošana; digitālā kļūdu konstatēšana un cilvēkresursu un procesa rīku, piemēram aparatūras un programmatūras, kvalificēšana.*

*3. piezīme. Izplatīšana nākamajam paredzētajam lietotājam atšķirsies pēc izmantotā piegādes paņēmiena, kas var būt kāds no turpmāk minētajiem paņēmieniem.*

*Fiziska izplatīšana. Līdzekļi, ar kuriem aeronavigācijas dati un aeronavigācijas informācija tiek izplatīta, veicot fiziskas paketes piegādi, piemēram, pasta pakalpojumi.*

*Tieša elektroniska izplatīšana. Līdzekļi, ar kuriem aeronavigācijas dati un aeronavigācijas informācija tiek izplatīta automātiski, izmantojot tiešu elektronisku savienojumu starp AIS un nākamo paredzēto lietotāju.*

*4. piezīme. Attiecībā uz atšķirīgiem piegādes paņēmieniem un datu nesējiem var būt jāpiemēro atšķirīgas procedūras, lai nodrošinātu nepieciešamo datu kvalitāti.*

## 3.4. Metadati

3.4.1. Metadatus vāc aeronavigācijas datu procesiem un apmaiņas punktiem. Šādu metadatu vākšanu piemēro visā aeronavigācijas informācijas datu ķēdē no uzmērīšanas/sastādīšanas līdz izplatīšanai nākamajam paredzētajam lietotājam.

*Piezīme. ISO 19115 standarts nosaka prasības ģeogrāfiskās informācijas metadatiem.*

3.4.2. Obligāti vāc šādus metadatus:

a) to organizāciju vai vienību nosaukums, kas veic datu sastādīšanas, pārraidīšanas vai apstrādes darbības;

b) veiktā darbība un

c) datums un laiks, kad darbība tika veikta.

## 3.5. Datu aizsardzība

3.5.1. Aeronavigācijas datus un datu kopas aizsargā atbilstīgi datu kļūdu atklāšanas, drošuma un autentificēšanas paņēmieniem.

*Piezīme. Aeronavigācijas informācijas pakalpojumu rokasgrāmatā (dok. Nr. 8126) ir sniegti atbilstīgi norādījumi par datu kļūdu atklāšanas, drošuma un autentificēšanas paņēmieniem.*

3.5.2. Elektronisko aeronavigācijas datu kopas aizsargā, datu kopās ietverot 32 bitu ciklisko redundances pārbaudi (*CRC*), ko veic, izmantojot lietojumprogrammatūru, ar kuru tiek apstrādātas datu kopas. Tas attiecas uz 3.3.3. punktā minētās datu kopu integritātes klasifikācijas aizsardzību.

*1. piezīme. Šo prasību nepiemēro attiecībā uz datu kopu pārraidei izmantotajām sakaru sistēmām.*

*2. piezīme. Norādījumi par 32 bitu CRC algoritma izmantošanu elektronisko aeronavigācijas datu kopu aizsardzībai ir sniegti Aeronavigācijas informācijas pakalpojumu rokasgrāmatā (dok. Nr. 8126).*

## 3.6. Automatizācijas izmantošana

3.6.1. Automatizāciju ievieš ar mērķi uzlabot aeronavigācijas informācijas pakalpojumu ātrumu, precizitāti, efektivitāti un izmaksu lietderību.

*Piezīme. Norādījumi par datu bāžu izstrādi un datu apmaiņas pakalpojumu izveidi ir pieejami*

*Aeronavigācijas informācijas pakalpojumu rokasgrāmatā (dok. Nr. 8126)*.

3.6.2. Ja aeronavigācijas dati un aeronavigācijas informācija ir sniegta vairākos formātos, ievieš procesus, ar ko nodrošina datu un informācijas saskanību starp dažādiem formātiem.

3.6.3. Lai izpildītu datu kvalitātes prasības, automatizācija:

a) nodrošina aeronavigācijas cipardatu apmaiņu starp dažādām datu apstrādes ķēdē iesaistītām pusēm un

b) izmanto aeronavigācijas informācijas apmaiņas modeļus un datu apmaiņas modeļus, kas izstrādāti kā vispārēji sadarbspējīgi modeļi.

*Piezīme. Norādījumi par aeronavigācijas informācijas un datu apmaiņas modeļiem ir pieejami Aeronavigācijas informācijas pakalpojumu rokasgrāmatā (dok. Nr. 8126).*

3.6.4. **Ieteikums.** *Izmantotajam aeronavigācijas informācijas modelim jāietver tie aeronavigācijas dati un aeronavigācijas informācija, ar ko paredzēts apmainīties.*

3.6.5. **Ieteikums.** *Izmantotajā aeronavigācijas informācijas modelī:*

*a) jāizmanto vienotā modelēšanas valoda (UML), lai aprakstītu aeronavigācijas informācijas pazīmes un tās rekvizītus, saistību un datu veidus;*

*b) jāietver datu vērtības ierobežojumi un datu verifikācijas noteikumi;*

*c) jāietver 3.4.2. punktā noteiktie metadatu noteikumi un*

*d) jāietver temporalitātes modelis, lai nodrošinātu iespēju notvert aeronavigācijas informācijas pazīmes rekvizītu attīstību tās dzīves ciklā.*

3.6.6. **Ieteikums.** *Izmantotajā aeronavigācijas datu apmaiņas modelī:*

*a) jāpiemēro parasti izmantotais datu šifrēšanas formāts;*

*b) jāietver visas aeronavigācijas informācijas modeļa klases, raksturotāji, datu veidi un saistības, kas noteiktas 3.6.5. punktā, un*

*c) jānodrošina paplašinājuma mehānisms, ar kuru lietotāju grupas var paplašināt pastāvošo pazīmju rekvizītus un pievienot jaunus rekvizītus, kam nav nelabvēlīga ietekme uz vispārējo standartizāciju.*

*1. piezīme. Parasti izmantota datu šifrēšanas formāta izmantošanas nolūks ir nodrošināt aeronavigācijas datu apmaiņas sadarbspēju starp datu apstrādes ķēdē iesaistītajām aģentūrām un organizācijām.*

*2. piezīme. Parasti izmantoto datu šifrēšanas formātu piemēri ir paplašināmās iezīmēšanas valoda (XML), ģeogrāfiskā iezīmēšanas valoda (GML) un JavaScript objektu notācija (JSON).*

## 3.7. Kvalitātes vadības sistēma

3.7.1. Kvalitātes vadības sistēmas ievieš un uztur, ietverot visas 2.2. punktā minētās aeronavigācijas informācijas pakalpojumu sniedzēju funkcijas. Nodrošina, ka šādu kvalitātes vadības sistēmu īstenošana ir uzskatāma katrā posmā.

*Piezīme. Norādījumi ir sniegti Aeronavigācijas informācijas pakalpojumu sniedzēju kvalitātes vadības sistēmas rokasgrāmatā (dok. Nr. 9839).*

3.7.2. **Ieteikums.** *Kvalitātes vadība ir jāpiemēro attiecībā uz visu aeronavigācijas informācijas datu ķēdi no datu ģenerēšanas līdz izplatīšanai nākamajam paredzētajam lietotājam, ņemot vērā paredzēto datu izmantošanu.*

*1. piezīme. Kvalitātes vadību var nodrošinot, izmantojot vienu kvalitātes vadības sistēmu vai seriālas kvalitātes vadības sistēmas.*

*2. piezīme. Aeronavigācijas informācijas datu ķēdes pārvaldīšanai var izmantot vienošanās vēstules par datu kvalitāti starp sastādītāju un izplatītāju un starp izplatītāju un nākamo paredzēto lietotāju.*

3.7.3. **Ieteikums**. *Saskaņā ar 3.7.1. punktu izveidotajai kvalitātes vadības sistēmai ir jāatbilst Starptautiskās standartizācijas organizācijas (ISO) 9000. sērijas kvalitātes nodrošināšanas standartiem un jābūt sertificētai apstiprinātā organizācijā.*

*1. piezīme. Par pieņemamu atbilstības apliecināšanas līdzekli ir uzskatāms akreditētas sertificēšanas iestādes izdots ISO 9000 sertifikāts.*

*2. piezīme. Starptautiskās standartizācijas organizācijas (ISO) 9000. sērijas kvalitātes nodrošināšanas standarti nodrošina satvaru kvalitātes nodrošināšanas programmas izveidei un nosaka terminu “akreditēta sertifikācijas iestāde”. Katrai valstij jāformulē veiksmīgas programmas detaļas, un vairumā gadījumos katrai valsts organizācijai tās ir unikālas.*

*3. piezīme. Papildinformācija par aeronavigācijas datu apstrādi ir sniegti RTCA dokumentā Nr. DO-200A un Eiropas Civilās aviācijas aprīkojuma organizācijas (EUROCAE) dokumentā Nr. ED-76 “Aeronavigācijas datu apstrādes standarti”.* *Šie standarti atbalsta aeronavigācijas datu bāžu izstrādi un piemērošanu.*

3.7.4. Saistībā ar izveidoto kvalitātes vadības sistēmu nosaka prasmes, zināšanas un spējas, kas nepieciešamas katrai funkcijai, un atbilstoši apmāca personālu, kam uzticēts veikt šīs funkcijas. Nodrošina, ka ir ieviesti procesi, ar kuriem nodrošina, ka personālam ir konkrētu uzdoto funkciju veikšanai nepieciešamās spējas. Uztur pienācīgu dokumentāciju, lai būtu iespējams pārliecināties par personāla kvalifikāciju. Nosaka sākotnējo un periodisko novērtēšanu, kurā personālam ir jādemonstrē nepieciešamās spējas. Personāla periodisku novērtēšanu izmanto kā līdzekli, lai atklātu un labotu nepilnības.

*Piezīme. Norādījumi par apmācības metodoloģiju, lai nodrošinātu personāla lietpratību, ir sniegti Aeronavigācijas informācijas pārvaldības apmācības izstrādes rokasgrāmatā (dok. Nr. 9991).*

3.7.5. Katrā kvalitātes vadības sistēmā iekļauj nepieciešamo politiku, procesus un procedūras, tostarp tās, kas attiecas uz metadatu izmantošanu, lai nodrošinātu un verificētu to, ka aeronavigācijas dati ir izsekojami aeronavigācijas informācijas datu ķēdē, kas ļautu identificēt izmantošanā konstatēto datu anomāliju vai kļūdu pamatcēloni, izlabot tās un paziņot skartajiem lietotājiem.

3.7.6. Izveido tādu kvalitātes vadības sistēmu, kas nodrošina lietotājiem nepieciešamo pārliecību un paļāvību, ka izplatītie aeronavigācijas dati un aeronavigācijas informācijas atbilst aeronavigācijas datu kvalitātes prasībām attiecībā uz precizitāti, izšķirtspēju un integritāti atbilstīgi 3.2. un 3.3. punktam, un ka datu izsekojamības prasības ir izpildītas, sniedzot atbilstošus metadatus, kas noteikti 3.4. punktā. Sistēmai arī jāsniedz pārliecība par aeronavigācijas datu paredzētā lietojuma piemērojamības periodu, kā arī par to, ka tiks ievēroti saskaņotie izplatīšanas datumi.

3.7.7. Veic visus nepieciešamos pasākumus, lai uzraudzītu atbilstību ieviestajai kvalitātes vadības sistēmai.

3.7.8. Par piemērotās kvalitātes vadības sistēmas atbilstību pārliecinās, veicot revīziju. Ja tiek atklāta neatbilstība, nosaka un bez nepamatotas kavēšanās veic pasākumus, lai labotu tās cēloni. Visus revīzijas konstatējumus un koriģējošos pasākumus apliecina ar pierādījumiem un pienācīgi dokumentē.

## 3.8. Cilvēkfaktora apsvērumi

3.8.1. Organizējot aeronavigācijas informācijas pakalpojumus, kā arī aeronavigācijas datu un aeronavigācijas informācijas plānošanā, saturā, apstrādē un izplatīšanā ņem vērā cilvēkfaktora principus, kas atvieglo to optimālu izmantošanu.

3.8.2. Pienācīgu uzmanību velta informācijas integritātei gadījumā, kad ir nepieciešama cilvēku mijiedarbība, un veic riska mazināšanas pasākumus, ja šādi riski tiek identificēti.

*Piezīme. To ir iespējams panākt ar tādiem līdzekļiem kā sistēmas struktūra, darbības procedūras un uzlabojumi darbības vidē.*

# 4. NODAĻA. AERONAVIGĀCIJAS INFORMĀCIJAS PUBLIKĀCIJAS (*AIP*)

*1. piezīme. AIP galvenokārt ir paredzētas tam, lai izpildītu starptautiskās prasības attiecībā uz tādas ilgstošas aeronavigācijas informācijas apmaiņu, kas ir svarīga aeronavigācijai. Ja iespējams, informācijas pasniegšanas veids ir paredzēts, lai atvieglotu to lietošanu lidojuma laikā.*

*2. piezīme. AIP ir galvenais pastāvīgas informācijas un ilgstošu pagaidu izmaiņu avots.*

## 4.1. Saturs

4.1.1. Aeronavigācijas informācijas publikācija trīs daļās, punktos un apakšpunktos, uz kuriem vienotā veidā dotas atsauces, lai būtu iespējama standartizēta elektronisko datu uzglabāšana un meklēšana, satur aktuālu informāciju, kas attiecas uz un ir sagrupēta atbilstoši tiem 1. papildinājumā uzskaitītajiem jautājumiem, kuri iespiesti latīņu burtiem [*Roman type*], izņemot gadījumā, ja *AIP* vai *AIP* sējums ir paredzēts galvenokārt tam, lai atvieglotu lietošanu lidojuma laikā – tad precīzs formāts un izkārtojums var tikt atstāts valsts ziņā ar nosacījumu, ka tiek iekļauts atbilstošs satura rādītājs.

4.1.1.1. **Ieteikums**. *Turklāt aeronavigācijas informācijas publikācijās jāietver aktuāla informācija par tiem jautājumiem, kas 1. papildinājumā uzskaitīti slīprakstā.*

4.1.2. Aeronavigācijas informācijas publikāciju 1. daļā “Vispārīgā informācija (*GEN*)” ietver šādu informāciju:

a) par *AIP* apspriesto aeronavigācijas aprīkojumu, pakalpojumiem vai procedūrām atbildīgās kompetentās iestādes ziņojums;

b) vispārīgie nosacījumi, saskaņā ar kuriem pakalpojumi vai aprīkojums ir pieejams starptautiskai lietošanai;

c) ievērojamāko valsts tiesību aktu un prakses un *ICAO* standartu, ieteicamās prakses un procedūru atšķirību uzskaitījums, kas sniegts tādā veidā, kas lietotājam ļauj viegli atšķirt valsts prasības no saistītajiem *ICAO* noteikumiem;

d) valsts izdarītā izvēle katrā ievērojamā gadījumā, kad *ICAO* standarti, ieteicamā prakse un procedūras paredz citu rīcību.

4.1.3. Turpmāk alfabētiskā secībā uzskaitītās aeronavigācijas kartes, ja tās pieejamas norādītajam starptautiskajam lidlaukam/helikopteru lidlaukam, ir *AIP* daļa vai arī ir jāizplata atsevišķi AIP saņēmējiem:

a) lidlauka/helikopteru lidlauka karte (*ICAO*);

b) lidlauka zemes manevru karte (*ICAO*);

c) lidlauka šķēršļu karte (*ICAO* A tips);

d) lidlauka apvidus un šķēršļu elektroniskā karte (*ICAO*);

e) gaisa kuģu stāvvietu/izvietojuma karte (*ICAO*);

f) rajona karte (*ICAO*);

g) *ATC* novērošanas minimālā absolūtā augstuma karte (*ICAO*);

h) instrumentālās pieejas karte (*ICAO*);

i) precīzas pieejas apvidus karte (*ICAO*);

j) standarta instrumentālās ielidošanas (*STAR*) karte (*ICAO*);

k) standarta instrumentālās izlidošanas (*SID*) karte (*ICAO*);

l) vizuālās pieejas karte (*ICAO*).

*Piezīme. Aeronavigācijas informācijas publikācijā (AIP) var iekļaut kabatu, lai ievietotu tajā lidlauka apvidus un šķēršļu elektronisko karti (ICAO) atbilstošā elektroniskā datu nesējā).*

4.1.4. Kartes vai diagrammas vajadzības gadījumā izmanto, lai papildinātu vai aizstātu aeronavigācijas informācijas publikāciju tabulas vai tekstu.

*Piezīme. Vajadzības gadījumā, lai izpildītu šo prasību, var izmantot kartes, kas sagatavotas atbilstoši 4. pielikumam “Aeronavigācijas kartes”. Norādījumi par indeksētām kartēm un diagrammām, kas iekļautas aeronavigācijas informācijas publikācijās, ir sniegti Aeronavigācijas informācijas pakalpojumu rokasgrāmatā (dok. Nr. 8126).*

## 4.2. Vispārīgas specifikācijas

4.2.1. Katra aeronavigācijas informācijas publikācija ir atsevišķa, un tai ir satura rādītājs.

*Piezīme. Ja lielā apjoma vai ērtības labad AIP ir jāpublicē divās vai vairākās daļās vai sējumos, katrā no tiem jānorāda, ka pārējā informācija atrodama citā(-ās) daļā(-ās) vai sējumā(-os).*

4.2.1.1. Nevienā *AIP* netiek dublēta informācija, kas jau ir iekļauta tajā vai citos avotos.

4.2.1.2. Ja divas vai vairākas valstis apvienojas, lai izdotu kopīgu *AIP*, to skaidri norāda gan uz vāka, gan satura rādītājā.

4.2.2. **Ieteikums**. *AIP ir jāpublicē nebrošētā formā, ja vien bieži netiek atkārtoti izdota visa publikācija.*

4.2.3. Katru aeronavigācijas informācijas publikāciju datē. Ja aeronavigācijas informācijas publikācija ir izdota nebrošētā formā, datē katru publikācijas lappusi. Kā datumu, ko veido diena, mēnesis (vārdiem) un gads, norāda informācijas publicēšanas datumu vai spēkā stāšanās datumu.

4.2.4. Bieži atkārtoti tiek izdots kontrolsaraksts, kurā norādīts katras aeronavigācijas informācijas publikācijas lappuses faktiskais datums, lai palīdzētu lietotājam uzturēt aktuālo publikāciju. Kontrolsarakstā norāda lappuses numuru/kartes nosaukumu un kontrolsaraksta datumu.

4.2.5. Katrā aeronavigācijas informācijas publikācijā, kas izdota kā iesiets sējums, un katrā tādas aeronavigācijas informācijas publikācijas lappusē, kas izdota nebrošētā formā, ir skaidri norādīts:

a) aeronavigācijas informācijas publikācijas identifikators;

b) aptvertā teritorija un vajadzības gadījumā arī iedalījums;

c) izdevēja valsts un sagatavotāja organizācija (iestāde);

d) lappuses numurs/kartes;

e) uzticamības pakāpe, ja informācija nav pilnīgi droša.

4.2.6. **Ieteikums**. *Lappuses izmēram jābūt ne lielākam kā 210×297 mm. Lielākas lapas var lietot, ja tās tiek salocītas līdz šādam izmēram.*

4.2.7. Visas *AIP* izmaiņas vai jaunu informāciju uz atkārtoti publicētas lappuses atzīmē ar atšķirības simbolu vai norādi.

4.2.8. Ekspluatācijai būtiskas *AIP* izmaiņas publicē saskaņā ar *AIRAC* procedūrām un skaidri norāda ar akronīmu *“AIRAC”*.

4.2.9. *AIP* groza vai atkārtoti izdod ar tik regulāriem starplaikiem, kādi var būt nepieciešami, lai tās būtu aktuālas. Pēc iespējas mazāk izdara grozījumus vai atzīmes ar roku. Parastā grozījumu izdarīšanas metode ir aizvietotājlapu izmantošana.

4.2.9.1. *AIP* 1. daļā “Vispārīgā informācija (*GEN*)” precizē 4.2.9. punktā minēto regulāro starplaiku.

*Piezīme. Norādījumi par starplaiku noteikšanu starp AIP grozījumu publicēšanas datumiem ir sniegti Aeronavigācijas informācijas pakalpojumu rokasgrāmatā (dok. Nr 8126).*

## 4.3. Specifikācijas *AIP* grozījumu veikšanai

4.3.1. *AIP* pastāvīgās izmaiņas publicē kā *AIP* grozījumus.

4.3.2. Visiem *AIP* grozījumiem piešķir secīgus kārtas numurus.

4.3.3. Uz katras *AIP* grozījumu lappuses, tostarp uz titullapas, norāda publicēšanas datumu.

4.3.4. Uz katras *AIRAC* *AIP* grozījumu lapas, tostarp uz titullapas, norāda spēkā stāšanās datumu. Ja tiek izmantots cits faktiskais laiks, kas nav 0000 *UTC*, šo faktisko laiku norāda arī uz titullapas.

4.3.5. Kad tiek izdots *AIP* grozījums, tajā norāda to aeronavigācijas informācijas integrētā bloka elementu kārtas numuru, kuri, ja vien tādi pastāv, ir iekļauti grozījumos.

4.3.6. *AIP* grozījuma titullapā īsi norāda jautājumus, kurus skar šis grozījums.

4.3.7. Ja *AIP* grozījums netiks publicēts ar noteiktiem starplaikiem vai noteiktā publicēšanas dienā, sastāda nulles paziņojumu un to izplata ar ikmēneša derīgo *NOTAM* sarakstu nešifrētā valodā, kas paredzēts 5.2.13.3. punktā.

## 4.4. Specifikācijas *AIP* papildinājumiem

4.4.1. Ilgstošas pagaidu izmaiņas (uz trīs mēnešiem vai ilgāk) un īstermiņa informāciju, kas satur plašu tekstu un/vai grafiskus attēlus, publicē kā *AIP* papildinājumus.

*Piezīme. Norādījumi par AIP papildinājumu izmantošanu un arī šādas izmantošanas piemēri ir sniegti*

*Aeronavigācijas informācijas pakalpojumu rokasgrāmatā (dok. Nr. 8126)*.

4.4.2. Visiem *AIP* papildinājumiem piešķir secīgu un uz kalendāro gadu balstītu kārtas numuru.

4.4.3. *AIP* papildinājuma lappuses tur kopā ar *AIP*, kamēr ir spēkā to saturs.

4.4.4. Ja *AIP* papildinājumā rodas kļūda vai tiek mainīts *AIP* papildinājuma derīguma termiņš, šo papildinājumu aizvieto, publicējot jaunu *AIP* papildinājumu.

*Piezīme.* *NOTAM prasības ir piemērojamas gadījumā, ja laika ierobežojumu dēļ nav pietiekami daudz laika AIP papildinājuma izplatīšanai.*

4.4.5. Ja *AIP* papildinājums tiek nosūtīts, lai aizstātu *NOTAM*, tajā norāda šā *NOTAM* paziņojuma kārtas numuru.

4.5.6. Spēkā esošo *AIP* papildinājumu kontrolsarakstu izdod ne retāk kā vienu reizi mēnesī. Šo informāciju izdod ikmēneša spēkā esošo *NOTAM* sarakstā skaidrā valodā, kas paredzēts 5.2.13.3. punktā.

4.5.7. **Ieteikums**. *AIP papildinājuma lappusēm jābūt krāsainām, lai tās izceltos, vēlams, dzeltenām.*

4.5.8. **Ieteikums**. *AIP papildinājuma lappuses jātur kā pirmā AIP daļa.*

## 4.5. Izplatīšana

*AIP*, *AIP* grozījumus un *AIP* papildinājumus publisko, izmantojot visātrākos līdzekļus.

## 4.6. Elektroniska *AIP* (*eAIP*)

4.6.1. **Ieteikums**.— *AIP, AIP grozījums, AIP papildinājums un AIC jāpublicē arī tādā formātā, kas ļauj to parādīt uz datora ekrāna un iespiest uz papīra.*

*1. piezīme. Šo salikto elektronisko dokumentu dēvē par “elektronisko AIP” (eAIP), un tā pamatā var izmantot formātu, kas nodrošina cipardatu apmaiņas iespēju.*

*2. piezīme. Norādījumi par eAIP sagatavošanu un sniegšanu ir iekļauti dokumentā Nr. 8126.*

4.6.2. Ja tiek sniegts *eAIP*, nodrošina, ka tās informācijas saturs un nodaļu, punktu un apakšpunktu struktūra atbilst papīra *AIP* saturam un struktūrai. Šādā *eAIP* iekļauj arī datnes, kas nodrošina iespēju izdrukāt *AIP* papīra formātā.

4.6.3. **Ieteikums**. *Ja eAIP tiek sniegts, tam jābūt pieejamam fiziskā datu nesējā (CD, DVD u. c) un/vai tiešsaistē internetā.*

*Piezīme. Norādījumi par interneta izmantošanu ir sniegti Norādījumos par publiskā interneta izmantošanu aeronavigācijas vajadzībām (dok. Nr. 9855).*

# 5. NODAĻA. *NOTAM*

## 5.1. Sastādīšana

5.1.1. *NOTAM* sastāda un izdod nekavējoties, ja izplatāmā informācija ir pagaidu vai īslaicīga vai ja īsā laikā tiek veiktas ekspluatācijai svarīgas, pastāvīgas izmaiņas vai ilgstošas pagaidu izmaiņas, izņemot plaša teksta un/vai grafisku attēlu gadījumā.

*1. piezīme. Ekspluatācijai svarīgas izmaiņas attiecībā uz 4. papildinājuma 1. daļā uzskaitītajiem apstākļiem tiek izdotas saskaņā ar 6. nodaļā noteikto Aeronavigācijas informācijas reglamentēšanas un kontroles (AIRAC) sistēmu.*

*2. piezīme. Īstermiņa informāciju, kas satur plašu tekstu un/vai grafiskus attēlus, publicē kā AIP papildinājumu (sk. 4. nodaļas 4.4. punktu).*

5.1.1.1. *NOTAM* sastāda un izdod attiecībā uz šādu informāciju:

a) lidlauka(-u)/helikopteru lidlauka(-u) vai skrejceļu darbības noteikšana, pārtraukšana vai būtiskas darbības izmaiņas;

b) aeronavigācijas dienestu (*AGA*, *AIS*, *ATS*, *COM*, *MET*, *SAR* u. c.) darbības noteikšana, atsaukšana un būtiskas darbības izmaiņas;

c) radionavigācijas un sakaru “gaiss–zeme” dienestu darbības spējas noteikšana, atsaukšana vai būtiskas izmaiņas to darbības spējā; tas ietver darbības pārtraukšanu vai atsākšanu, frekvenču maiņu, izmaiņas paziņotajās apkalpošanas stundās, identifikācijas maiņu, virziena maiņu (kursa noteikšanas ierīces), atrašanās vietas maiņu, jaudas palielināšanu vai samazināšanu, ja tā ir vienāda ar 50 % vai pārsniedz tos, izmaiņas radioapraides grafikos vai saturā vai kāda radionavigācijas un sakaru “gaiss–zeme” dienesta darbības neregularitāti vai nedrošumu;

d) vizuālo līdzekļu noteikšana, atsaukšana vai būtiskas izmaiņas tajos;

e) lidlauka gaismas sistēmu galveno sastāvdaļu darbības pārtraukšana vai atsākšana;

f) procedūru aeronavigācijas pakalpojumu sniedzējiem noteikšana, pārtraukšana vai būtiskas to izmaiņas;

g) būtisku defektu vai traucēkļu rašanās manevrēšanas teritorijā vai to novēršana;

h) degvielas, eļļas un skābekļa pieejamības izmaiņas un ierobežojumi;

i) būtiskas izmaiņas pieejamajā meklēšanas un glābšanas aprīkojumā un pakalpojumos;

j) par aeronavigācijas šķēršļiem brīdinošu aizsarggaismas bāku novietošana, aizvākšana vai ekspluatācijas atsākšana;

k) izmaiņas noteikumos, kas pieprasa tūlītēju rīcību, piemēram, attiecībā uz aizliegtām zonām meklēšanas un glābšanas pasākumiem;

l) draudu pastāvēšana, kas ietekmē aeronavigāciju (tostarp šķēršļi, militāras mācības, skates, sacīkstes un lieli izpletņlēkšanas pasākumi ārpus paziņotajām vietām);

m) aeronavigācijas šķēršļu novietošana, aizvākšana vai izmainīšana pacelšanās/augstuma uzņemšanas, otrā riņķa uzsākšanas, pieejas zonās un skrejceļa joslā;

n) attiecīgā gadījumā aizliegto, ierobežotu lidojumu vai bīstamo zonu noteikšana vai atsaukšana (tostarp aktivēšana vai deaktivēšana) vai izmaiņas to statusā;

o) to zonu vai maršrutu vai to daļu noteikšana vai atsaukšana, kur pastāv pārtveršanas iespējamība un kur ir jāsaglabā *VHF* 121,5 MHz ārkārtas frekvences sardzi;

p) atrašanās vietas indeksu piešķiršana, anulēšana vai izmaiņas;

q) būtiskas izmaiņas aizsardzības pakāpē, kāda parasti pieejama lidlaukā/helikopteru lidlaukā saistībā ar glābšanu un ugunsdzēsību; *NOTAM* sastāda tikai tad, ja tiek mainīta kategorija, un šādu kategorijas maiņu skaidri norāda (sk. 14. pielikuma I sējuma 9. nodaļu un A pievienojuma 18. punktu);

r) sniega, šķīdoņa, ledus, radioaktīvu materiālu, toksisku ķimikāliju, vulkānisko pelnu vai ūdens radītu bīstamu apstākļu pastāvēšana, novēršana vai būtiskas šādu apstākļu izmaiņas manevrēšanas teritorijā;

s) epidēmiju uzliesmojums, kas nosaka nepieciešamību veikt izmaiņas paziņotajās prasībās attiecībā uz potēšanas un karantīnas pasākumiem;

t) saules kosmiskā starojuma prognozes, ja tādas paredzētas;

u) ekspluatācijai svarīgas izmaiņas attiecībā uz vulkānu darbību, vulkāna izvirdumu atrašanās vietu, datumu un laiku un/vai vulkānisko pelnu mākoņu horizontālo un vertikālo apmēru, tostarp kustības virzienu, lidojuma līmeņiem un maršrutiem vai maršrutu daļām, kuras tie varētu ietekmēt;

v) radioaktīvu materiālu vai toksisku ķimikāliju izlaišana atmosfērā pēc kodolnegadījuma vai ķīmiska negadījuma, negadījuma atrašanās vieta, datums un laiks, lidojuma līmeņi un maršruti vai maršrutu daļas, kuras varētu tikt skartas, un kustības virziens;

w) humānās palīdzības misiju operāciju, piemēram, to, kas tiek veiktas Apvienoto Nāciju Organizācijas aizbildnībā, noteikšana, kā arī procedūras un/vai ierobežojumi, kas skar aeronavigāciju, un

x) īslaicīgu ārkārtas rīcības pasākumu īstenošana gaisa satiksmes pakalpojumu un saistīto atbalsta pasākumu pārtraukšanas vai daļējas pārtraukšanas gadījumā.

*Piezīme. Sk. 11. pielikuma 2.30. punktu un šā pielikuma C pievienojumu.*

5.1.1.2. **Ieteikums**. *Nepieciešamība sastādīt NOTAM jāapsver jebkuros citos apstākļos, kas var ietekmēt gaisa kuģu ekspluatāciju.*

5.1.1.3. Ar *NOTAM* nepaziņo šādu informāciju:

a) regulārās apkopes darbi uz peroniem un manevrēšanas ceļiem, kas neietekmē drošu gaisa kuģa kustību;

b) skrejceļu marķēšanas darbi, ja gaisa kuģa darbības var droši veikt uz citiem pieejamiem skrejceļiem vai ja izmantoto aprīkojumu vajadzības gadījumā iespējams novākt;

c) pagaidu šķēršļi lidlauku/helikopteru lidlauku apkārtnē, kas neietekmē drošu gaisa kuģa ekspluatāciju;

d) lidlauku/helikopteru lidlauku gaismas iekārtu daļēja atteice, ja šāda atteice tieši neietekmē gaisa kuģu lidojumus;

e) sakaru “gaiss-zeme” daļēja īslaicīga atteice, ja ir zināms, ka ir pieejamas un izmantojamas citas piemērotas frekvences;

f) perona manevrēšanas pakalpojumu un ceļu satiksmes vadības trūkums;

g) atrašanās vietas, galamērķa vai citu norādes zīmju nolietojums lidlauka kustības zonā;

h) izpletņlēkšana, ja tā tiek veikta nekontrolējamā gaisa telpā saskaņā ar vizuāla lidojuma noteikumiem (sk. 5.1.1.1. punkta l) apakšpunktu), ja tā tiek kontrolēta, ja notiek paziņotās vietās vai bīstamās vai aizliegtās zonās;

i) cita līdzīga pagaidu informācija.

5.1.1.4. Vismaz septiņas dienas iepriekš paziņo par noteiktu bīstamu, ierobežotu lidojumu vai aizliegto zonu aktivizāciju un par darbībām, kuras nav ārkārtas operācijas un kuru dēļ uz laiku jānosaka gaisa telpas ierobežojumi.

5.1.1.4.1. **Ieteikums**. *Tiklīdz iespējams, jāpaziņo par darbību turpmāku atcelšanu vai gaisa telpas darbības laika vai izmēru samazināšanu.*

*Piezīme. Vienmēr, kad tas ir iespējams, paziņojumu vēlams sniegt vismaz 24 stundas iepriekš, lai būtu iespējams laikus pabeigt paziņošanas procesu un atvieglotu gaisa telpas izmantošanas plānošanu.*

5.1.1.5. *NOTAM*, ar kuru paziņo, ka nav izmantojami aeronavigācijas līdzekļi, iekārtas vai sakaru pakalpojumi, norāda aptuveno neizmantojamības ilgumu vai laiku, kad ir paredzēts atjaunot pakalpojumu.

5.1.1.6. Ja *AIP* grozījums vai *AIP* papildinājums tiek publicēts saskaņā ar *AIRAC* procedūrām, *NOTAM* sastāda, sniedzot īsu satura aprakstu un norādot spēkā stāšanās datumu un grozījuma vai papildinājuma numuru. Šis *NOTAM* stājas spēkā tajā pašā datumā, kad grozījums vai papildinājums, un paliek spēkā pirmslidojuma informācijas biļetenā 14 dienas.

*Piezīme. Norādījumi par NOTAM sagatavošanu, ar ko paziņo par AIRAC AIP grozījumu vai AIP papildinājumu pastāvēšanu (TRIGGER NOTAM), ir sniegti Aeronavigācijas informācijas pakalpojumu rokasgrāmatā (dok. Nr. 8126).*

## 5.2. Vispārīgas specifikācijas

5.2.1. Ja vien 5.2.3. un 5.2.4. punktā nav noteikts citādi, informācijas secībai katrā *NOTAM* jāatbilst 6. papildinājumā noteiktajam *NOTAM* formātam.

5.2.2. *NOTAM* tekstu sastāda, izmantojot apzīmējumus/vienotu saīsinātu frazeoloģiju, kas noteikta *ICAO* *NOTAM* kodam, ko papildina ar *ICAO* saīsinājumiem, rādītājiem, identifikatoriem, apzīmējumiem, izsaukumzīmēm, frekvencēm, skaitļiem un tekstu.

*Piezīme. Sīki norādījumi par NOTAM, SNOWTAM, ASHTAM un PIB sagatavošanu ir sniegti dokumentā Nr. 8126.*

5.2.2.1. Ja *NOTAM* tiek izraudzīts starptautiskai izplatīšanai, nešifrētajās daļās iekļauj tekstu angļu valodā.

*Piezīme. ICAO NOTAM kods kopā ar apzīmējumiem/vienotu saīsinātu frazeoloģiju un ICAO saīsinājumi ir norādītas PANS-ABC dokumentā (dok. Nr. 8400).*

5.2.3. Ja informāciju par sniegu, šķīdoni, ledu un stāvošu ūdeni uz lidlauka/helikopteru lidlauka seguma paziņo, izmantojot *SNOWTAM*, tad informācijas secībai jāatbilst 2. papildinājumā noteiktajam *SNOWTAM* formātam.

5.2.4. Ja informāciju par ekspluatācijai būtiskām izmaiņām vulkānu darbībā, vulkānu izvirdumu un/vai vulkānisko pelnu mākoni paziņo, izmantojot *ASHTAM*, tad informāciju sniedz tādā secībā, kas atbilst 3. papildinājumā noteiktajam *ASHTAM* formātam.

5.2.5. *NOTAM* sastādītājs piešķir katram *NOTAM* sēriju, kura tiek apzīmēta ar burtu un četrciparu skaitli, kam seko svītra un gadu norādošs divciparu skaitlis. Četrciparu skaitlis ir secīgs un norādīts, pamatojoties uz kalendāro gadu.

*Piezīme. NOTAM sērijas norādīšanai var izmantot burtus A–Z, izņemot S un T.*

5.2.6. Ja *NOTAM* rodas kļūdas, tad tiek izdots *NOTAM* ar jaunu numuru, kas aizstāj kļūdaino *NOTAM*, vai kļūdainais *NOTAM* tiek atcelts un tiek izdots jauns *NOTAM*.

5.2.7. Ja tiek izdots *NOTAM*, kurš atceļ vai aizvieto kādu iepriekš izdotu *NOTAM*, tad norāda šā iepriekš izdotā *NOTAM* sēriju un numuru. Abiem *NOTAM* nosaka vienādu sēriju, atrašanās vietas indeksu un tematu. Ar *NOTAM* var atcelt vai aizvietot tikai vienu *NOTAM*.

5.2.8. Katrā *NOTAM* apspriež tikai vienu tematu un tikai vienu temata aspektu.

*Piezīme. Norādījumi attiecībā uz temata un temata aspekta apvienošanu saskaņā ar NOTAM izvēles kritērijiem ir atrodami Aeronavigācijas informācijas pakalpojumu rokasgrāmatā (dok. Nr. 8126).*

5.2.9. Katrs *NOTAM* ir iespējami īss un sastādīts tā, ka tā nozīme kļūst skaidra bez vajadzības skatīties citā dokumentā.

5.2.10. Katru *NOTAM* pārraida kā vienu telekomunikāciju ziņojumu.

5.2.11. *NOTAM*, kas satur paliekošu vai ilglaicīgu pagaidu informāciju, sniedz atbilstošas norādes uz *AIP* vai *AIP* papildinājumu.

5.2.12. *NOTAM* tekstā iekļautie atrašanās vietas indeksi atbilst tiem, kas norādīti dokumentā “Atrašanās vietas indeksi” (dok. Nr. 7910).

5.2.12.1. Nekādā gadījumā nav izmantojama šo indeksu saīsinātā forma.

5.2.12.2. Ja attiecīgajai vietai nav piešķirts neviens *ICAO* atrašanās vietas indekss, tad nešifrētā veidā norāda tās nosaukumu saskaņā ar 1.3.2. punktu.

5.2.13. Spēkā esošo *NOTAM* kontrolsarakstu izdod kā *NOTAM* ar Aeronavigācijas fiksētā dienesta (*AFS*) palīdzību ne retāk kā vienu reizi mēnesī, izmantojot 6. papildinājumā noteikto *NOTAM* formātu. Attiecībā uz katru sēriju izdod vienu *NOTAM*.

*Piezīme. NOTAM neiekļaušana kontrolsarakstā nenozīmē, ka šis NOTAM ir atcelts.*

5.2.13.1. *NOTAM* kontrolsarakstā norāda jaunākos *AIP* grozījumus, *AIP* papildinājumus un vismaz starptautiski izplatītos *AIC*.

5.2.13.2. Nodrošina, ka *NOTAM* kontrolsaraksta izplatība atbilst tās faktiskās ziņojuma sērijas izplatībai, uz kuru tas attiecas, un ka ir skaidri norādīts, ka tas ir kontrolsaraksts.

5.2.13.3. Ikmēneša spēkā esošo *NOTAM* nešifrēto sarakstu, tostarp norādes uz jaunākajiem *AIP* grozījumiem, izdotajiem *AIC* un *AIP* papildinājumu kontrolsarakstu, sagatavo, cik vien ātri iespējams, un, izmantojot visātrākos līdzekļus, nosūta aeronavigācijas informācijas integrēto bloku saņēmējiem.

## 5.3. Izplatīšana

5.3.1. *NOTAM* izplata, pamatojoties uz pieprasījumu.

5.3.2. *NOTAM* sagatavo atbilstoši attiecīgajiem *ICAO* sakaru procedūru noteikumiem.

5.3.2.1. Vienmēr, kad tas ir iespējams, *NOTAM* izplata, izmantojot *AFS*.

5.3.2.2. Ja *NOTAM* saskaņā ar 5.3.4. punkta noteikumiem tiek nosūtīts, izmantojot citus līdzekļus, nevis *AFS*, tad teksta sākumā izmanto sešciparu skaitli, kas norāda *NOTAM* sagatavošanas datumu, laiku un sagatavotāja identitāti.

5.3.3. Sastādīšanas valsts atlasa tos *NOTAM*, kas ir jāizplata starptautiski.

5.3.3.1. **Ieteikums**. *Ja tas ir praktiski iespējams, jālieto selektīvās izplatīšanas saraksti.*

*Piezīme. Šo sarakstu mērķis ir novērst nevajadzīgu informācijas izplatīšanu. Norādījumi šajā saistībā ir sniegti Aeronavigācijas informācijas pakalpojumu rokasgrāmatā (dok. Nr. 8126).*

5.3.4. *NOTAM* starptautiska apmaiņa notiek tikai tad, ja attiecīgie starptautiskie *NOTAM* biroji ir savstarpēji vienojušies par to. *ASHTAM* (sk. 5.2.4. punktu) un *NOTAM* (ja valstis turpina izmantot *NOTAM* informācijas izplatīšanai par vulkānu darbību) starptautiskajā apmaiņā ietilpst vulkānisko pelnu konsultatīvie centri un centri, kas izveidoti, pamatojoties uz reģionālu vienošanos aeronavigācijas jomā par *AFS* satelītu informācijas sistēmām (satelītu informācijas sistēma ar aeronavigāciju saistītas informācijas izplatīšanai (*SADIS*) un starptautiskā satelītu sakaru sistēma (*ISCS*)), un tajā ņemtas vērā liela attāluma operāciju prasības.

*Piezīme. Var slēgt vienošanos par SNOWTAM tiešu apmaiņu (sk. 2. papildinājumu) starp lidlaukiem/helikopteru lidlaukiem.*

5.3.4.1. Šāda *NOTAM* apmaiņa starp starptautiskajiem *NOTAM* birojiem, ciktāl tas praktiski iespējams, ir ierobežota ar attiecīgo saņēmēju valstu prasībām, izmantojot atsevišķas sērijas, kas paredz vismaz starptautiskos un iekšzemes reisus.

5.3.4.2. Vienmēr, kad tas ir iespējams, izmanto iepriekš noteiktu izplatīšanas sistēmu *NOTAM*, kas, izmantojot *ASF*, tiek pārraidīti saskaņā ar 5. papildinājumu, ievērojot 5.3.4. punkta prasības.

# 6. NODAĻA. AERONAVIGĀCIJAS INFORMĀCIJAS REGLAMENTĒŠANA UN KONTROLE (*AIRAC*)

## 6.1. Vispārīgas specifikācijas

6.1.1. Informāciju par 4. papildinājuma 1. daļā uzskaitītajiem apstākļiem izplata saskaņā ar regulējošo sistēmu (*AIRAC*), t. i., noteikšanu, atsaukšanu un ievērojamas izmaiņas balstot uz kopēju spēkā stāšanās datumu sēriju ar 28 dienu intervāliem, tostarp uz 2010. gada 14. janvāri. Šajā sistēmā paziņotā informācija turpmāk netiek mainīta vismaz 28 dienas pēc spēkā stāšanās dienas, ja vien paziņotie apstākļi nav pagaidu apstākļi un ilgst visu šo periodu.

*Piezīme. Norādījumi par procedūrām, kas piemērojamas attiecībā uz AIRAC sistēmu, ir sniegti Aeronavigācijas informācijas pakalpojumu rokasgrāmatā (dok. Nr. 8126).*

6.1.2. **Ieteikums**. *Regulējošā sistēma (AIRAC) jālieto arī informācijas sniegšanai par 4. papildinājuma 2. daļā uzskaitīto apstākļu noteikšanu, atsaukšanu un iepriekšnodomātām būtiskām izmaiņām tajos.*

6.1.3. Ja informācija nav iesniegta līdz *AIRAC* datumam, tad sastāda nulles paziņojumu un izplata to ar *NOTAM* vai citiem piemērotiem līdzekļiem ne vēlāk kā vienu ciklu pirms attiecīgā *AIRAC* spēkā stāšanās datuma.

6.1.4. Iepriekš plānotām ekspluatācijai svarīgām izmaiņām, kurām nepieciešams kartogrāfisks darbs un/vai navigācijas datu bāžu atjaunināšana, neizmanto citus īstenošanas datumus kā vienīgi *AIRAC* spēkā stāšanās datumus.

6.1.5. **Ieteikums**. *Jāvairās datumu AIRAC ciklā, kurš ir starp 21. decembri un 17. janvāri, to ieskaitot, izmantot kā spēkā stāšanās datumu svarīgu izmaiņu ieviešanai AIRAC sistēmā.*

## 6.2. Informācijas nodrošināšana papīra formā

6.2.1. Jebkurā gadījumā informāciju, kas *AIRAC* sistēmā sniegta papīra formā, *AIS* struktūrvienība izplata vismaz 42 dienas pirms spēkā stāšanās dienas, lai tā sasniegtu saņēmējus vismaz 28 dienas pirms spēkā stāšanās dienas.

6.2.2. **Ieteikums**. *Vienmēr, kad tiek plānotas būtiskas izmaiņas un kad ir vēlams un iespējams par to paziņot iepriekš, AIS struktūrvienībai ir jāizplata papīra formā sniegtā informācija vismaz 56 dienas pirms spēkā stāšanās dienas. Tas jāpiemēro attiecībā uz 4. papildinājuma 3. daļā uzskaitīto apstākļu noteikšanu un iepriekš iecerētām būtiskām izmaiņām šajos apstākļos, kā arī attiecībā uz citām būtiskām izmaiņām, ja tas tiek uzskatīts par nepieciešamu.*

*Piezīme. Norādījumi par to, ko uzskata par būtiskām izmaiņām, ir sniegti dokumentā Nr. 8126.*

## 6.3. Informācijas nodrošināšana elektroniskā veidā

6.3.1. Kad valstis, kuras izveidojušas aeronavigācijas datu bāzi, atjaunina tās saturu attiecībā uz 4. papildinājuma 1. daļā uzskaitītajiem apstākļiem, tās nodrošina, ka datu spēkā stāšanās dienas sakrīt ar noteiktajām *AIRAC* spēkā stāšanās dienām.

6.3.2. Elektroniskā veidā sniegtu informāciju attiecībā uz 4. papildinājuma 1. daļā uzskaitītajiem apstākļiem *AIS* struktūrvienībai izplata/publisko tā, lai tā sasniegtu saņēmējus vismaz 28 dienas pirms *AIRAC* spēkā stāšanās dienas.

6.3.3. **Ieteikums**. *Vienmēr, kad tiek plānotas būtiskas izmaiņas un kad ir vēlams un iespējams par to iepriekš paziņot, elektroniskā veidā sniegtā informācija ir jāizplata/jāpublisko vismaz 56 dienas pirms spēkā stāšanās dienas. Tas jāpiemēro attiecībā uz 4. papildinājuma 3. daļā uzskaitīto apstākļu noteikšanu un iepriekš iecerētām būtiskām izmaiņām šajos apstākļos, kā arī attiecībā uz citām būtiskām izmaiņām, ja tas tiek uzskatīts par nepieciešamu.*

*Piezīme. Norādījumi par to, ko uzskata par būtiskām izmaiņām, ir sniegti dokumentā Nr. 8126.*

# 7. NODAĻA. AERONAVIGĀCIJAS INFORMĀCIJAS CIRKULĀRS (*AIC*)

## 7.1. Sastādīšana

7.1.1. *AIC* sastāda vienmēr, kad jāizsludina aeronavigācijas informācija, kas neatbilst:

a) 4.1. punkta specifikācijām, lai to varētu iekļaut *AIP*, vai

b) 5.1. punkta specifikācijām, lai varētu sastādīt *NOTAM*.

7.1.1.1. *AIC* sagatavo vienmēr, kad ir vēlams izsludināt:

a) ilgtermiņa prognozes par būtiskām izmaiņām tiesību aktos, noteikumos, procedūrās vai iekārtās;

b) tīri skaidrojošu vai konsultatīvu informāciju, kas var ietekmēt lidojumu drošumu;

c) skaidrojošu vai konsultatīvu informāciju, vai paziņojumu attiecībā uz tehniskiem, tiesiskiem vai administratīviem jautājumiem.

Šādā informācijā ietver:

1) aeronavigācijas procedūru, pakalpojumu un nodrošināto iespēju būtisku izmaiņu prognozes;

2) jaunu navigācijas sistēmu ieviešanas prognozes;

3) lidojuma drošumam svarīgu informāciju, kas izriet no aviācijas negadījuma/incidenta izmeklēšanas;

4) informāciju par noteikumiem saistībā ar starptautiskās civilās aviācijas aizsardzību pret nelikumīgu pārtveršanu;

5) ieteikumus medicīnas jautājumos, kas ir īpaši veltīti pilotiem;

6) brīdinājumus pilotiem attiecībā uz fiziska apdraudējuma novēršanu;

7) noteiktu dabas parādību ietekmi uz gaisa kuģu lidojumiem;

8) informāciju par jauniem apdraudējumiem, kas ietekmē gaisa kuģu vadības paņēmienus;

9) noteikumus attiecībā uz neatļautu priekšmetu pārvadāšanu pa gaisu;

10) norādi uz valstu tiesību aktu prasībām un to izmaiņu publikāciju;

11) gaisa kuģa apkalpes licencēšanas kārtību;

12) aviācijas personāla sagatavošanu;

13) valsts tiesību aktu prasību piemērošanu un atbrīvojumus no tām;

14) ieteikumi attiecībā uz īpaša tipa aprīkojuma lietošanu un tehnisko apkopi;

15) jaunu vai pārskatītu aeronavigācijas karšu izdevumu faktisko vai plānoto pieejamību;

16) sakaru iekārtu pārvadāšanu;

17) skaidrojošo informāciju par trokšņa slāpēšanu;

18) atlasītas lidojumderīguma direktīvas;

19) izmaiņas *NOTAM* sērijās vai izplatīšanā, jaunus *AIP* izdevumus vai būtiskas to satura, pārklājuma vai formāta izmaiņas;

20) plašāku informāciju par sniega plānu (sk. 7.1.1.2. punktu);

21) citu līdzīgu informācija.

*Piezīme. AIC publicēšana neatceļ 4. un 5. nodaļā izklāstītos pienākumus.*

7.1.1.2. Saskaņā ar 1. papildinājuma *AD* 1.2.2. punktu publicēto sniega plānu papildina ar sezonālu informāciju, kas jāizdod pietiekami savlaicīgi pirms katras ziemas sākuma ne vēlāk kā vienu mēnesi pirms laika, kad parasti iestājas ziemas apstākļi, un kam jāsatur turpmāk minētā informācija:

a) saraksts ar tiem lidlaukiem/helikopteru lidlaukiem, kuros nākamajā ziemā attīrīšana no sniega ir paredzama:

\*1) saskaņā ar skrejceļu un manevrēšanas ceļu sistēmu, vai

[[2]](#footnote-2)\*2) plānota attīrīšana no sniega, atkāpjoties no skrejceļu sistēmas (skrejceļu, saistīto manevrēšanas ceļu un peronu vai to daļu garuma, platuma un skaita);

\*b) informācija attiecībā uz visiem centriem, kuriem noteikts koordinēt informāciju par attīrīšanas rezultātiem un skrejceļu, manevrēšanas ceļu un peronu pašreizējo stāvokli;

c) lidlauku/helikopteru lidlauku sadalījums *SNOWTAM* izplatīšanas sarakstos, lai novērstu nevajadzīgu *NOTAM* izplatīšanu;

\*d) vajadzības gadījumā norāde par nelielām izmaiņām pastāvīgajā sniega plānā;

\*e) aprakstošs attīrīšanas aprīkojuma saraksts;

\*f) uzskaitījums attiecībā uz to, kas tiks uzskatīts par minimālajām kritiskajām sniega sanesām, par kurām jāziņo katrā lidlaukā/helikopteru lidlaukā, kurā tiks sagatavots ziņojums.

## 7.2. Vispārīgas specifikācijas

7.2.1. Sastādīšanas aeronavigācijas informācijas pakalpojumu sniedzējs atlasa tos *NOTAM*, kuri ir jāizplata starptautiski.

7.2.2. Katram *AIC* piešķir kārtas numuru, un tiem jābūt secīgiem un noteiktiem, pamatojoties uz kalendāro gadu.

7.2.3. Ja *AIC* tiek izplatīts vairāk nekā vienā sērijā, tad katru sēriju atsevišķi atzīmē ar burtu.

*Piezīme. AIC var iekļaut gan tekstu, gan diagrammas.*

7.2.4. **Ieteikums**. *AIC jautājumi jāatšķir un jāidentificē atbilstoši tematiem, izmantojot krāsu kodēšanu, ja ar spēkā esošajiem AIC numuriem pietiek, lai būtu vajadzīga šāda veida identifikācija.*

*Piezīme. Norādījumi attiecībā uz AIC krāsu kodēšanu atbilstoši tēmai atrodami Aeronavigācijas informācijas pakalpojumu rokasgrāmatā*

*(dok. Nr. 8126)*.

7.2.5. Pašlaik spēkā esošo *AIC* kontrolsarakstu izdod vismaz reizi gadā tiem pašiem saņēmējiem, kuriem izplata *AIC*.

## 7.3. Izplatīšana

Valstis starptautiskai izplatīšanai izraudzītos *AIC* izplata tiem pašiem saņēmējiem, kuriem izplata *AIP*.

# 8. NODAĻA. PIRMSLIDOJUMA UN PĒCLIDOJUMA INFORMĀCIJA

## 8.1. Pirmslidojuma informācija

8.1.1. Visos lidlaukos/helikopteru lidlaukos, kas parasti tiek izmantoti starptautiskajiem gaisa pārvadājumiem, lidojumu nodrošināšanas personālam, tostarp gaisa kuģa apkalpei un pakalpojumu sniedzējiem, kas atbildīgi par pirmslidojuma informāciju, ir pieejama aeronavigācijas drošumam, regularitātei un efektivitātei būtiska un ar maršruta posmiem, kas sākas lidlaukā/helikopteru lidlaukā, saistīta aeronavigācijas informācija.

8.1.2. Aeronavigācijas informācijā, kas tiek sniegta pirmslidojuma plānošanas nolūkā 8.1.1. punktā minētajos lidlaukos/helikopteru lidlaukos, ietver:

a) būtiskos aeronavigācijas informācijas integrētā bloka elementus;

b) būtiskās kartes.

*Piezīme. Šā punkta a) un b) apakšpunktos minēto dokumentāciju var publicēt tikai valsts publikācijās un, ja iespējams, blakus esošo valstu publikācijās, ja centralizētā bibliotēkā ir pieejams pilnīgs aeronavigācijas informācijas klāsts un starp lidlauka AIS struktūrvienību un šo bibliotēku ir pieejami tieši sakaru līdzekļi.*

8.1.2.1. Sniedz ar izlidošanas lidlauku saistītu papildu aktuālo informāciju attiecībā uz šādiem jautājumiem:

a) būvdarbi vai tehniskās apkopes darbi manevrēšanas teritorijā vai tiešā tās tuvumā;

b) marķētas vai nemarķētas nelīdzenas vietas kādā manevrēšanas teritorijas daļā, t. i., ielauztas skrejceļa vai manevrēšanas ceļa virsmas daļas;

c) sniegs, ledus vai ūdens uz skrejceļiem vai manevrēšanas ceļiem un to dziļums, tostarp arī to ietekme uz virsmas berzi;

d) sanests vai sakrājies sniegs uz skrejceļiem vai manevrēšanas ceļiem vai tiešā to tuvumā;

e) stāvēšanai novietots gaisa kuģis vai citi objekti uz skrejceļiem vai manevrēšanas ceļiem vai tiešā to tuvumā;

f) cits īslaicīgs apdraudējums;

g) putnu klātbūtne, kas rada iespējamu apdraudējumu gaisa kuģa darbībām;

h) lidlauka gaismas sistēmas, tostarp pieejas, sliekšņa, skrejceļa, manevrēšanas ceļa, šķēršļu un manevrēšanas teritorijas neizmantojamības gaismas, un lidlauka energoapgādes pilnīga vai daļēja atteice vai neregulāra darbība;

i) *SSR*, *ADS-B*, *ADS-C*, *CPDLC*, *D-ATIS*, *D-VOLMET*, radionavigācijas pakalpojumu sniedzēju, *VHF* aviācijas mobilo sakaru kanālu, *RVR* noteikšanas iekārtas un sekundārā strāvas avota atteice, neregulāra darbība un ekspluatācijas stāvokļa izmaiņas un

j) humānās palīdzības misiju, piemēram, tādu, kas uzsāktas Apvienoto Nāciju Organizācijas pārziņā, klātbūtne un darbība, kā arī visas saistītās procedūras un/vai to piemērotie ierobežojumi.

8.1.3. Ekspluatācijai svarīgo, spēkā esošo *NOTAM* un citas steidzamas informācijas kopsavilkumu nosūta gaisa kuģu apkalpēm skaidrā valodā sagatavotu pirmslidojuma informācijas biļetenu (*PIB*) veidā.

*Piezīme. Norādījumi attiecībā uz PIB sagatavošanu ir sniegti Aeronavigācijas informācijas pakalpojumu rokasgrāmatā (dok. Nr. 8126).*

## 8.2. Automatizētas pirmslidojuma informācijas sistēmas

8.2.1. Automatizētas pirmslidojuma informācijas sistēmas izmanto tam, lai aeronavigācijas datus un aeronavigācijas informāciju sniegtu lidojumu nodrošināšanas personālam, tostarp gaisa kuģa apkalpes locekļiem, pašinstruktāžas, lidojuma plānošanas un lidojuma informācijas pakalpojumu sniegšanas nolūkos. Nodrošina, ka sniegtie aeronavigācijas dati un aeronavigācijas informācija atbilst 8.1.2. un 8.1.3. punkta noteikumiem.

8.2.2. Automatizētas pirmslidojuma informācijas sistēmas pašinstruktāžas iekārtas vajadzības gadījumā nodrošina iespēju lidojumu nodrošināšanas personālam, tostarp gaisa kuģa apkalpes locekļiem un citam attiecīgajam aeronavigācijas personālam, sazināties ar aeronavigācijas informācijas pakalpojumu sniedzējiem, izmantojot tālruni vai citus piemērotus telekomunikāciju līdzekļus. Šāda iekārtu cilvēku/mašīnu saskarne nodrošina vienkāršu un vadītu piekļuvi visai būtiskajai informācijai/datiem.

8.2.3. Aeronavigācijas datu un aeronavigācijas informācijas sniegšanai paredzētās automatizētās pirmslidojuma informācijas sistēmas pašinstruktāžas, lidojuma plānošanas un lidojuma informācijas pakalpojumu sniegšanas nolūkos:

a) paredz pastāvīgu un savlaicīgu sistēmas datu bāzes atjaunināšanu un uzglabāto aeronavigācijas datu derīguma un kvalitātes uzraudzību;

b) atļauj piekļuvi sistēmai lidojumu nodrošināšanas personālam, tostarp gaisa kuģa apkalpes locekļiem, attiecīgajam aeronavigācijas personālam un citiem aeronavigācijas lietotājiem, izmantojot piemērotus telekomunikāciju līdzekļus;

c) nodrošina iegūtās aeronavigācijas datu un aeronavigācijas informācijas sniegšanu papīra kopijas veidā, ja tas tiek pieprasīts;

d) izmanto piekļuves un vaicājuma procedūras, kas balstītas uz saīsinātu, nešifrētu valodu un attiecīgā gadījumā uz *ICAO* atrašanās vietas indeksiem vai kas balstītas uz atbilstoši izvēlnei organizētu lietotāja saskarni vai citu atbilstošu mehānismu, par ko civilās aviācijas iestāde vienojusies ar attiecīgo ekspluatantu, un

e) paredz ātras atbildes sniegšanu uz lietotāja iesniegto informācijas pieprasījumu.

*Piezīme. ICAO saīsinājumi un kodi un atrašanās vietas indeksi ir atrodami attiecīgi dokumentos “Procedūras aeronavigācijas pakalpojumu sniedzējiem. ICAO saīsinājumi un kodi” (PANS-ABC, dok. Nr. 8400) un “Atrašanās vietas indeksi” (dok. Nr. 7910).*

8.2.4. **Ieteikums**. *Automatizētas pirmslidojuma informācijas sistēmas, kas lidojumu nodrošināšanas personālam, tostarp gaisa kuģa apkalpes locekļiem un citam attiecīgajam aeronavigācijas personālam, nodrošina saskaņotu, kopēju piekļuvi aeronavigācijas informācijai saskaņā ar 8.2.1. punktu un meteoroloģijas informācijai saskaņā ar 3. pielikuma “Meteoroloģiskie pakalpojumi starptautiskajai aeronavigācijai” 9.4.1. punktu, ir jāizveido, par to vienojoties civilās aviācijas iestādei vai aģentūrai, kurai saskaņā ar 2.1.1. punkta a) apakšpunktu ir deleģētas tiesības sniegt pakalpojumus, un attiecīgajam meteoroloģijas dienestam.*

8.2.5. Ja automatizētas pirmslidojuma informācijas sistēmas tiek izmantotas, lai lidojumu nodrošināšanas personālam, tostarp gaisa kuģa apkalpes locekļiem un citam attiecīgajam aeronavigācijas personālam, nodrošinātu saskaņotu, kopēju piekļuvi aeronavigācijas datiem, aeronavigācijas informācijai un meteoroloģijas informācijai, tad civilās aviācijas iestāde vai aģentūra, kurai saskaņā ar 2.1.1. punkta c) apakšpunktu ir deleģētas tiesības sniegt pakalpojumus, paliek atbildīga par to aeronavigācijas datu un aeronavigācijas informācijas kvalitāti un savlaicīgumu, kas sniegti, izmantojot šādu sistēmu.

*Piezīme. Attiecīgais meteoroloģiskais dienests paliek atbildīgs par tās meteoroloģiskās informācijas kvalitāti, kas sniegta saskaņā ar 3. pielikuma 9.4.3. punktu, izmantojot šādu sistēmu.*

## 8.3. Pēclidojuma informācija

8.3.1. Veic pasākumus, lai lidlaukos/helikopteru lidlaukos tiktu saņemta informācija par aeronavigācijas iekārtu vai pakalpojumu sniedzēju stāvokli un darbību, ko atzīmējuši gaisa kuģu apkalpes locekļi, un nodrošina, ka šāda informācija tiek sniegta aeronavigācijas informācijas pakalpojumu sniedzējam izplatīšanai atbilstoši apstākļiem.

8.3.2. Veic pasākumus, lai lidlaukos/helikopteru lidlaukos tiktu saņemta informācija par putnu klātbūtni, ko novērojuši gaisa kuģu apkalpes locekļi, un nodrošina, ka šāda informācija tiek sniegta aeronavigācijas informācijas pakalpojumu sniedzējam izplatīšanai atbilstoši apstākļiem.

*Piezīme. Sk. 14. pielikuma I sējuma 9. nodaļas 9.4. punktu.*

# 9. NODAĻA. PRASĪBAS ATTIECĪBĀ UZ TELEKOMUNIKĀCIJĀM

9.1. Starptautiskos *NOTAM* birojus savieno ar aviācijas fiksēto dienestu (*AFS*).

9.1.1. Savienojumi nodrošina druksakarus.

9.2. Katrs starptautiskais *NOTAM* birojs ar aviācijas fiksētā dienesta (*AFS*) starpniecību ir savienots ar šādiem punktiem teritorijā, kurā tas nodrošina pakalpojumus:

a) rajona kontroles centri un lidojumu informācijas centri;

b) lidlauki/helikopteru lidlauki, kuros ir izveidoti informācijas pakalpojumu sniedzēji saskaņā ar 8. nodaļu.

9.3. **Ieteikums***Tādas aeronavigācijas informācijas apmaiņai, kuru nav būtiski sniegt noteiktā laikā, var atļaut izmantot publisko internetu, ja tas ir pieejams, nodrošina pietiekami labu darbību un ja par to panākta vienošanās divpusējos/daudzpusējos un/vai reģionālos aeronavigācijas nolīgumos.*

*Piezīme. Norādījumi par informāciju, kuru nav būtiski sniegt noteiktā laikā, un par publiskā interneta būtiskajiem aspektiem ir sniegti “Norādījumos par publiskā interneta izmantošanu aeronavigācijas vajadzībām” (dok. Nr. 9855).*

# 10. NODAĻA. ELEKTRONISKIE APVIDUS UN ŠĶĒRŠĻU DATI

*Piezīme. Elektroniskos apvidus un šķēršļu datus ir paredzēts izmantot šādos aeronavigācijas lietojumos:*

*a) brīdinājuma sistēmā par bīstamu tuvošanos zemei ar tiešā virziena brīdinājuma par apvidus šķēršļiem sistēmu un brīdinājuma sistēmu par minimālo drošības augstumu (MSAW);*

*b) neparedzētu situāciju procedūru noteikšanā izmantošanai avārijas gadījumā otrā riņķa uzsākšanas vai pacelšanās laikā;*

*c) gaisa kuģa ekspluatācijas ierobežojumu analīzē;*

*d) instrumentālās procedūras (tostarp riņķa procedūras) projektēšanā;*

*e) procedūras pakāpeniskai augstuma samazināšanai maršrutā noteikšanai un avārijas nosēšanās vietas noteikšanai maršrutā;*

*f) pilnveidotajā kustības pa virsmu vadības un kontroles sistēmā (A-SMGCS);*

*g) aeronavigācijas karšu sagatavošanā un gaisa kuģa datu bāzēs.*

*Šos datus var izmantot arī citos lietojumos, piemēram, kompleksajā lidojumu trenažierī un sintētiskajās vizualizācijas sistēmās, un tie var palīdzēt noteikt relatīvā augstuma ierobežojumu vai aeronavigāciju apdraudošu šķēršļu novākšanu.*

## 10.1. Pārklājuma apgabali un datu nodrošināšanas prasības

10.1.1. Elektronisko apvidus un šķēršļu datu pārklājuma apgabalus norāda šādi:

*—* 1. apgabals: visa valsts teritorija;

*—* 2. apgabals: lidlauka apkārtne, kas sīkāk sadalīta šādi:

*—* 2.a apgabals: taisnstūrveida apgabals ap skrejceļu, kurā ietverta lidjosla un jebkura šķēršļbrīva josla, ja tāda pastāv;

*Piezīme. Sk. 14. pielikuma I sējuma 3. nodaļā informāciju par lidjoslas izmēriem.*

*—* 2.b apgabals: apgabals, kas plešas no 2.a apgabala galiem izlidošanas virzienā 10 km garumā un 15 procentu izvērsumā uz katru pusi;

*—* 2.c apgabals: apgabals, kas plešas ārpus 2.a un 2.b apgabala attālumā, kurš, mērot no 2.a apgabala robežas, nepārsniedz 10 km, un

*—* 2.d apgabals: apgabals ārpus 2.a, 2.b un 2.c apgabala, kas plešas ne tālāk kā 45 km no lidlauka kontrolpunkta vai līdz pastāvošajai *TMA* robežai, izvēloties mazāko no šiem attālumiem.

*—* 3. apgabals: apgabals, kas robežojas ar lidlauka kustības zonu un horizontāli plešas no skrejceļa malas līdz 90 m attālumam no skrejceļa ass līnijas un 50 m attālumam no visu citu lidlauka kustības zonas daļu malas.

*—* 4. apgabals: apgabals, kas plešas 900 m pirms skrejceļa sliekšņa un 60 m uz katru pusi no skrejceļa ass līnijas pagarinājuma pieejas virzienā uz II vai III kategorijas precīzās pieejas skrejceļa.

*Piezīme. Pārklājuma apgabalu aprakstu un grafisku attēlojumu sk. 8. papildinājumā.*

10.1.2. **Ieteikums.** — *Ja apvidus attālumā, kas pārsniedz 900 m (3000 pēdas) no skrejceļa sliekšņa, ir kalnains vai citā ziņā ievērojams, 4. apgabals jāpagarina līdz atzīmei, kas nepārsniedz 2000 m (6500 pēdas), mērot no skrejceļa sliekšņa.*

10.1.3. Elektroniskos apvidus datus nodrošina par 1. apgabalu. Šķēršļu datus nodrošina par tiem šķēršļiem 1. apgabalā, kuru augstums pārsniedz 100 m virs zemes.

10.1.4. No 2015. gada 12. novembra lidlaukos, kuri tiek regulāri izmantoti starptautiskajā civilajā aviācijā, elektroniskos šķēršļu datus nodrošina par visiem 2. apgabalā esošajiem šķēršļiem, kas saskaņā ar novērtējumu apdraud aeronavigāciju.

10.1.5. No 2015. gada 12. novembra lidlaukos, kuri tiek regulāri izmantoti starptautiskajā civilajā aviācijā, elektroniskos apvidus datus nodrošina par:

a) 2.a apgabalu;

b) pacelšanās trajektorijas zonu un

c) apgabalu šķēršļu ierobežošanas virsmas sānu robežās.

10.1.6. No 2015. gada 12. novembra lidlaukos, kuri tiek regulāri izmantoti starptautiskajā civilajā aviācijā, elektroniskos šķēršļu datus nodrošina par:

a) 2.a apgabalu attiecībā uz tiem šķēršļiem, kuri iesniedzas attiecīgajā šķēršļu datu vākšanas virsmā, kas noteikta 8. papildinājumā;

b) objektiem pacelšanās trajektorijas apgabalā, kuri izvirzīti virs plakanas virsmas ar 1,2 % slīpumu un kuriem ir kopīgs sākuma punkts ar pacelšanās trajektorijas zonu, un

c) gadījumiem, kad objekts iesniedzas lidlauka šķēršļu ierobežošanas virsmās.

*Piezīme. Pacelšanās trajektorijas zonas ir noteiktas 4. pielikuma 3.8.2. punktā. Lidlauka šķēršļu ierobežošanas virsmas ir noteiktas 14. pielikuma 1. sējuma 4. nodaļā.*

10.1.7. **Ieteikums.** *Lidlaukos, kas tiek regulāri izmantoti starptautiskajā gaisa satiksmē, elektroniskie apvidus un šķēršļu dati jāsniedz par 2.b, 2.c un 2.d apgabaliem attiecībā uz šķēršļiem un apvidus objektiem, kuri iesniedzas attiecīgajā apvidus un šķēršļu datu vākšanas virsmā, kas noteiktas 8. papildinājumā, ievērojot to, ka dati nav jāvāc par šķēršļiem, kuru augstums virs zemes 2.b apgabalā nepārsniedz 3 m un 2.c apgabalā nepārsniedz 15 m.*

10.1.8. **Ieteikums.** *Lidlaukos, ko regulāri izmanto starptautiskajā civilajā aviācijā, elektroniskie apvidus un šķēršļu dati jānodrošina par 3. apgabalu attiecībā uz apvidus objektiem un šķēršļiem, kuri iesniedzas attiecīgajā šķēršļu datu vākšanas virsmā, kas noteikta 8. papildinājuma A8-3. attēlā.*

10.1.9. Lidlaukos, kurus regulāri izmanto starptautiskajā civilajā aviācijā, elektroniskie apvidus un šķēršļu dati attiecībā uz 4. apgabalu jāsniedz par apvidus objektiem un šķēršļiem, kuri iesniedzas attiecīgajā šķēršļu datu vākšanas virsmā, kas noteikta 8. papildinājumā, attiecībā uz visiem skrejceļiem, kuros ir noteiktas II vai III kategorijas precīzās pieejas operācijas, gadījumos, ja ekspluatantiem ir nepieciešama sīka informācija par apvidu, lai tie varētu novērtēt apvidus ietekmi uz lēmumu pieņemšanas augstuma noteikšanu ar radioaltimetru.

*Piezīme. ICAO precīzas pieejas apvidus kartes sagatavošanai parasti ir pietiekami ar apvidus datiem par 4. apgabalu un šķēršļu datiem par 2. apgabalu. Ja par 4. apgabalu ir nepieciešami sīkāki šķēršļu dati, tos var nodrošināt saskaņā ar 4. apgabala šķēršļu datu prasībām, kas noteiktas 8. papildinājuma A8-2. tabulā. Norādījumi par atbilstošiem šķēršļiem šādai kartei ir sniegti Aeronavigācijas karšu rokasgrāmatā (dok. Nr. 8697).*

10.1.10. **Ieteikums.** *Ja papildu elektroniski šķēršļu vai apvidus dati tiek vākti, lai izpildītu citas aeronavigācijas prasības, šķēršļu un apvidus datu kopas ir jāpaplašina, lai ietvertu šos papildu datus.*

10.1.11. **Ieteikums.** *Jāizstrādā pasākumi, ar kuriem nodrošina 2. apgabala elektronisko apvidus un šķēršļu datu sniegšanas par blakus esošiem lidlaukiem koordinēšanu gadījumos, kad to attiecīgie pārklājuma apgabali pārklājas, lai nodrošinātu, ka dati par vienu un to pašu šķērsli vai apvidus objektu ir pareizi.*

10.1.12. **Ieteikums.** *Lidlaukos, kas atrodas teritoriālo robežu tuvumā, attiecīgajām valstīm savstarpēji jāvienojas par 2. apgabala elektronisko apvidus un šķēršļu datu apmaiņu.*

## 10.2. Apvidus datu kopa – saturs, skaitliskā specifikācija un struktūra

10.2.1. Apvidus datu bāzē iekļauj digitālas datu kopas, kuras apvidus virsmu atspoguļo nepārtrauktu pacēluma vērtību veidā, kas norādītas visos noteikta tīkla krustpunktos attiecībā pret kopīgu bāzi. Apvidus tīkls ir leņķveida vai lineārs regulārā vai neregulārā formā.

*Piezīme. Lielāka ģeogrāfiskā platuma reģionos ģeogrāfiskā platuma tīkla atstarpes var pielāgot, lai saglabātu konstantu mērījumu punktu lineāro blīvumu.*

10.2.2. Elektronisko apvidus datu kopās ietver telpiskos (atrašanās vieta un augstums), tematiskos un laika aspektus attiecībā uz Zemes virsmu, kas ietver tādas dabiski radušās pazīmes kā kalni, pauguri, kalnu kores, ielejas, ūdenstilpes, ledāji un mūžīgais sniegs, bet ne šķēršļus. Faktiski atkarībā no izmantotās datu vākšanas metodes tas atspoguļo nepārtrauktu virsmu, kas pastāv uz kailas Zemes, augu segas augšējā līmenī vai pa vidu un kas pazīstama arī kā “pirmā atstarojošā virsma”.

10.2.3. Apvidus datu kopās iekļauj tikai vienu pazīmes tipu, t. i., apvidu. Pazīmju raksturotāji, kas raksturo apvidu, ir uzskaitīti A8-3. tabulā. A8-3. tabulā uzskaitītie apvidus pazīmju raksturotāji ir minimālie apvidus raksturotāji, un tos, kuri atzīmēti kā obligāti, reģistrē apvidus datu bāzē.

10.2.4. Nodrošina, ka elektroniskie apvidus dati par katru apgabalu atbilst piemērojamajām skaitliskajām prasībām, kas noteiktas 8. papildinājuma A8-1. tabulā.

## 10.3. Šķēršļu datu kopa – saturs, skaitliskā specifikācija un struktūra

10.3.1. Šķēršļu datos ietver šķēršļa vertikālo un horizontālo izmēru digitālu attēlojumu. Šķēršļu datus neiekļauj apvidus datu kopās. Šķēršļu datu elementi ir pazīmes, ko atspoguļo datu kopās, izmantojot punktus, līnijas vai daudzstūrus.

10.3.2. Šķēršļu datu kopā nodrošina visus noteiktos šķēršļu pazīmju tipus, un katru no tiem apraksta atbilstoši 8. papildinājuma A8-4. tabulā noteikto obligāto raksturotāju sarakstam.

*Piezīme. Šķēršļi pēc būtības var būt nekustīgi (pastāvīgi vai pagaidu) vai kustīgi. Specifiski raksturotāji, kas saistīti ar kustīgajiem (pazīmju realizēšanās) un pagaidu šķēršļu tipiem, 8. papildinājuma A8-4. tabulā ir norādīti kā neobligāti raksturotāji. Ja šie šķēršļu tipi ir jānorāda datu kopā, tad nepieciešami arī atbilstoši raksturotāji, kas raksturo šādus šķēršļus.*

10.3.3. Nodrošina, ka elektroniskie šķēršļu dati par katru apgabalu atbilst 8. papildinājuma A8-2. tabulā noteiktajām skaitliskajām prasībām.

## 10.4. Apvidus un šķēršļu datu produkta specifikācijas

10.4.1. Lai atļautu un atbalstītu elektronisko apvidus un šķēršļu datu kopu savstarpējo apmaiņu un lietošanu dažādu datu sniedzēju un datu lietotāju starpā, kā vispārējo modelēšanas struktūru izmanto *ISO* 19100 standartu sēriju attiecībā uz ģeogrāfisku informāciju.

10.4.2. Pieejamo elektronisko apvidus un šķēršļu datu kopu visaptverošu pārskatu sniedz apvidus datu produkta specifikāciju veidā, kā arī šķēršļu datu produkta specifikāciju veidā, uz kuru pamata aeronavigācijas lietotāji varēs novērtēt produktus un noteikt, vai tie atbilst to paredzētā lietojuma prasībām.

*Piezīme. ISO 19131 standarts nosaka datu produkta specifikācijas prasības un aprakstu ģeogrāfiskai informācijai.*

10.4.3. Katrā apvidus datu produkta specifikācijā ietver pārskatu, specifikācijas jomu, datu produkta identifikāciju, datu saturu un struktūru, atskaites sistēmu, datu kvalitāti, datu ieguvi, datu uzturēšanu, datu attēlošanu, datu produkta piegādi, papildu informāciju un metadatus.

10.4.4. Apvidus datu produkta specifikāciju vai šķēršļu datu produkta specifikāciju pārskatā sniedz neformālu produkta aprakstu un vispārīgu informāciju par datu produktu. Apvidus datu specifikācija var nebūt viendabīga visam datu produktam un var atšķirties dažādām datu kopu daļām. Katrai šādai datu apakškopai norāda specifikācijas jomu. Identifikācijas informācijā par apvidus un šķēršļu datu produktiem ietver produkta nosaukumu, attiecīgā gadījumā īsu satura, mērķi un telpiskās izšķirtspējas (vispārējs telpisko datu blīvuma apraksts) kopsavilkumu, datu produkta aptverto ģeogrāfisko zonu un papildinošu informāciju.

10.4.5. Uz pazīmēm balstītu apvidus datu kopu vai uz pazīmēm balstītu šķēršļu datu kopu satura informāciju izklāsta, pamatojoties uz lietojuma shēmu un pazīmju katalogu. Lietojuma shēmā sniedz formālu datu struktūras un datu kopu satura aprakstu, turpretī pazīmju katalogā sniedz visu pazīmju tipu semantiku kopā ar to raksturotājiem un raksturotāju vērtību apgabaliem, pazīmju tipu un pazīmju realizēšanās savstarpējās saistības tipiem, pārmantošanas attiecībām un ierobežojumiem. Pārklājums tiek uzskatīts par pazīmes apakštipu un var tikt atvasināts no tādu pazīmju krājuma, kurām ir kopīgi raksturotāji. Gan apvidus, gan šķēršļu datu produkta specifikācijās skaidri norāda pārklājumu un/vai attēlus, ko tās ietver, un apraksta katru no tiem.

*1. piezīme. ISO 19109 standarts satur lietojuma shēmas noteikumus, turpretim ISO 19110 standarts raksturo ģeogrāfiskas informācijas pazīmju katalogu veidošanas metodoloģiju.*

*2. piezīme. ISO 19123 standarts ietver pārklājuma ģeometrijas un funkciju shēmu.*

10.4.6. Gan apvidus datu produkta specifikācijās, gan šķēršļu datu produkta specifikācijās iekļauj informāciju, kas norāda datu produktā izmantoto atskaites sistēmu, tostarp telpisko atskaites sistēmu un laika atskaites sistēmu. Turklāt abu datu produktu specifikācijās nosaka datu kvalitātes prasības katram datu produktam. Tas ietver pieļaujamo atbilstības kvalitātes līmeņu un atbilstošo datu kvalitātes pasākumu pārskatu. Šis pārskats aptver visus datu kvalitātes elementus un datu kvalitātes apakšelementus pat tad, ja vienīgais mērķis ir noteikt, ka konkrētais datu kvalitātes elements vai apakšelements nav piemērojams.

*Piezīme. ISO 19113 standarts satur kvalitātes principus ģeogrāfiskai informācijai, bet ISO 19114 standarts satur kvalitātes novērtēšanas procedūras.*

10.4.7. Apvidus datu produkta specifikācijās ietver datu ieguves pārskatu, kas ir apvidus datu ieguvē izmantoto avotu un procesu vispārējs apraksts. Datu specifikācijās norāda arī apvidus datu kopu un šķēršļu datu kopu uzturēšanā piemērotos principus un kritērijus, tostarp datu produktu atjaunināšanas biežumu. Īpaši svarīga ir šķēršļu datu kopu uzturēšanas informācija un norādes uz šķēršļu datu uzturēšanai piemērotajiem principiem, metodēm un kritērijiem.

10.4.8. Apvidus datu produktu specifikācijās sniedz informāciju par to, kā tiek pasniegti datu kopās esošie dati, t. i., kā grafisks attēlojums, plāns vai attēls. Gan apvidus, gan šķēršļu produkta specifikācijās sniedz arī datu produkta piegādes informāciju, kurā ietver informāciju par piegādes formātiem un piegādes līdzekli.

*Piezīme. ISO 19117 standarts satur shēmas definīciju, kas apraksta ģeogrāfiskās informācijas attēlošanu, tostarp metodoloģiju simbolu aprakstīšanai un shēmas izvietojumam piemērošanas shēmā.*

10.4.9. Datu produkta specifikācijās iekļauj apvidus un šķēršļu metadatu pamatelementus. Katra produkta specifikācijās kopā ar informāciju par metadatu formātu un kodēšanu norāda arī visus piegādājamos papildu metadatu elementus.

*Piezīme. ISO 19115 standarts nosaka prasības ģeogrāfiskās informācijas metadatiem.*

10.4.10. Šķēršļu datu produkta specifikācijā, kas papildināta ar katra datu kopā iekļautā lidlauka ģeogrāfiskajām koordinātām, apraksta šādas zonas:

*—* 2.a, 2.b, 2.c un 2.d apgabali;

*—* pacelšanās trajektorijas zona un

— šķēršļu ierobežošanas virsmas.

# 11. NODAĻA. LIDLAUKA KARTOGRĀFISKIE DATI

*1. piezīme. Lidlauka kartogrāfiskie dati ietver lidlauka ģeogrāfisko informāciju, kas atbalsta lietojumus, kuri uzlabo lietotāja situācijas izpratni, vai papildina virsmas navigāciju, tādējādi palielinot drošuma rezervi un darbības efektivitāti. Lidlauka kartogrāfisko datu kopas ar atbilstošām datu elementu precizitātes atbalsta prasībām uz sadarbību balstītai lēmumu pieņemšanai, vienotai situācijas izpratnei un lidlauka vadības lietojumiem ir paredzēts izmantot cita starpā šādos aeronavigācijas lietojumos:*

*a) informētība par atrašanās vietu un maršrutu, tostarp kustīgas kartes ar paša gaisa kuģa atrašanās vietu, virsmas vadību un navigāciju (piemēram, A-SMGCS);*

*b) informētība par satiksmi, tostarp novērošana un neatļautas atrašanās uz skrejceļa pamanīšana un trauksmes izziņošana par to;*

*c) ar lidlauku saistītas aeronavigācijas informācijas, tostarp NOTAM, sekmēšana;*

*d) resursu un lidlauka iekārtu pārvaldība un*

*e) aeronavigācijas karšu sagatavošana.*

*Datus var izmantot arī citos lietojumos, piemēram, apmācības/kompleksā lidojumu trenažiera un sintētiskajās vizualizācijas sistēmās.*

*2. piezīme. Lidlauka kartogrāfiskie dati ir organizēti un sakārtoti lidlauka kartogrāfisko datu bāzēs (AMDB), lai atvieglinātu elektronisko uzglabāšanu un izmantošanu atbilstošos lietojumos.*

## 11.1. Lidlauka kartogrāfisko datu nodrošināšanas prasības

11.1.1. **Ieteikums.** *Lidlauka kartogrāfiskajiem datiem ir jāatbilst elektroniskajiem apvidus un šķēršļu datiem par 3. apgabalu, lai nodrošinātu visu ar lidlauku saistīto ģeogrāfisko datu saskanību un kvalitāti.*

*1. piezīme. Precizitātes un integritātes prasības attiecībā lidlauka kartogrāfiskajiem datiem ir noteiktas 14. pielikuma I sējuma 5. papildinājumā.*

*2. piezīme. Elektroniskie apvidus un šķēršļu dati attiecībā uz 3. apgabalu un lidlauka kartogrāfiskie dati var būt sastādīti, izmantojot vienus un tos pašus datu iegūšanas paņēmienus, un pārvaldīti vienā ģeogrāfiskās informācijas sistēmā (GIS).*

*3. piezīme. Palīgmateriāls par elektronisko apvidus un šķēršļu datu un lidlauka kartogrāfisko datu apstrādi ir sniegts RTCA dokumentā Nr. DO-200A un Eiropas Civilās aviācijas aprīkojuma organizācijas (EUROCAE) dokumentā Nr. ED-76 “Aeronavigācijas datu apstrādes standarti”.*

## 11.2. Lidlauka kartogrāfisko datu produkta specifikācija

11.2.1. Kā pamatprincipus izmanto *ISO* 19100 standartu sēriju attiecībā uz ģeogrāfisko informāciju.

*Piezīme. Mērķis ir atvieglot un veicināt lidlauka kartogrāfisko datu izmantošanu un apmaiņu starp datu sniedzējiem un datu lietotājiem.*

11.2.2. Lidlauka kartogrāfisko datu produktus apraksta, ievērojot *ISO* 19131 datu produkta specifikācijas standartu.

*Piezīme. Tas ietver pārskatu, specifikācijas jomu, datu produkta identifikāciju, datu saturu un struktūru, atskaites sistēmu, datu kvalitāti, datu ieguvi, datu uzturēšanu, datu attēlošanu, datu produkta piegādi, papildu informāciju un metadatus.*

## 11.3. Lidlauka kartogrāfisko datu bāze – datu kopas saturs un struktūra

11.3.1. Lidlauka kartogrāfisko datu kopu saturu un struktūru nosaka, pamatojoties uz lietojuma shēmu un pazīmju katalogu.

*Piezīme. ISO 19109 standartā noteikti lietojuma shēmas noteikumi, turpretim ISO 19110 standartā izklāstīta ģeogrāfiskas informācijas pazīmju kataloga veidošanas metodoloģija.*

11.3.2. Lidlauka kartogrāfisko datu kopās iekļauj lidlauka kartēšanas datus, kas sastāv no lidlauka pazīmēm.

*1. piezīme. Lidlauka pazīmes veido raksturotāji un ģeometrija, kuru raksturo punkti, līnijas vai daudzstūri.*

*Kā piemērus var minēt skrejceļu sliekšņus, manevrēšanas ceļu vadlīnijas un stāvvietu zonas.*

*2. pielikums. Lidlauka kartogrāfisko datu pazīmju definīcijas, ierobežojumi un noteikumi, kas piemērojami attiecībā uz lidlauka kartēšanas datiem, ir sniegti RTCA dokumentā Nr. DO-272C/Eiropas Civilās aviācijas aprīkojuma organizācijas (EUROCAE) dokumentā Nr. ED-99C “Lietotāja prasības attiecībā uz lidlauka kartēšanas informāciju”. Šie ierobežojumi nodrošina savienojamību starp pazīmēm telpiskā un funkcionālā līmenī atbilstīgi reālajā vidē novērotajiem savienojumiem.*

*3. pieteikums. Lietojuma shēma, kas piemērojama attiecībā uz lidlauka kartogrāfisko datu pazīmju definīcijām, ir pieejama RTCA dokumentā Nr. DO-291B un Eiropas Civilās aviācijas aprīkojuma organizācijas (EUROCAE) dokumentā Nr. ED-119B “Apvidus, šķēršļu un lidlauka kartogrāfisko datu apmaiņas standarti”*. *Šajā lietojuma shēmā ietilpst pazīmju katalogs, kurš nosaka pazīmju tipus un saistītos raksturotājus.*

11.3.3. Nodrošina, ka lidlauka kartēšanas metadati atbilst *ISO* 19115.

*Pieteikums. Metadatu elementi, kas piemērojami attiecībā uz lidlauka kartogrāfiskajiem datiem, ir noteikti RTCA dokumentā Nr. DO-291B un Eiropas Civilās aviācijas aprīkojuma organizācijas (EUROCAE) dokumentā Nr. ED-119B “Apvidus, šķēršļu un lidlauka kartogrāfisko datu apmaiņas standarti”*.

# 1. PAPILDINĀJUMS AERONAVIGĀCIJAS INFORMĀCIJAS PUBLIKĀCIJAS (*AIP*) SATURS

*(Sk. 4. nodaļu)*

## 1. DAĻA. VISPĀRĪGA INFORMĀCIJA(*GEN*)

Ja *AIP* tiek sagatavota vienā sējumā, priekšvārdu, *AIP* grozījumu reģistru, *AIP* papildinājumu reģistru, *AIP* lappušu kontrolsarakstu un kārtējo ar roku izdarīto grozījumu sarakstu iekļauj tikai 1. daļā “*GEN*” un 2. un 3. daļā attiecībā uz katru no šiem apakšpunktiem norāda “nav attiecināms”.

Ja *AIP* tiek sagatavota un izdota vairāk nekā vienā sējumā un katram sējumam ir atsevišķa grozījumu un papildinājumu apkalpošana, tad katrā sējumā iekļauj atsevišķu priekšvārdu, *AIP* grozījumu reģistru, *AIP* papildmateriālu reģistru, *AIP* lappušu kontrolsarakstu un kārtējo ar roku izdarīto grozījumu sarakstu.

## *GEN* 0.1. Priekšvārds

Īss aeronavigācijas informācijas publikācijas (*AIP*) apraksts, norādot:

1) izdevējas iestādes nosaukumu;

2) piemērojamos *ICAO* dokumentus;

3) publikācijas veidu (proti, iespiesta publikācija, publikācija tiešsaistē vai citā elektroniskā datu nesējā);

4) *AIP* struktūru un noteikto regulāro grozījumu starplaiku;

5) autortiesību politiku, ja tāda ir piemērojama, un

6) pakalpojumu sniedzēju, ar ko var sazināties gadījumā, ja ir atklātas *AIP* kļūdas vai izlaista informācija.

## *GEN* 0.2. *AIP* grozījumu reģistrs

*AIP* grozījumu un *AIRAC* *AIP* grozījumu reģistrs (publicēts saskaņā ar *AIRAC* sistēmu) ietver:

1) grozījumu numuru;

2) publicēšanas datumu;

3) ievietošanas datumu (*AIRAC* *AIP* grozījumi, spēkā stāšanās datums) un

4) tās amatpersonas iniciāļus, kura ievietojusi grozījumu.

## *GEN* 0.3. *AIP* papildinājumu reģistrs

Izdoto *AIP* papildinājumu reģistrs satur šādu informāciju:

1) papildinājuma numurs;

2) papildinājuma temats;

3) *AIP* iedaļa(-as), uz kurām attiecas papildinājums;

4) derīguma termiņš un

5) anulēšanas ieraksts.

## *GEN* 0.4. *AIP* lapu kontrolsaraksts

*AIP* lapu kontrolsaraksts, kurā norādīts:

1) lappuses numurs/kartes nosaukums un

2) aeronavigācijas informācijas publicēšanas vai spēkā stāšanās datums (diena, mēnesis (vārdiem) un gads).

## *GEN* 0.5. Ar roku izdarīto *AIP* grozījumu saraksts

Ar roku izdarīto kārtējo *AIP* grozījumu saraksts satur šādu informāciju:

1) grozītā *AIP* lappuse(-es);

2) grozījuma teksts un

3) *AIP* grozījumu numurs, ar kuriem ieviesti grozījumi, kas izdarīti ar roku.

## *GEN* 0.6. 1. daļas satura rādītājs

1. daļas “Vispārīga informācija” (*GEN*) punktu un apakšpunktu saraksts.

*Piezīme. Apakšpunkti var būt uzskaitīti alfabētiskā secībā.*

## *GEN* 1. VALSTS TIESĪBU AKTI UN PRASĪBAS

***GEN* 1.1. Atbildīgās iestādes**

Ar starptautiskās aeronavigācijas atvieglināšanu saistīto iestāžu (civilās aviācijas, meteoroloģijas, muitas, imigrācijas, medicīniskās aprūpes, maršruta un lidlauka/helikoptera lidlauka maksājumu, lauksaimniecības karantīnas un aviācijas negadījumu izmeklēšanas iestādes) adreses, attiecībā uz katru iestādi norādot šādu informāciju:

1) atbildīgā iestāde;

2) šīs iestādes nosaukums;

3) pasta adrese;

4) tālruņa numurs;

5) faksa numurs;

6) e-pasta adrese;

7) aviācijas fiksētā dienesta (*AFS*) adrese un

8) tīmekļa vietnes adrese, ja tāda ir pieejama.

## *GEN* 1.2. Gaisa kuģa ielidošana, tranzīts un izlidošana

Noteikumi un prasības attiecībā uz iepriekšēju paziņošanu un pieteikumiem, lai gaisa kuģis, kas veic starptautiskus lidojumus, saņemtu ielidošanas, tranzīta un izlidošanas atļaujas.

## *GEN* 1.3. Pasažieru un gaisa kuģa apkalpes ielidošana, tranzīts un izlidošana

Noteikumi (tostarp muitas, imigrācijas un karantīnas noteikumi un prasības veikt iepriekšēju paziņošanu un iesniegt pieteikumus atļaujas saņemšanai) attiecībā uz neimigrējošu pasažieru un kuģa apkalpes ielidošanu, tranzītu un izlidošanu.

## *GEN* 1.4. Kravas, ievešana, tranzīts un izvešana

Noteikumi (tostarp muitas noteikumi un prasības veikt iepriekšēju paziņošanu un iesniegt pieteikumus atļaujas saņemšanai) attiecībā uz kravas ievešanu, tranzītu un izvešanu.

*Piezīme. Noteikumi kravas ievešanas un izvešanas atvieglošanai, lai veiktu meklēšanu, glābšanu, izmeklēšanu vai remontu saistībā ar zaudētu vai bojātu gaisa kuģi, ir sīki izklāstīti punktā GEN 3.6. “Meklēšana un glābšana”.*

## *GEN* 1.5. Gaisa kuģa instrumenti, aprīkojums un lidojuma dokumenti

Īss gaisa kuģa instrumentu, iekārtu un lidojuma dokumentu apraksts, tostarp:

1) instrumenti, iekārtas (tostarp gaisa kuģa sakaru, navigācijas un novērošanas iekārtas) un lidojuma dokumentiem, kam jābūt gaisa kuģī, tostarp visas īpašās prasības papildus 6. pielikuma I daļas 6. un 7. nodaļā paredzētajiem noteikumiem, un

2) gaisa kuģa avārijas raidītājs (*ELT*), signalizācijas ierīces un glābšanas aprīkojums, kā norādīts 6. pielikuma I daļas 6.6. punktā un II daļas 2.4.5. punktā, kas paredzēti lidojumiem virs noteiktām zemes teritorijām, ja tā noteikts reģionālajās aeronavigācijas sanāksmēs.

## *GEN* 1.6. Valsts tiesību aktu un starptautisko nolīgumu/konvenciju kopsavilkums

Nosaukumu un atsauču saraksts un attiecīgā gadījumā arī valsts aeronavigācijas tiesību aktu kopsavilkumi kopā ar valsts ratificēto starptautisko nolīgumu/konvenciju sarakstu.

***GEN* 1.7. Atšķirības no *ICAO* standartiem, ieteicamās prakses un procedūrām**

Būtisko atšķirību starp valsts tiesību aktiem un praksi un attiecīgajiem *ICAO* noteikumiem saraksts, tostarp:

1) attiecīgie noteikumi (pielikuma un izdevuma numurs, punkts) un

2) pilns atšķirīgais teksts.

Šajā apakšpunktā jāuzskaita visas ievērojamās atšķirības. Visi pielikumi jāuzskaita pēc kārtas numuriem pat tad, ja nav atšķirību no pielikuma; šādā gadījumā jāsniedz nulles paziņojums. Atšķirības starp valstīm vai reģionālo papildprocedūru (*SUPPS*) nepiemērošanas pakāpe jānorāda tūlīt pēc pielikuma, uz kuru attiecas papildprocedūras.

## *GEN* 2. TABULAS UN KODI

***GEN* 2.1. Mērīšanas sistēma, gaisa kuģu marķējumi, brīvdienas**

*GEN* 2.1.1. Mērvienības

Izmantoto mērvienību apraksts, iekļaujot mērvienību tabulu.

*GEN* 2.1.2 Laika atskaites sistēma

Izmantotās laika atskaites sistēmas (kalendārās un laika sistēmas) apraksts, kā arī norāde, vai tiek izmantots diennakts gaišais laiks un kā laika atskaites sistēma tiek izklāstīta *AIP*.

*GEN* 2.1.3 Horizontālā atskaites sistēma

Īss izmantotās horizontālās (ģeodēziskās) atskaites sistēmas apraksts, tostarp šāda informācija:

1) atskaites sistēmas nosaukums/apzīmējums;

2) norāde uz projekciju un tās parametri;

3) norāde uz izmantoto elipsoīdu;

4) norāde uz izmantotajiem datiem;

5) piemērošanas joma(-as);

6) attiecīgā gadījumā paskaidrojums zvaigznītei, kas izmantota, lai norādītu tās koordinātes, kuras neatbilst 11. un 14. pielikuma precizitātes prasībām.

*GEN* 2.1.4 Vertikālā atskaites sistēma

Īss izmantotās vertikālās atskaites sistēmas apraksts, tostarp šāda informācija:

1) atskaites sistēmas nosaukums/apzīmējums;

2) izmantotā ģeoīda modeļa apraksts, tostarp parametri, kas nepieciešami augstuma pārvēršanai starp izmantoto modeli un *EGM*-96 modeli, un

3) attiecīgā gadījumā paskaidrojums zvaigznītei, kas izmantota, lai norādītu tos pacēlumus/ģeoīdu viļņus, kas neatbilst 14. pielikuma precizitātes prasībām.

*GEN* 2.1.5 Gaisa kuģu valstspiederības un reģistrācijas zīmes

Valsts pieņemtās gaisa kuģa valstspiederības un reģistrācijas zīmes.

*GEN* 2.1.6 Svētku dienas

Valsts svētku dienu saraksts, norādot, kā tas ietekmē pakalpojumus.

## *GEN* 2.2. *AIS* publikācijās izmantotie saīsinājumi

Saīsinājumi, ko valsts lietojusi savā *AIP* un izplatītajos aeronavigācijas datos un aeronavigācijas informācijā, un to nozīmju saraksts alfabētiskā secībā, atbilstoši atzīmējot tos valstu saīsinājumus, kas atšķiras no dokumentā “Procedūras aeronavigācijas pakalpojumu sniedzējiem. *ICAO* Saīsinājumi un kodi” (*PANS-ABC*, dok. Nr. 8400) ietvertajām.

*Piezīme. Var tikt pievienots arī saraksts ar alfabētiskā kārtībā sakārtotām definīcijām/terminu vārdnīca.*

## *GEN* 2.3. Kartes apzīmējumi

Kartes apzīmējumu saraksts, kas sakārtots atbilstoši kartes sērijai, kurā apzīmējumi lietoti.

## *GEN* 2.4. Atrašanās vietas indeksi

Saraksts, kurā alfabētiskā secībā sakārtoti atrašanās vietas indeksi, kas piešķirti aeronavigācijas fiksētajām stacijām un kas lietojami kodēšanas un dekodēšanas vajadzībām. Jānorāda atrašanās vietas, kas nav savienotas ar aeronavigācijas fiksēto dienestu (*AFS*).

## *GEN* 2.5. Radionavigācijas līdzekļu saraksts

Alfabētiskā secībā sakārtots radionavigācijas līdzekļu saraksts, kurā norādīts:

1) identifikators;

2) stacijas nosaukums;

3) iekārtas/līdzekļa tips un

4) norāde, vai līdzeklis kalpo izmantošanai maršrutā (E), lidlaukā (A) vai abos (AE).

## *GEN* 2.6. Mērvienību pārrēķināšana

Pārrēķināšanas tabulas vai arī pārrēķināšanas formulas:

1) no jūras jūdzēm kilometros un otrādi;

2) no pēdām metros un otrādi;

3) no loka decimālminūtēm loka sekundēs un otrādi,

4) citi pārrēķini atbilstīgi attiecīgajam gadījumam.

## *GEN* 2.7. Saullēkts/saulriets

Informācija par saullēkta un saulrieta laiku, tostarp īss to kritēriju izklāsts, kuri izmantoti, lai noteiktu norādīto laiku, un vienkārša formula vai tabula, ko var izmantot, lai attiecībā uz jebkuru vietu tās atbildības teritorijā/zonā aprēķinātu saullēkta/saulrieta laiku, vai arī to atrašanās vietu alfabētisks saraksts, kurām norādīti šie laiki tabulā, ar norādi uz attiecīgo lappusi tabulā un saullēkta/saulrieta tabulas izvēlētajām stacijām/atrašanās vietām, tostarp:

1) stacijas nosaukums;

2) *ICAO* atrašanās vietas indekss;

3) ģeogrāfiskās koordinātes grādos un minūtēs;

4) datums(-i), kuram(-iem) ir norādīti laiki;

5) laiks, kad sākas civilā rītausma;

6) saullēkta laiks;

7) saulrieta laiks,

8) laiks, kad beidzas vakara civilā krēsla.

## *GEN* 3. PAKALPOJUMI

***GEN* 3.1. Aeronavigācijas informācijas pakalpojumu sniedzēji**

*GEN* 3.1.1. Atbildīgais pakalpojumu sniedzējs

Aeronavigācijas informācijas pakalpojumu sniedzēja (*AIS*) apraksts un tā galvenās sastāvdaļas:

1) pakalpojumu sniedzēja/struktūrvienības nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese,

7) tīmekļa vietnes adrese, ja tāda ir pieejama;

8) paziņojums attiecībā uz *ICAO* dokumentiem, ar kuriem ir pamatoti pakalpojumi, un norāde uz tās *AIP* atrašanās vietu, kurā ir uzskaitītas atšķirības, ja tādas pastāv, un

9) norāde, ja pakalpojums netiek nodrošināts visu diennakti.

*GEN* 3.1.2. Atbildības rajons

Aeronavigācijas informācijas pakalpojumu sniedzēja atbildības rajons.

*GEN* 3.1.3. Aeronavigācijas publikācijas

Aeronavigācijas informācijas integrētā bloka elementu apraksts, tostarp:

1) *AIP* un ar to saistītā grozījumu apkalpošana;

2) *AIP* papildinājumi;

3) *AIC*;

4) *NOTAM* un pirmslidojuma informācijas biļeteni (PIB);

5) spēkā esošo *NOTAM* kontrolsaraksti un saraksti,

6) kā tos var saņemt.

Ja tiek izmantots *AIC*, lai izsludinātu publicēšanas cenas, tas jānorāda šajā *AIP* punktā.

*GEN* 3.1.4. *AIRAC* sistēma

Īss nodrošinātās *AIRAC* sistēmas apraksts, iekļaujot tabulu ar esošajiem un tuvākajiem *AIRAC* datumiem.

*GEN* 3.1.5. Pirmslidojuma informācijas pakalpojums lidlaukos/helikopteru lidlaukos

To lidlauku/helikopteru lidlauku saraksts, kuros parasti ir pieejama pirmslidojuma informācija, tostarp norāde par attiecīgajiem:

a) rīcībā esošo aeronavigācijas informācijas integrētā bloka elementiem;

2) rīcībā esošajām kartēm un

3) šādu datu vispārējo pārklājuma apgabalu.

*GEN* 3.1.6. Elektroniskie apvidus un šķēršļu dati

Sīka informācija par to, kā var iegūt elektroniskos apvidus un šķēršļu datus, tostarp:

1) atbildīgās fiziskās personas vārds, uzvārds vai pakalpojumu sniedzēja vai organizācijas nosaukums;

2) atbildīgās fiziskās personas, pakalpojumu sniedzēja vai organizācijas pasta un e-pasta adrese;

3) atbildīgās fiziskās personas, pakalpojumu sniedzēja vai organizācijas faksa numurs;

4) atbildīgās fiziskās personas, pakalpojumu sniedzēja vai organizācijas kontakttālruņa numurs;

5) pakalpojumu sniegšanas laiks (laika periods, tostarp laika zona, kad iespējams sazināties);

6) tiešsaistes informācija, ko var izmantot, lai sazinātos ar fizisko personu, pakalpojumu sniedzēju vai organizāciju, un

7) vajadzības gadījumā papildu informācija par to, kā un kad sazināties ar fizisko personu, pakalpojumu sniedzēju vai organizāciju.

## *GEN* 3.2. Aeronavigācijas kartes

*GEN* 3.2.1. Atbildīgais pakalpojumu sniedzējs(-i)

Par aeronavigācijas karšu sagatavošanu atbildīgā(-o) pakalpojumu sniedzēja(-u) apraksts, tostarp:

1) pakalpojumu sniedzēja nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese,

7) tīmekļa vietnes adrese, ja tāda ir pieejama;

8) paziņojums attiecībā uz *ICAO* dokumentiem, ar kuriem ir pamatots pakalpojums, un norāde uz tās *AIP* atrašanās vietu, kurā ir uzskaitītas atšķirības, ja tādas pastāv, un

9) norāde, ja pakalpojumi netiek nodrošināti visu diennakti.

*GEN* 3.2.2. Karšu uzturēšana

Īss apraksts, kā aeronavigācijas kartes tiek pārskatītas un grozītas.

*GEN* 3.2.3. Pirkšana

Sīka informācija par to, kā var iegādāties kartes, tostarp:

1) pakalpojumu sniedzējs/pārdošanas aģentūra(-as);

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese un

7) tīmekļa vietnes adrese, ja tāda ir pieejama.

*GEN* 3.2.4. Pieejamā aeronavigācijas karšu sērija

Saraksts ar pieejamajām aeronavigācijas karšu sērijām, kam seko katras sērijas vispārējs apraksts un norāde par paredzēto lietojumu.

*GEN* 3.2.5. Pieejamo aeronavigācijas karšu saraksts

Saraksts ar pieejamajām aeronavigācijas kartēm, tostarp:

1) sērijas nosaukums;

2) sērijas mērogs;

3) nosaukums un/vai numurs katrai kartei un katrai lapai sērijā;

4) cena par lapu un

5) datums, kad veikta pēdējā pārskatīšana.

*GEN* 3.2.6. Indekss *ICAO* Pasaules aeronavigācijas kartei (*WAC*) ar mērogu 1:1 000 000

Indeksu tabula, kas parāda pārklājumu un lapas izkārtojumu valsts sagatavotajai *WAC* kartei ar mērogu 1:1 000 000. Ja *WAC* kartes ar mērogu 1:1 000 000 vietā tiek sagatavota *ICAO* aeronavigācijas karte ar mērogu 1:500 000, tad, lai norādītu pārklājumu un lapas izkārtojumu *ICAO* aeronavigācijas kartei ar mērogu 1:500 000, jālieto indeksu tabulas.

*GEN* 3.2.7. Topogrāfiskās kartes

Sīka informācija par to, kā var saņemt topogrāfiskās kartes, tostarp:

1) pakalpojumu sniedzēja/pārdošanas aģentūras(-u) nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese un

7) tīmekļa vietnes adrese, ja tāda ir pieejama.

*GEN* 3.2.8. Labojumi kartēs, kas nav ietverti *AIP*

Saraksts ar labojumiem kartēs, kas nav ietverti *AIP*, vai norāde, kur šādu informāciju iespējams iegūt.

## *GEN* 3.3. Gaisa satiksmes pakalpojumi

*GEN* 3.3.1. Atbildīgais pakalpojumu sniedzējs

Gaisa satiksmes pakalpojumu un to galveno sastāvdaļu apraksts, tostarp šāda informācija:

1) pakalpojumu sniedzēja nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese,

7) tīmekļa vietnes adrese, ja tāda ir pieejama;

8) paziņojums attiecībā uz *ICAO* dokumentiem, ar kuriem ir pamatots pakalpojums, un norāde uz tās *AIP* atrašanās vietu, kurā ir uzskaitītas atšķirības, ja tādas pastāv, un

9) norāde, ja pakalpojums netiek nodrošināts visu diennakti.

*GEN* 3.3.2. Atbildības rajons

Īss tā atbildības rajona apraksts, kuram tiek nodrošināti gaisa satiksmes pakalpojumi.

*GEN* 3.3.3. Pakalpojumu veidi

Īss nodrošināto gaisa satiksmes pakalpojumu galveno veidu apraksts.

*GEN* 3.3.4. Ekspluatanta un *ATS* sadarbība

Vispārējie nosacījumi, saskaņā ar kuriem tiek īstenota ekspluatanta un gaisa satiksmes pakalpojumu dienestu sadarbība.

*GEN* 3.3.5. Minimālais lidojuma absolūtais augstums

Kritēriji, kas izmantoti, lai noteiktu minimālo lidojuma absolūto augstumu.

*GEN* 3.3.6. *ATS* struktūrvienību adrešu saraksts

*ATS* struktūrvienību un to adrešu saraksts alfabētiskā secībā, tostarp:

1) struktūrvienības nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese un

7) tīmekļa vietnes adrese, ja tāda ir pieejama.

## *GEN* 3.4. Sakaru pakalpojumi

*GEN* 3.4.1. Atbildīgais pakalpojumu sniedzējs

Par telekomunikāciju un navigācijas iekārtu nodrošināšanu atbildīgā pakalpojumu sniedzēja apraksts, tostarp:

1) pakalpojumu sniedzēja nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese,

7) tīmekļa vietnes adrese, ja tāda ir pieejama;

8) paziņojums attiecībā uz *ICAO* dokumentiem, ar kuriem ir pamatots pakalpojums, un norāde uz tās *AIP* atrašanās vietu, kurā ir uzskaitītas atšķirības, ja tādas pastāv, un

9) norāde, ja pakalpojums netiek nodrošināts visu diennakti.

*GEN* 3.4.2. Atbildības rajons

Īss tā atbildības rajona apraksts, kuram tiek nodrošināti telekomunikāciju pakalpojumi.

*GEN* 3.4.3. Pakalpojuma veidi

Nodrošināto pakalpojumu un iekārtu galveno veidu īss apraksts, tostarp:

1) radionavigācijas pakalpojumi;

2) balss un/vai datu pārraides posma pakalpojumi;

3) apraides pakalpojumi;

4) izmantotā(-ās) valoda(-as) un

5) norādi, kur iespējams iegūt sīkāku informāciju.

*GEN* 3.4.4. Prasības un nosacījumi

Īss to prasību un nosacījumu izklāsts, saskaņā ar kuriem ir pieejami sakaru pakalpojumi.

*GEN* 3.4.5. Dažādi

Jebkura papildu informācija (piemēram, izraudzītās radioapraides stacijas, telekomunikāciju diagramma).

## *GEN* 3.5. Meteoroloģiskie pakalpojumi

*GEN* 3.5.1. Atbildīgais pakalpojumu sniedzējs

Par meteoroloģiskās informācijas sniegšanu atbildīgā meteoroloģiskā dienesta īss apraksts, tostarp:

1) dienesta nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese;

7) tīmekļa vietnes adrese, ja tāda ir pieejama;

8) paziņojums attiecībā uz *ICAO* dokumentiem, ar kuriem ir pamatots pakalpojums, un norāde uz tās *AIP* atrašanās vietu, kurā ir uzskaitītas atšķirības, ja tādas pastāv, un

9) norāde, ja pakalpojums netiek nodrošināts visu diennakti.

*GEN* 3.5.2. Atbildības rajons

Tā rajona un/vai lidojuma maršrutu īss apraksts, attiecībā uz kuriem tiek sniegts meteoroloģiskais pakalpojums.

*GEN* 3.5.3. Meteoroloģiskie novērojumi un ziņojumi

Starptautiskajai aeronavigācijai sniegto meteoroloģisko novērojumu un ziņojumu sīks apraksts, tostarp:

1) stacijas nosaukums un *ICAO* atrašanās vietas indekss;

2) novērojumu veids un biežums, kā arī norāde par automātiskajām novērošanas iekārtām;

3) meteoroloģisko ziņojumu veidi (piemēram, *METAR*) un tendenču prognožu pieejamība;

4) īpašs novērošanas sistēmas tips un novērojumu vietu skaits, kas izmantotas, lai novērotu un ziņotu par piezemes vēju, redzamību, redzamību uz skrejceļa, mākoņu apakšējo robežu, temperatūru un attiecīgā gadījumā vēja nobīdi (piemēram, anemometrs skrejceļu krustošanās vietās, transmisometrs blakus zemskares zonai u. c.);

5) darbības stundas un

6) norāde par pieejamo aeronavigācijas klimatoloģisko informāciju.

*GEN* 3.5.4. Pakalpojumu veidi

Īss galveno sniegto pakalpojumu veidu apraksts, tostarp informācija par instruktāžu, konsultācijām, meteoroloģiskās informācijas parādīšanu, ekspluatantiem un gaisa kuģa apkalpei pieejamo lidojuma dokumentāciju un metodēm un līdzekļiem, kas izmantoti meteoroloģiskās informācijas sniegšanai.

*GEN* 3.5.5. Ekspluatantu iesniedzamie paziņojumi

Minimālais iepriekšēja paziņojuma apjoms, ko meteoroloģiskā iestāde noteikusi ekspluatantiem attiecībā uz instruktāžu, konsultēšanu un lidojuma dokumentāciju un citu meteoroloģisku informāciju, kura tiem nepieciešama vai kurā tie veic izmaiņas.

*GEN* 3.5.6. Gaisa kuģa ziņojumi

Vajadzības gadījumā meteoroloģiskās iestādes prasības attiecībā uz gaisa kuģa ziņojumu sagatavošanu un pārraidīšanu.

*GEN* 3.5.7. *VOLMET* pakalpojums

*VOLMET* pakalpojuma un/vai *D-VOLMET* pakalpojuma apraksts, tostarp:

1) raidošās stacijas nosaukums;

2) izsaukuma signāls vai identifikācija un abreviatūra radiosakariem;

3) apraidei lietotā(-ās) frekvence(-es);

4) apraides periods;

5) pakalpojuma sniegšanas laiks;

6) to lidlauku/helikopteru lidlauku saraksts, par kuriem ir iekļauti ziņojumi un/vai prognozes, un

7) iekļautie ziņojumi, prognozes un *SIGMET* informācija un piezīmes.

*GEN* 3.5.8. *SIGMET* un *AIRMET* pakalpojums

Apraksts, kā tiek veikta meteoroloģiskā novērošana lidojumu informācijas rajonos vai gaisa satiksmes vadības rajonos, kuriem tiek nodrošināti gaisa satiksmes pakalpojumi, tostarp meteoroloģiskās novērošanas biroju saraksts, norādot:

1) meteoroloģiskās novērošanas biroja nosaukumu, *ICAO* atrašanās vietas indeksu;

2) pakalpojuma sniegšana laiku;

3) apkalpoto(-os) lidojumu informācijas rajonu(-us) vai gaisa satiksmes vadības rajonu(-us);

4) *SIGMET* derīguma termiņus;

5) īpašās procedūras, kas tiek piemērotas *SIGMET* informācijai (piemēram, attiecībā uz vulkāniskajiem pelniem vai tropiskajiem cikloniem);

6) procedūras, kas tiek piemērotas *AIRMET* informācijai (saskaņā ar attiecīgajiem reģionālajiem aeronavigācijas nolīgumiem);

7) gaisa satiksmes pakalpojumu struktūrvienību(-as), kam tiek nodrošināta *SIGMET* un *AIRMET* informācija, un

8) papildu informāciju (piemēram, attiecībā uz pakalpojumu sniegšanas ierobežojumiem u. c.).

*GEN* 3.5.9. Citi automatizēti meteoroloģiskie pakalpojumi

Pieejamo meteoroloģiskās informācijas sniegšanai paredzēto automatizēto pakalpojumu (piemēram, automatizētais pirmslidojuma informācijas pakalpojums, kas pieejams ar tālruņa un/vai datora modema starpniecību) apraksts, tostarp:

1) dienesta nosaukums;

2) pieejamā informācija;

3) aptvertie apgabali, maršruti un lidlauki un

4) tālruņa un faksa numurs(-i), e-pasta adrese un tīmekļa vietnes adrese, ja tāda ir pieejama.

## *GEN* 3.6. Meklēšana un glābšana

*GEN* 3.6.1. Atbildīgais pakalpojumu sniedzējs(-i)

Par meklēšanas un glābšanas (*SAR*) nodrošināšanu atbildīgā(-o) pakalpojumu sniedzēja(-u) īss apraksts, tostarp:

1) pakalpojumu sniedzēja/struktūrvienības nosaukums;

2) pasta adrese;

3) tālruņa numurs;

4) faksa numurs;

5) e-pasta adrese;

6) *AFS* adrese,

7) tīmekļa vietnes adrese, ja tāda ir pieejama, un

8) paziņojums attiecībā uz *ICAO* dokumentiem, ar kuriem ir pamatots pakalpojums, un atsauce uz *AIP* atrašanās vietu, kur ir uzskaitītas atšķirības, ja tādas pastāv.

*GEN* 3.6.2. Atbildības rajons

Īss tā atbildības rajona apraksts, kurā tiek nodrošināti meklēšanas un glābšanas (*SAR*) pakalpojumi.

*Piezīme. Rajona aprakstu var papildināt ar karti.*

*GEN* 3.6.3. Pakalpojuma veidi

Nodrošināto pakalpojumu un iekārtu tipa īss apraksts un attiecīgā gadījumā ģeogrāfisks attēlojums, iekļaujot norādes, ja *SAR* gaisa darbības zona ir atkarīga no apjomīgas gaisa kuģu izvēršanas.

*GEN* 3.6.4. Meklēšanas un glābšanas (*SAR*) nolīgumi

Īss spēkā esošo *SAR* nolīgumu apraksts, tostarp noteikumi citu valstu gaisa kuģu ielidošanai un izlidošanai, lai veiktu meklēšanu, glābšanu, aizvākšanu vai remontu saistībā ar pazudušu vai bojātu gaisa kuģi gan tad, ja ziņots tikai no gaisa kuģa, vai pēc lidojuma plāna.

*GEN* 3.6.5. Pieejamības nosacījumi

Īss meklēšanas un glābšanas noteikumu apraksts, tostarp vispārīgie nosacījumi, atbilstoši kuriem pakalpojumi un iekārtas ir pieejamas starptautiskai lietošanai, kā arī norāde, vai meklēšanai un glābšanai pieejamā iekārta piedāvā specifiskas *SAR* metodes un funkcijas, vai tā īpaši tiek izmantota citiem nolūkiem, bet pielāgota *SAR* operācijām ar apmācības un aprīkojuma palīdzību, vai tā ir pieejama tikai laiku pa laikam, un vai nav vajadzīga īpaša apmācība vai sagatavošana, lai ar to strādātu *SAR* operācijās.

*GEN* 3.6.6. Izmantotās procedūras un signāli

Īss glābšanas gaisa kuģa izmantoto procedūru un signālu apraksts un tabula, kurā norādīti signāli, kas jāizmanto izdzīvojušajiem.

### GEN 4. MAKSA PAR LIDLAUKU/HELIKOPTERU LIDLAUKU UN AERONAVIGĀCIJAS PAKALPOJUMIEM

*Var tikt sniegta norāde par to, kur atrodama informācija par faktisko maksu, ja tā netiek uzskaitīta šajā nodaļā.*

### GEN 4.1. Lidlauka/helikoptera lidlauka maksas

*Īss apraksts par maksām, kādas var tikt piemērotas lidlaukos/helikopteru lidlaukos, kas pieejami starptautiskai izmantošanai, tostarp par:*

*1) gaisa kuģa nosēšanos;*

*2) gaisa kuģa novietošanu stāvēšanai, novietošanu angārā un ilgu glabāšanu;*

*3) pasažieru pārvadājumiem;*

*4) drošumu;*

*5) ar troksni saistītiem jautājumiem;*

*6) citiem jautājumiem (muita, medicīniskā aprūpe, imigrācija u. c.);*

*7) atbrīvojumiem/samazinājumiem,*

*8) maksāšanas veidiem.*

### GEN 4.2. Maksa par aeronavigācijas pakalpojumiem

*Īss apraksts par maksām, kādas var tikt piemērotas par aeronavigācijas pakalpojumiem, kas tiek nodrošināti starptautiskai izmantošanai, tostarp par:*

*1) pieejas kontroli;*

*2) maršruta aeronavigācijas pakalpojumiem;*

*3) pamatizmaksām aeronavigācijas pakalpojumiem un atbrīvojumiem/samazinājumiem un*

*4) maksāšanas veidiem.*

## 2. DAĻA. MARŠRUTĀ (*ENR*)

Ja *AIP* tiek sagatavota un tiek izdota vairāk nekā vienā sējumā un katram sējumam ir atsevišķa grozījumu un papildinājumu apkalpošana, tad katrā sējumā jāiekļauj atsevišķs priekšvārds, *AIP* grozījumu reģistrs, *AIP* papildinājumu reģistrs, *AIP* lappušu kontrolsaraksts un kārtējo ar roku izdarīto grozījumu saraksts. Ja *AIP* tiek publicēta vienā sējumā, tad attiecībā uz katru no iepriekšminētajiem apakšpunktiem norāda atzīmi “nav attiecināms”.

## *ENR* 0.6. 2. daļas satura rādītājs

2. daļas “Maršrutā (*ENR*)” punktu un apakšpunktu saraksts.

*Piezīme. Apakšpunkti var būt uzskaitīti alfabētiskā secībā.*

## *ENR* 1. VISPĀRĪGI NOTEIKUMI UN PROCEDŪRAS

***ENR* 1.1. Vispārīgi noteikumi**

Prasība publicēt valstī piemērotos vispārīgos noteikumus.

## *ENR* 1.2. Vizuālo lidojumu noteikumi

Prasība publicēt valstī piemērotos vizuālo lidojumu noteikumus.

## *ENR* 1.3. Instrumentālo lidojumu noteikumi

Prasība publicēt valstī piemērotos instrumentālo lidojumu noteikumus.

## *ENR* 1.4. *ATS* gaisa telpas klasifikācija un apraksts

*ENR* 1.4.1. *ATS* gaisa telpas klasifikācija

*ATS* gaisa telpas klašu apraksts *ATS* gaisa telpas klasifikācijas tabulas veidā 11. pielikuma 4. papildinājumā ar atbilstošām piezīmēm, norādot tās gaisa telpas klases, kuras valstī netiek izmantotas.

*ENR* 1.4.2. *ATS* gaisa telpas apraksts

Cits *ATS* gaisa telpas apraksts atbilstīgi vajadzībai, tostarp vispārīgs tekstuāls apraksts.

***ENR* 1.5. Gaidīšanas, pieejas un izlidošanas procedūras**

*ENR* 1.5.1. Vispārīga informācija

Prasība norādīt kritērijus, kurus piemēro, nosakot gaidīšanas, pieejas un izlidošanas procedūras. Ja tie atšķiras no *ICAO* noteikumiem, kritēriji jāatspoguļo tabulas veidā.

*ENR* 1.5.2. Ielidojošie reisi

Prasība norādīt tās procedūras (parastās vai zonālās navigācijas, vai abas) ielidojošajiem reisiem, kuras ir kopīgas lidojumiem viena un tā paša tipa gaisa telpā. Ja lidlauka gaisa telpā piemēro atšķirīgas procedūras, tad šajā sakarā jāpievieno norāde par to, kur atrodamas konkrētās procedūras.

*ENR* 1.5.3. Izlidojošie reisi

Prasība norādīt tās procedūras (parastās vai zonālās navigācijas, vai abas) izlidojošajiem reisiem, kuras ir kopīgas lidojumiem no jebkura lidlauka/helikopteru lidlauka.

*ENR* 1.5.4. Cita būtiska informācija un procedūras

Īss papildu informācijas izklāsts, piemēram, ielidošanas procedūras, pieejas beigu posma izlīdzināšana, gaidīšanas procedūras un shēmas.

## *ENR* 1.6. *ATS* novērošanas pakalpojumi un procedūras

*ENR* 1.6.1. Primārais radiolokators

Primārā radiolokatora pakalpojumu un procedūru apraksts, tostarp:

1) papildu pakalpojumi;

2) radiolokācijas vadības pakalpojumu izmantošana;

3) radiolokatora un sakaru “gaiss-zeme” atteices procedūras;

4) balss un *CPDLC* atrašanās vietas paziņošanas prasības un

5) radiolokatora darbības zonas teritorijas grafisks attēlojums.

*ENR* 1.6.2. Sekundārais novērošanas radiolokators (*SSR*)

Sekundārā novērošanas radiolokatora (*SSR*) ekspluatācijas procedūru apraksts, tostarp:

1) ārkārtas procedūras;

2) sakaru “gaiss-zeme” atteices un nelikumīgu traucējumu procedūras;

3) *SSR* kodu piešķiršanas sistēma;

4) balss un *CPDLC* atrašanās vietas paziņošanas prasības un

5) *SSR* darbības zonas teritorijas grafisks attēlojums.

*Piezīme. SSR apraksts ir īpaši svarīgs apgabalam vai maršrutam, kurā pastāv pārtveršanas iespējamība.*

*ENR* 1.6.3. Automātiskā atkarīgā novērošana – raidīšana (*ADS-B*)

Automātiskās atkarīgās novērošanas – raidīšanas (*ADS-B*) darbības procedūru apraksts:

1) ārkārtas procedūras;

2) sakaru “gaiss-zeme” atteices un nelikumīgu traucējumu procedūras;

3) gaisa kuģa identifikācijas prasības;

4) balss un *CPDLC* atrašanās vietas paziņošanas prasības un

5) *ADS-B* darbības zonas teritorijas grafisks attēlojums.

*Piezīme. ADS-B apraksts ir īpaši svarīgs apgabaliem vai maršrutiem, kuros pastāv pārtveršanas iespējamība.*

*ENR* 1.6.4. Cita būtiska informācija un procedūras

Papildu informācijas un procedūru, piemēram, radiolokatoru atteices procedūru un transponderu atteices procedūru īss apraksts.

## *ENR* 1.7. Altimetra iestatījuma procedūras

Prasība norādīt izmantotās altimetra iestatīšanas procedūras, kas ietver:

1) īsu ievadu ar paziņojumu par *ICAO* dokumentiem, uz kuriem ir balstītas procedūras, kā arī atšķirības no *ICAO* noteikumiem, ja tādas ir;

2) galvenās altimetra iestatīšanas procedūras;

3) altimetra iestatīšanas reģiona(-u) aprakstu;

4) procedūras, kas attiecas uz ekspluatantiem (tostarp pilotiem), un

5) kreisēšanas līmeņu tabulu.

## *ENR* 1.8. Reģionālās papildu procedūras

Prasība izklāstīt tās reģionālās papildu procedūras (*SUPP*), kas skar visu atbildības rajonu.

***ENR* 1.9. Gaisa satiksmes plūsmas pārvaldība un gaisa telpas pārvaldība**

Īss gaisa satiksmes plūsmas pārvaldības (*ATFM*) sistēmas un gaisa telpas pārvaldības apraksts, tostarp:

1) *ATFM* struktūra, pakalpojumu sniegšanas teritorija, sniegtie pakalpojumi, struktūrvienības(-u) atrašanās vieta un ekspluatācijas stundas;

2) plūsmas ziņojumu tipi un formātu apraksts;

3) izlidojošajiem reisiem piemērojamas procedūras, tostarp:

a) pakalpojumu sniedzējs, kas ir atbildīgs par informācijas sniegšanu attiecībā uz veiktajiem *ATFM* pasākumiem;

b) lidojuma plāna prasības un

c) laikspraugu piešķiršana;

*4) informācija par vispārējo atbildību gaisa telpas pārvaldības jomā lidojumu informācijas rajonos (FIR), informācija par civilās/militārās gaisa telpas piešķiršanu un pārvaldības koordināciju, pārvaldāmās gaisa telpas struktūru (piešķīrums un izmaiņas piešķīrumā) un vispārējās darbības procedūras.*

## *ENR* 1.10. a) Lidojumu plānošana

Prasība norādīt visus ierobežojumus vai konsultatīvo informāciju saistībā ar lidojuma plānošanas stadiju, kas lietotājam var palīdzēt izklāstīt paredzēto lidojumu, tostarp:

1) procedūras lidojuma plāna iesniegšanai;

2) daudzkārtēja lidojumu plāna iesniegšanas kārtība un

3) izmaiņu izdarīšana iesniegtā lidojumu plānā.

## *ENR* 1.11. Lidojuma plāna ziņojumu adresēšana

Prasība tabulas veidā norādīt lidojuma plānam piešķirtās adreses, tostarp

1) lidojuma kategoriju (*IFR*, *VFR* vai abus);

2) maršrutu (lidojumu informācijas rajonā (*FIR*) un/vai lidlauka vadības rajonā (*TMA*) vai caur tiem) un

3) ziņojuma adresi.

## *ENR* 1.12. Civilās aviācijas gaisa kuģa pārtveršana

Prasība ir pilnīgi norādīt visas izmantojamās pārtveršanas procedūras un vizuālos signālus, skaidri norādot, vai tiek piemēroti *ICAO* noteikumi, un, ja netiek, norādot, ka pastāv atšķirības.

*Piezīme. Saraksts, kurā norādītas būtiskās atšķirības starp valsts tiesību aktiem un praksi un attiecīgajiem ICAO noteikumiem, ir pieejams Gen 1.7.*

***ENR* 1.13. Nelikumīga iejaukšanās**

Prasība norādīt atbilstošas procedūras, kas izmantojamas nelikumīgas iejaukšanās gadījumā.

## *ENR* 1.14. Gaisa satiksmes incidenti

Gaisa satiksmes incidentu ziņošanas sistēmas apraksts, tostarp:

1) gaisa satiksmes incidentu definīcija;

2) gaisa satiksmes incidentu ziņošanas veidlapas izmantošana;

3) ziņošanas procedūras (tostarp procedūras ziņošanai lidojuma laikā) un

4) ziņošanas un veidlapas iesniegšanas nolūks.

*Piezīme. Gaisa satiksmes incidentu ziņošanas veidlapas (PANS ATM, dok. Nr. 4444, 4. papildinājums) kopiju var iekļaut uzziņai.*

## *ENR* 2. GAISA SATIKSMES PAKALPOJUMU GAISA TELPA

## *ENR* 2.1. *FIR*, *UIR*, *TMA* UN *CTA*

Sīks lidojumu informācijas rajonu (*FIR*), augšējo lidojumu informācijas rajonu (*UIR*) un gaisa satiksmes vadības rajonu (*CTA*) (tostarp specifisku *CTA*, piemēram *TMA*) apraksts, tostarp:

1) nosaukums, *FIR*/*UIR* sānu robežu ģeogrāfiskās koordinātes grādos un minūtēs un *CTA* sānu robežu ģeogrāfiskās koordinātes grādos, minūtēs un sekundēs, vertikālās robežas un gaisa telpas klase;

2) tās struktūrvienības identifikācija, kas nodrošina pakalpojumus;

3) aeronavigācijas stacijas, kura apkalpo struktūrvienību, izsaukuma signāls un izmantotā(-ās) valoda(-as), norādot teritoriju un nosacījumus, kad un kur tā attiecīgā gadījumā izmantojama;

4) frekvences, kā arī norādes īpašiem nolūkiem, un

5) piebildes.

Šajā apakšpunktā jāiekļauj vadības zonas ap militārajām gaisa bāzēm, kas *AIP* nav citādi aprakstītas. Ja 2. pielikuma prasības attiecībā uz lidojuma plāniem, divpusējiem sakariem un ziņošanu par atrašanās vietu attiecas uz visiem lidojumiem, lai novērstu vai samazinātu pārtveršanas vajadzību un/vai ja pastāv pārtveršanas iespējamība un ir jāveic balss sakaru klausīšanās *VHF* 121,5 MHz avārijas kanālā, tad to attiecīgajā daļā jāizdara ieraksts šajā sakarā.

Noteikto zonu apraksts, virs kurām lidojot, nepieciešams gaisa kuģa avārijas raidītājs (*ELT*) un kurās gaisa kuģis nepārtraukti klausās *VHF* 121,5 MHz avārijas frekvenci, izņemot to laiku, kad gaisa kuģis sazinās citos *VHF* kanālos vai kad gaisa kuģa iekārtu ierobežojumi vai pilotu kabīnes darba tehnoloģija neļauj vienlaicīgi izmantot divus kanālus.

*Piezīme. Cita tipa gaisa telpa ap civilajiem lidlaukiem/helikopteru lidlaukiem, piemēram, vadības zonas un lidlauka kustības zonas, ir aprakstītas attiecīgajā lidlaukam vai helikopteru lidlaukam veltītajā punktā.*

***ENR* 2.2. Citas regulējamas gaisa telpas**

Citu regulējamu gaisa telpu tipu sīks raksturojums un gaisa telpu klasifikācija, ja tāda ir noteikta.

## *ENR* 3. *ATS* MARŠRUTI

*1. piezīme. Peilējumi, ceļa līnijas un radiāli parasti ir magnētiski. Teritorijās ar lielu ģeogrāfisko platumu, ja atbilstoša iestāde ir noteikusi, ka nav praktiski par atskaites punktu izmantot magnētiskos ziemeļus, var tikt izmantots cits atskaites punkts, piemēram, ģeogrāfiskie ziemeļi vai kartes ziemeļi.*

*2. piezīme. Katram maršruta segmentam nav jānorāda pārslēgšanās punkti, kas noteikti pa vidu starp diviem radionavigācijas līdzekļiem vai divu radiālu krustpunktā tāda maršruta gadījumā, kuram posmā starp navigācijas līdzekļiem mainās virziens, ja ir vispārīgi paziņots par to pastāvēšanu.*

## *ENR* 3.1. Apakšējie *ATS* maršruti

Sīks apakšējo *ATS* maršrutu apraksts, tostarp:

1) maršruta apzīmētājs, noteiktajam(-iem) segmentam(-iem) piemērojamās navigācijas specifikācijas apzīmējums, visu svarīgo punktu, kas nosaka maršrutu, tostarp arī “obligāto” vai “pēc pieprasījuma” ziņošanas punktu, kodēti apzīmējumi vai kodēti nosaukumi un ģeogrāfiskās koordinātas grādos, minūtēs un sekundēs;

2) ceļa līnijas vai *VOR* radiāli ar precizitāti līdz tuvākajam grādam, ģeodēziskais attālums ar precizitāti līdz tuvākajai kilometra vai jūras jūdzes desmitdaļai starp secīgi noteiktajiem svarīgajiem punktiem un *VOR* radiālu gadījumā starp pārslēgšanās punktiem;

3) lidojuma minimālo absolūto lidojuma maršruta augstumu augšējās un apakšējās robežas ar precizitāti līdz tuvākajiem 50 m vai 100 ft uz augšu un gaisa telpas klasifikācija;

4) sānu robežas un minimālais šķēršļu pārlidošanas absolūtais augstums;

5) kreisēšanas līmeņu virziens,

6) navigācijas precizitātes prasība attiecībā uz katru *PBN* (*RNAV* vai *RNP*) maršruta segmentu un

7) piebildes, tostarp norāde uz vadības struktūrvienību un tās darba frekvenci un attiecīgajā gadījumā arī tās pieteikšanās adrese un jebkuri navigācijas specifikācijas(-u) ierobežojumi.

*Piezīme. Attiecībā uz 11. pielikuma 1. papildinājumu un lidojuma plānošanas nolūkos netiek uzskatīts, ka noteiktā navigācijas specifikācija ir maršruta apzīmētāja neatņemama sastāvdaļa.*

## *ENR* 3.2. Augšējie *ATS* maršruti

Sīks augšējo *ATS* maršrutu apraksts, tostarp:

1) maršruta apzīmētājs, noteiktajam(-iem) segmentam(-iem) piemērojamās navigācijas specifikācijas apzīmējums, visu svarīgo punktu, kas nosaka maršrutu, tostarp arī “obligāto” vai “pēc pieprasījuma” ziņošanas punktu, kodēti apzīmējumi vai kodēti nosaukumi un ģeogrāfiskās koordinātas grādos, minūtēs un sekundēs;

2) ceļa līnijas vai *VOR* radiāli ar precizitāti līdz tuvākajam grādam, ģeodēziskais attālums ar precizitāti līdz tuvākajai kilometra vai jūras jūdzes desmitdaļai starp secīgi noteiktajiem svarīgajiem punktiem un *VOR* radiālu gadījumā starp pārslēgšanās punktiem;

3) augšējās un apakšējās robežas un gaisa telpas klasifikācija;

4) sānu robežas;

5) kreisēšanas līmeņu virziens,

6) navigācijas precizitātes prasība attiecībā uz katru *PBN* (*RNAV* vai *RNP*) maršruta segmentu un

7) piebildes, tostarp norāde uz vadības struktūrvienību un tās darba frekvenci un attiecīgajā gadījumā arī tās pieteikšanās adrese un jebkuri navigācijas specifikācijas(-u) ierobežojumi.

*Piezīme. Attiecībā uz 11. pielikuma 1. papildinājumu un lidojuma plānošanas nolūkos netiek uzskatīts, ka noteiktā navigācijas specifikācija ir maršruta apzīmētāja neatņemama sastāvdaļa.*

## *ENR* 3.3. Zonālās navigācijas maršruti

Sīks *PBN* (*RNAV* un *RNP*) maršrutu apraksts, tostarp:

1) maršruta apzīmētājs, noteiktajam(-iem) segmentam(-iem) piemērojamās navigācijas specifikācijas apzīmējums, visu svarīgo punktu, kas nosaka maršrutu, tostarp arī “obligāto” vai “pēc pieprasījuma” ziņošanas punktu, kodēti apzīmējumi vai kodēti nosaukumi un ģeogrāfiskās koordinātas grādos, minūtēs un sekundēs;

2) attiecībā uz maršruta punktiem, kas nosaka zonālās navigācijas maršrutu, attiecīgajā gadījumā papildus norāda šādu informāciju:

a) atskaites *VOR*/*DME* stacijas identifikācija;

b) peilējums ar precizitāti līdz tuvākajam grādam un attālums no atskaites *VOR*/*DME*, ja maršruta punkts nav ar to apvienots, ar precizitāti līdz tuvākajai kilometra vai jūras jūdzes desmitdaļai un

c) *DME* raidošās antenas augstums līdz tuvākajiem 30 m (100 ft);

3) magnētiskais peilējums ar precizitāti līdz tuvākajam grādam, ģeodēziskais attālums līdz tuvākajai kilometra vai jūras jūdzes desmitdaļai starp noteiktiem galapunktiem un attālums starp katriem blakus esošajiem noteiktajiem svarīgajiem punktiem;

4) augšējās un apakšējās robežas un gaisa telpas klasifikācija;

5) kreisēšanas līmeņu virziens;

6) navigācijas precizitātes prasība attiecībā uz katru *PBN* (*RNAV* vai *RNP*) maršruta segmentu un

7) piebildes, tostarp norāde uz vadības struktūrvienību un tās darba frekvenci un attiecīgajā gadījumā arī tās pieteikšanās adrese un jebkuri navigācijas specifikācijas(-u) ierobežojumi.

*Piezīme. Attiecībā uz 11. pielikuma 1. papildinājumu un lidojuma plānošanas nolūkos netiek uzskatīts, ka noteiktā navigācijas specifikācija ir maršruta apzīmētāja neatņemama sastāvdaļa.*

## *ENR* 3.4. Helikopteru maršruti

Sīks helikopteru maršrutu apraksts, tostarp:

1) maršruta apzīmētājs, noteiktajam(-iem) segmentam(-iem) piemērojamās navigācijas specifikācijas apzīmējums, visu svarīgo punktu, kas nosaka maršrutu, tostarp arī “obligāto” vai “pēc pieprasījuma” ziņošanas punktu, kodēti apzīmējumi vai kodēti nosaukumi un ģeogrāfiskās koordinātas grādos, minūtēs un sekundēs;

2) ceļa līnijas vai *VOR* radiāli ar precizitāti līdz tuvākajam grādam, ģeodēziskais attālums ar precizitāti līdz tuvākajai kilometra vai jūras jūdzes desmitdaļai starp katriem blakus esošajiem noteiktajiem svarīgajiem punktiem un *VOR* radiālu gadījumā starp pārslēgšanās punktiem;

3) augšējās un apakšējās robežas un gaisa telpas klasifikācija;

4) lidojuma minimālie absolūtie augstumi ar precizitāti līdz tuvākajiem 50 m vai 100 ft uz augšu;

5) navigācijas precizitātes prasība attiecībā uz katru *PBN* (*RNAV* vai *RNP*) maršruta segmentu un

6) piebildes, tostarp norāde uz vadības struktūrvienību un tās darba frekvenci, un jebkuri navigācijas specifikācijas(-u) ierobežojumi.

*Piezīme. Attiecībā uz 11. pielikuma 1. papildinājumu un lidojuma plānošanas nolūkos netiek uzskatīts, ka noteiktā navigācijas specifikācija ir maršruta apzīmētāja neatņemama sastāvdaļa.*

## *ENR* 3.5. Citi maršruti

Prasība aprakstīt citus īpaši noteiktus maršrutus, kas ir obligāti noteiktajā(-ās) zonā(-ās).

*Piezīme. Ielidošanas, izlidošanas un tranzīta maršruti, kas noteikti saistībā ar satiksmes procedūrām uz lidlaukiem/helikopteru lidlaukiem un no tiem, nav jāapraksta, jo tie jau ir aprakstīti 3. daļas “Lidlauki” attiecīgajā punktā.*

## *ENR* 3.6. Gaidīšana maršrutā

Prasība sīki aprakstīt procedūras gaidīšanai maršrutā, tostarp, sniedzot šādu informāciju:

1) identifikācija gaidīšanas zonā (ja tāda ir) un gaidīšanas punkts (navigācijas līdzeklis) vai maršruta punkts, norādot ģeogrāfiskās koordinātes grādos, minūtēs un sekundēs;

2) ienākošais maršruts;

3) standarta apgrieziena virziens;

4) maksimālais norādītais gaisa ātrums;

5) zemākais un augstākais gaidīšanas līmenis;

6) izlidošanas laiks/distance un

7) norāde uz vadības struktūrvienību un tās darba frekvenci.

*Piezīme. Ar gaidīšanu saistītie šķēršļu pārlidošanas augstuma kritēriji ir norādīti dokumenta “Procedūras aeronavigācijas pakalpojumu sniedzējiem. Gaisa kuģa operācijas” (PANS-OPS, dok. Nr. 8168) I un II sējumā.*

***ENR* 4. RADIONAVIGĀCIJAS LĪDZEKĻI/SISTĒMAS**

***ENR* 4.1. Radionavigācijas līdzekļi – maršrutā**

Saraksts, kurā alfabētiskā secībā pēc nosaukuma uzskaitītas stacijas, kas nodrošina radionavigācijas pakalpojumus un kas izveidotas izmantošanai, atrodoties maršrutā, tostarp:

1) stacijas nosaukums un magnētiskā deklinācija ar precizitāti līdz tuvākajam grādam, bet attiecībā uz *VOR* – līdzekļa tehniskajai sakārtošanai izmantotā stacijas deklinācija ar precizitāti līdz tuvākajam grādam;

2) identifikācija;

3) frekvence/kanāls katram elementam;

4) ekspluatācijas stundas;

5) raidošās antenas atrašanās vietas ģeogrāfiskās koordinātes grādos, minūtēs un sekundēs;

c) *DME* raidošās antenas pacēlums līdz tuvākajiem 30 m (100 ft) un

7) piebildes.

Ja iekārtu ekspluatē cita iestāde, nevis norādītā valsts aģentūra, piebildes ailē jānorāda šīs ekspluatācijas iestādes nosaukums. Piebildes ailē jānorāda iekārtas darbības zona.

## *ENR* 4.2. Īpašas navigācijas sistēmas

Ar īpašajām navigācijas sistēmām (*DECCA*, *LORAN* u. c.) saistīto staciju apraksts, tostarp:

1) stacijas vai staciju ķēdes nosaukums;

2) pieejamais pakalpojumu veids (vadības signāls, koriģējošais signāls, krāsa);

3) frekvence (attiecīgā gadījumā kanāla numurs, pamatimpulsa frekvence, atkārtojumu frekvence);

4) ekspluatācijas stundas;

5) raidošās antenas atrašanās vietas ģeogrāfiskās koordinātes grādos, minūtēs un sekundēs, un

6) piebildes.

Ja iekārtu ekspluatē cita iestāde, nevis norādītā valsts aģentūra, piebildes ailē jānorāda šīs ekspluatācijas iestādes nosaukums. Piebildes ailē jānorāda iekārtas darbības zona.

## *ENR* 4.3. Globālā satelītnavigācijas sistēma (*GNSS*)

Globālās satelītu navigācijas sistēmas (*GNSS*), kas nodrošina navigācijas pakalpojumus izmantošanai, atrodoties maršrutā, elementu uzskaitījums alfabētiskā secībā pēc elementa nosaukuma un apraksts, tostarp:

1) *GNSS* elementa (*GPS*, *GLONASS*, *EGNOS*, *MSAS*, *WAAS* u. c.) nosaukums;

2) atbilstošā gadījumā frekvence(-es);

3) nominālās apkalpošanas zonas un pārklājuma zonas ģeogrāfiskās koordinātes grādos, minūtēs un sekundēs un

4) piebildes.

Ja iekārtu ekspluatē cita iestāde, nevis norādītā valsts aģentūra, piebildes ailē jānorāda šīs ekspluatācijas iestādes nosaukums.

## *ENR* 4.4. Kodēti svarīgo punktu apzīmējumi

Saraksts, kurā alfabētiskā secībā sakārtoti kodēti apzīmētāji (piecu burtu izrunājams kodēts nosaukums), kas noteikti svarīgajiem punktiem vietās, kas nav marķētas ar radionavigācijas līdzekļiem, tostarp:

1) kodēts apzīmējums;

2) atrašanās vietas ģeogrāfiskās koordinātes grādos, minūtēs un sekundēs;

3) atsauce uz *ATS* vai citiem maršrutiem, kuros atrodas punkts, un

4) piebildes, tostarp atrašanās vietu papildu noteikšana, ja nepieciešams.

## *ENR* 4.5. Aeronavigācijas zemes ugunis – maršrutā

Saraksts, kurā uzskaitītas aeronavigācijas zemes ugunis vai citas gaismas bākas, kas apzīmē ģeogrāfiskas vietas, kuras valsts noteikusi kā svarīgas, tostarp:

1) pilsētas nosaukums vai cita bākas identifikācija;

2) bākas tips un gaismas intensitāte, kas izteikta tūkstošos kandelu;

3) signāla raksturlielumi;

4) ekspluatācijas laiks un

5) piebildes.

## *ENR* 5. NAVIGĀCIJAS BRĪDINĀJUMI

***ENR* 5.1. Aizliegtās, ierobežotu lidojumu un bīstamās zonas**

Aizliegto, ierobežotu lidojumu un bīstamo zonu apraksts, kas atbilstošā gadījumā papildināts ar grafisku attēlu, kā arī informācija attiecībā uz to izveidošanu un aktivēšanu, tostarp:

1) sānu robežu identifikācija, nosaukums un ģeogrāfiskās koordinātes grādos, minūtēs un sekundēs, ja tās atrodas vadības rajona/zonas robežās, un grādos un minūtēs, ja tās atrodas ārpus vadības zonas robežām;

2) augšējās un apakšējās robežas un

3) piebildes, tostarp darbības laiks.

Piebilžu ailē jānorāda ierobežojuma tips vai apdraudējuma veids un pārtveršanas risks ielidošanas gadījumā šajās zonās.

## *ENR* 5.2. Militāro mācību zonas un pretgaisa aizsardzības identifikācijas zona (*ADIZ*)

Noteikto militāro mācību zonu un regulāru militāro mācību un noteiktās pretgaisa aizsardzības identifikācijas zonas apraksts, kas atbilstošā gadījumā papildināts ar grafisku attēlu, tostarp:

1) sānu robežu ģeogrāfiskās koordinātes grādos, minūtēs un sekundēs, ja tās atrodas vadības rajona/zonas robežās, un grādos un minūtēs, ja tās atrodas ārpus vadības rajona/zonas robežām;

2) augšējās un apakšējās robežas un sistēma un līdzekļi paziņošanai par aktivēšanu, kā arī civilajiem lidojumiem noderīga informācija un piemērojamās *ADIZ* procedūras, un

3) piebildes, tostarp darbības laiks un pārtveršanas risks gadījumā, ja gaisa kuģis ielido *AZID*.

## *ENR* 5.3. Citi bīstami pasākumi un cits iespējamais apdraudējums

*ENR* 5.3.1. Citi bīstami pasākumi

Tādu darbību apraksts (atbilstošā gadījumā papildināts ar kartēm), kuras rada konkrētu vai acīmredzamu gaisa kuģa ekspluatācijas apdraudējumu un var ietekmēt lidojumus, tostarp:

1) zonas centra ģeogrāfiskās koordinātes grādos un minūtēs un ietekmes attālums;

2) vertikālās robežas;

3) konsultatīvi pasākumi;

4) par informācijas sniegšanu atbildīgā iestāde;

5) piebildes, tostarp darbības laiks.

*ENR* 5.3.2. Cits iespējamais apdraudējums

Cita iespējamā apdraudējuma, kas varētu ietekmēt lidojumus (piemēram, aktīvi vulkāni, kodolelektrostacijas u. c.), apraksts, kas atbilstošā gadījumā papildināts ar kartēm, tostarp:

1) iespējamā apdraudējuma atrašanās vietas ģeogrāfiskās koordinātes grādos un minūtēs;

2) vertikālās robežas;

3) konsultatīvi pasākumi;

4) par informācijas sniegšanu atbildīgā iestāde;

5) piebildes.

***ENR* 5.4. Aeronavigācijas šķēršļi**

Šķēršļu, kas ietekmē aeronavigāciju 1. apgabalā (visā valsts teritorijā) saraksts, tostarp:

1) šķēršļu identifikācija vai apzīmējumi;

2) šķēršļa tips;

3) šķēršļa atrašanās vietas ģeogrāfiskās koordinātes grādos, minūtēs un sekundēs;

4) šķēršļa pacēlums ar precizitāti līdz tuvākajam metram vai pēdai;

5) šķēršļa apgaismojuma (ja tāds ir) tips un krāsa un

6) attiecīgā gadījumā norāde, ka šķēršļu saraksts ir pieejams elektroniski, un atsauce uz *GEN* 3.1.6. punktu.

*1. piezīme. Šķērsli, kura augstums virs zemes ir 100 m vai vairāk, uzskata par šķērsli 1. apgabalam.*

*2. piezīme. Specifikācijas, kas regulē 1. apgabala šķēršļu atrašanās vietas (garuma un platuma) un pacēluma/relatīvā augstuma noteikšanu un paziņošanu (lauka darba precizitāte un datu integritāte), ir noteiktas attiecīgi 11. pielikuma 5. papildinājuma 1. un 2. tabulā.*

## *ENR* 5.5. Sporta un atpūtas pasākumi gaisā

Intensīvu gaisa sporta un atpūtas pasākumu apraksts, kas attiecīgā gadījumā papildināts ar kartēm, kā arī to veikšanas nosacījumi, tostarp:

1) sānu robežu apzīmējums un ģeogrāfiskās koordinātes grādos, minūtēs un sekundēs, ja tie atrodas vadības rajona/zonas robežās, un grādos un minūtēs, ja tie atrodas ārpus vadības rajona/zonas robežām;

2) vertikālās robežas;

3) ekspluatanta/lietotāja tālruņa numurs un

4) piebildes, tostarp darbības laiks.

*Piezīme. Šo punktu var iedalīt dažādos apakšpunktos katrai pasākumu kategorijai, katrā gadījumā sniedzot norādīto informāciju.*

## *ENR* 5.6. Putnu migrācija un apgabali ar jutīgu faunu

Ar migrāciju saistītās putnu pārvietošanās apraksts, kas, ja iespējams, papildināts ar kartēm, tostarp migrācijas maršruti un pastāvīgās atpūtas vietas un apgabali ar jutīgu faunu.

## *ENR* 6. MARŠRUTA KARTES

Prasība šajā punktā iekļaut *ICAO* maršruta karti un indeksu tabulas.

## 3. DAĻA. LIDLAUKI (*AD*)

Ja *AIP* tiek sagatavota un izdota vairāk nekā vienā sējumā un katram sējumam ir atsevišķa grozījumu un papildinājumu apkalpošana, tad katrā sējumā jāiekļauj atsevišķs priekšvārds, *AIP* grozījumu reģistrs, *AIP* papildinājumu reģistrs, *AIP* lappušu kontrolsaraksts un kārtējo ar roku izdarīto grozījumu saraksts. Ja *AIP* tiek publicēta vienā sējumā, tad attiecībā uz katru no iepriekšminētajiem apakšpunktiem norāda atzīmi “nav attiecināms”.

## *AD* 0.6. 3. daļas satura rādītājs

3. daļā “Lidlauki” (*AD*) iekļauto punktu un apakšpunktu saraksts.

*Piezīme. Apakšpunkti var būt uzskaitīti alfabētiskā secībā.*

## *AD* 1. LIDLAUKI/HELIKOPTERU LIDLAUKI. IEVADS

***AD* 1.1. Lidlauka/helikopteru lidlauka pieejamība un izmantošanas nosacījumi**

*AD* 1.1.1. Vispārīgi nosacījumi

Īss tās valsts norādītās iestādes apraksts, kas atbildīga par lidlaukiem un helikopteru lidlaukiem, tostarp:

1) vispārīgie nosacījumi, saskaņā ar kuriem lidlauki/helikopteru lidlauki un saistītās iekārtas ir izmantojami, un

2) paziņojums attiecībā uz *ICAO* dokumentiem, ar kuriem ir pamatoti pakalpojumi, un norāde uz *AIP* punktu, kur ir uzskaitītas atšķirības, ja tādas pastāv.

*AD* 1.1.2. Militāro gaisa bāžu izmantošana

Noteikumi un procedūras, ja tādi pastāv, attiecībā uz militāro gaisa spēku bāžu izmantošanu civiliem mērķiem.

*AD* 1.1.3. Sliktas redzamības procedūras (*LVP*)

Vispārīgie nosacījumi, saskaņā ar kuriem tiek piemērotas sliktas redzamības procedūras, kuras piemēro II/III kategorijas operācijām lidlaukos, ja šādas procedūras pastāv.

*AD* 1.1.4. Lidlauka ekspluatācijas minimumi

Informācija par valsts piemērotajiem lidlauka ekspluatācijas minimumiem.

*AD* 1.1.5. Cita informācija

Attiecīgā gadījumā cita līdzīga informācija.

***AD* 1.2. Glābšanas un ugunsdzēsības pakalpojumi un sniega plāns**

*AD* 1.2.1. Glābšanas un ugunsdzēsības pakalpojumi

Īss to noteikumu izklāsts, kas reglamentē publiski pieejamu glābšanas un ugunsdzēsības pakalpojumu izveidošanu lidlaukos un helikopteru lidlaukos, kopā ar valsts noteikto glābšanas un ugunsdzēsības pakalpojumu kategoriju uzskaitījumu.

*AD* 1.2.2. Sniega plāns

Ar publiskai lietošanai pieejamo lidlauku/helikopteru lidlauku, kuros parasti uzsnieg sniegs, saistīto sniega plāna apsvērumu īss apraksts, tostarp:

1) ziemas pakalpojumu organizācija;

2) kustības zonu uzraudzība;

3) mērīšanas metodes un veiktie mērījumi;

4) pasākumi, kas veikti, lai saglabātu kustības zonu izmantojamību;

5) ziņošanas sistēma un līdzekļi;

6) skrejceļu slēgšanas gadījumi un

7) informācijas par sniega apstākļiem izplatīšana.

*Piezīme. Ja lidlaukos/helikopteru lidlaukos piemēro dažādus apsvērumus, kas saistīti ar lidlauku/helikopteru lidlauku sniega plānu, šo punktu var attiecīgi iedalīt apakšpunktos.*

## *AD* 1.3. Lidlauku un helikopteru lidlauku rādītājs

Valsts lidlauku un helikopteru lidlauku saraksts, kas papildināts ar grafiskiem attēliem, tostarp:

1) lidlauka/helikopteru lidlauka nosaukums un *ICAO* atrašanās vietas indekss;

2) lidlaukā/helikopteru lidlaukā atļauto pārvadājumu tips (starptautiskie/valsts, *IFR*/*VFR*, regulāri/neregulāri, vispārējās aviācijas, militārie un citi) un

3) atsauce uz *AIP* 3. daļas apakšpunktu, kurā ir norādīta informācija par lidlauku/helikopteru lidlauku.

## *AD* 1.4. Lidlauku/helikopteru lidlauku grupēšana

Īss to kritēriju izklāsts, kurus valsts piemēro, lai sagrupētu lidlaukus/helikopteru lidlaukus informācijas sastādīšanas/izplatīšanas/sniegšanas nolūkos (piemēram, starptautiski/valsts, primāri/sekundāri, galvenie/citi, civili/militāri u. c).

## *AD* 1.5. Lidlauku sertifikācijas statuss

Valstī esošo lidlauku saraksts, kurā norādīts sertifikācijas statuss, tostarp:

1) lidlauka nosaukums un *ICAO* atrašanās vietas indekss;

2) datums un attiecīgajā gadījumā arī sertifikāta derīgums un

3) piebildes, ja tādas ir.

## *AD* 2. LIDLAUKI

|  |
| --- |
| ***Piezīme. “\*\*\*\*” vietā jāieraksta attiecīgais ICAO atrašanās vietas indekss.*** |

**\*\*\*\* *AD* 2.1. Lidlauka atrašanās vietas indekss un nosaukums**

Prasība norādīt lidlaukam piešķirto *ICAO* atrašanās vietas indeksu un lidlauka nosaukumu. *ICAO* atrašanās vietas indekss ir visos *AD* 2. punkta apakšpunktos piemērojamās piesaistes sistēmas sastāvdaļa.

## \*\*\*\* *AD* 2.2. Lidlauka ģeogrāfiskie un administratīvie dati

Prasība norādīt lidlauka ģeogrāfiskos un administratīvos datus, tostarp:

1) lidlauka kontrolpunktu (ģeogrāfiskās koordinātas grādos, minūtēs un sekundēs) un tā atrašanās vietu;

2) lidlauka kontrolpunkta virzienu un attālumu no tās pilsētas centra, kuru tas apkalpo;

3) lidlauka pacēlumu ar precizitāti līdz tuvākajam metram vai pēdai un atskaites temperatūru;

4) attiecīgajā gadījumā ģeoīda vilni lidlauka pacēlumā ar precizitāti līdz tuvākajam metram vai pēdai;

5) magnētisko deklināciju ar precizitāti līdz tuvākajam grādam, informācijas datumu un ikgadējās izmaiņas;

6) lidlauka ekspluatanta nosaukumu, adresi, tālruņa un faksa numurus, e-pasta adresi, *AFS* adresi un, ja iespējams, tīmekļa vietnes adresi;

7) lidlaukā pieļaujamos lidojumu veidus (*IFR*/*VFR*),

8) piebildes.

## \*\*\*\* *AD* 2.3. Darba laiks

Sīka informācija par turpmāk norādīto lidlauka dienestu darba laiku:

1) lidlauka administrācija;

2) muitas un imigrācijas dienests;

3) medicīniskā aprūpe un sanitārais dienests;

4) *AIS* instruktāžas birojs;

5) *ATS* ziņojumu birojs (*ARO*);

6) *MET* instruktāžas birojs;

7) gaisa satiksmes pakalpojumi;

8) degvielas uzpilde;

9) zemes pakalpojumu dienests;

10) drošums;

11) pretapledošanas nodrošinājuma dienests un

12) piebildes.

## \*\*\*\* *AD* 2.4. Zemes pakalpojumi un iekārtas

Sīks lidlaukā pieejamo zemes pakalpojumu un iekārtu apraksts, tostarp:

1) kravas pārkraušanas iekārtas;

2) degvielas un eļļas tipi;

3) degvielas uzpildes iekārtas un ietilpība;

4) pretapledošanas nodrošinājuma iekārtas;

5) vieta angāros viesu gaisa kuģiem;

6) remonta iespējas viesu gaisa kuģiem un

7) piebildes.

## \*\*\*\* *AD* 2.5. Pasažieru apkalpošanas iespējas

Lidlaukā pieejamo pasažieru apkalpošanas iespēju īss izklāsts vai atsauce uz citiem informācijas avotiem, piemēram, uz tīmekļa vietni, tostarp:

1) *viesnīca(-as) lidlaukā vai tā tuvumā;*

2) *restorāns(-i) lidlaukā vai tā tuvumā;*

3) *transporta iespējas;*

4) *medicīniskās aprūpes iespējas;*

5) *banka un pasts lidlaukā vai tā tuvumā;*

6) *tūrisma birojs un*

7) piebildes.

## \*\*\*\* *AD* 2.6. Glābšanas un ugunsdzēsības dienesti

Sīks lidlaukā pieejamo glābšanas un ugunsdzēsības dienestu un aprīkojuma apraksts, tostarp:

1) ugunsdzēšanas nodrošinājuma kategorija attiecībā uz ugunsdzēsību;

2) glābšanas aprīkojums;

3) *patstāvīgi pārvietoties nespējīgu gaisa kuģu evakuācijas iespējas* un

4) piebildes.

## \*\*\*\* *AD* 2.7. Sezonas nokrišņu novākšanas iespējas

Lidlauka kustības zonu tīrīšanas aprīkojuma un noteikto prioritāšu sīks izklāsts, tostarp:

1) nokrišņu novākšanas aprīkojuma tips(-i);

2) nokrišņu novākšanas prioritātes un

3) piebildes.

## \*\*\*\* *AD* 2.8. Dati par peroniem, manevrēšanas ceļiem un pārbaudes vietām

Informācija attiecībā uz peronu, manevrēšanas ceļu un noteikto kontrolpunktu atrašanās vietu fiziskajiem raksturlielumiem, tostarp:

1) peronu virsma un izturība;

2) manevrēšanas ceļu apzīmējums, platums, virsma un izturība;

3) altimetra kontrolpunktu atrašanās vieta un pacēlums ar precizitāti līdz tuvākajam metram vai pēdai;

4) *VOR* kontrolpunktu atrašanās vieta;

5) *INS* kontrolpunktu atrašanās vieta grādos, minūtēs, sekundēs un sekundes simtdaļās un

6) piebildes.

Ja kontrolpunktu atrašanās vietas ir attēlotas lidlauka kartē, tad šajā apakšpunktā jāizdara atbilstoša atzīme.

## \*\*\*\* *AD* 2.9. Zemes satiksmes vadības un kontroles sistēma un marķējumi

Zemes satiksmes vadības un kontroles sistēmas un skrejceļa un manevrēšanas ceļu marķējumu īss apraksts, tostarp:

1) gaisa kuģa stāvvietas identifikācijas zīmes, manevrēšanas ceļu līniju un vizuālās izvietošanas/novietošanas vadības sistēmas lietošana;

2) skrejceļa un manevrēšanas ceļu marķējums un gaismas;

3) stopgaismas (ja tādas ir) un

4) piebildes.

## \*\*\*\* *AD* 2.10. Lidlauka šķēršļi

Sīks šķēršļu apraksts, tostarp:

1) šķēršļi 2. apgabalā:

a) šķēršļu identifikācija vai apzīmējumi;

b) šķēršļa tips;

c) šķēršļa atrašanās vietas ģeogrāfiskās koordinātes grādos, minūtēs, sekundēs un sekundes desmitdaļās;

d) šķēršļa pacēlums un relatīvais augstums ar precizitāti līdz tuvākajam metram vai pēdai;

e) šķēršļa marķējums un šķēršļa apgaismojuma (ja tāds ir) tips un krāsa;

f) attiecīgā gadījumā norāde, ka šķēršļu saraksts ir pieejams elektroniski, un atsauce uz *GEN* 3.1.6. punktu un

g) attiecīgā gadījumā *NIL* norāde.

*1. piezīme. 10. nodaļas 10.2.2. punktā sniegts 2. apgabala apraksts, turpretī 8. papildinājuma A8-2. attēlā grafiski attēlotas virsmas datu vākšanai par šķēršļiem un kritēriji, kas tiek izmantoti, lai identificētu šķēršļus 2. apgabalā.*

*2. piezīme. Specifikācijas, kas regulē 2. apgabala šķēršļu atrašanās vietas (garuma un platuma) un pacēluma/relatīvā augstuma noteikšanu un paziņošanu (lauka darba precizitāti un datu integritāti), ir noteiktas attiecīgi 11. pielikuma 5. papildinājuma 1. un 2. tabulā un 14. pielikuma I sējuma 5. papildinājuma A5-1. un A5-2. tabulā.*

2) ja nav 2. apgabala datu kopas attiecībā uz lidlauku, tas ir skaidri jāpaziņo un jāsniedz šķēršļu dati attiecībā uz:

a) šķēršļiem, kas iesniedzas šķēršļu ierobežošanas virsmās;

b) šķēršļiem, kas iesniedzas pacelšanās trajektorijas zonas šķēršļu identifikācijas virsmā, un

c) citiem šķēršļiem, kas novērtēti kā bīstami aeronavigācijai;

3) norāde par to, ka nav sniegta informācija par šķēršļiem 3. apgabalā, vai turpmāk norādītā informācija, ja informācija par šķēršļiem 3. apgabalā ir sniegta:

a) šķēršļu identifikācija vai apzīmējums;

b) šķēršļa tips;

c) šķēršļa atrašanās vietas ģeogrāfiskās koordinātes grādos, minūtēs, sekundēs un sekundes desmitdaļās;

d) šķēršļa pacēlums un relatīvais augstums ar precizitāti līdz tuvākajai metra vai pēdas desmitdaļai;

e) šķēršļa marķējums un šķēršļa apgaismojuma (ja tāds ir) tips un krāsa;

f) attiecīgā gadījumā norāde, ka šķēršļu saraksts ir pieejams elektroniski, un atsauce uz *GEN* 3.1.6. punktu un

g) attiecīgā gadījumā *NIL* norāde.

*1. piezīme. 10. nodaļas 10.1.1. punktā sniegts 3. apgabala apraksts, turpretī 8. papildinājuma A8-3. attēlā grafiski attēlotas virsmas datu vākšanai par šķēršļiem un kritēriji, kas tiek izmantoti, lai identificētu šķēršļus 3. apgabalā.*

*2. piezīme. Specifikācijas, kas regulē 3. apgabala šķēršļu atrašanās vietas (garuma un platuma) un pacēluma noteikšanu un paziņošanu (lauka darba precizitāte un datu integritāte), ir noteiktas attiecīgi 14. pielikuma I sējuma 5. papildinājuma A5-1. un A5-2. tabulā.*

## \*\*\*\* *AD* 2.11. Sniegtā meteoroloģiskā informācija

Sīks lidlaukā sniegtās meteoroloģiskās informācijas apraksts un norāde, kurš meteoroloģiskais birojs ir atbildīgs par minēto pakalpojumu, tostarp:

1) attiecīgā meteoroloģiskā biroja nosaukums;

2) darba laiks un attiecīgā gadījumā noteiktais atbildīgais meteoroloģiskais birojs ārpus šī laika;

3) birojs, kas atbildīgs par *TAF* sagatavošanu, un prognožu derīguma laiks un izdošanas starplaiks;

4) tendenču prognozējamība lidlaukam un izdošanas starplaiks;

5) informācija par instruktāžas un/vai konsultāciju sniegšanas kārtību;

6) sniegtās lidojuma dokumentācijas tipi un lidojuma dokumentācijā lietotā(-ās) valoda(-as);

7) kartes un cita informācija, kas attēlota vai pieejama instruktāžai vai konsultācijām;

8) papildu aprīkojums, kas pieejams, lai sniegtu informāciju par meteoroloģiskajiem apstākļiem, piemēram, meteoroloģiskais radars un satelītuzņēmumu uztvērējs;

9) gaisa satiksmes pakalpojumu struktūrvienība(-as), kam tiek sniegta meteoroloģiskā informācija, un

10) papildu informācija (piemēram, attiecībā uz pakalpojumu sniegšanas ierobežojumiem u. c.).

## \*\*\*\* *AD* 2.12. Skrejceļa fiziskie raksturojumi

Sīks katra skrejceļa fizisko raksturojumu izklāsts, tostarp:

1) apzīmējums;

2) patiesie azimuti ar precizitāti līdz grāda simtdaļai;

3) skrejceļu izmēri ar precizitāti līdz tuvākajam metram vai pēdai;

4) skrejceļa seguma izturība (*PCN* un saistītie dati) un katra skrejceļa virsma un attiecīgās skrejceļa bremzēšanas gala joslas;

5) ģeogrāfiskās koordinātes grādos, minūtēs, sekundēs un sekundes simtdaļās katram slieksnim un skrejceļa galam un ģeoīda vilnis:

neprecīzas pieejas skrejceļa sliekšņiem ar precizitāti līdz tuvākajam metram vai pēdai un

precīzas pieejas skrejceļa sliekšņiem ar precizitāti līdz tuvākajai metra desmitdaļai vai pēdas desmitdaļai;

6) pacēlums:

neprecīzas pieejas skrejceļa sliekšņiem ar precizitāti līdz tuvākajam metram vai pēdai un

precīzas pieejas skrejceļa zemskares zonas sliekšņiem un augstākajam pacēlumam ar precizitāti līdz tuvākajai metra desmitdaļai vai pēdas desmitdaļai;

7) katra skrejceļa un attiecīgās skrejceļa bremzēšanas gala joslas slīpums;

8) skrejceļa bremzēšanas gala joslas (ja tāda ir) izmēri ar precizitāti līdz tuvākajam metram vai pēdai;

9) šķēršļbrīvas joslas (ja tāda ir) izmēri ar precizitāti līdz tuvākajam metram vai pēdai;

10) joslu izmēri;

11) no šķēršļiem brīvas joslas pastāvēšana un

12) piebildes.

## \*\*\*\* *AD* 2.13. Deklarētās distances

Sīks deklarēto distanču apraksts ar precizitāti līdz tuvākajam metram vai pēdai katram skrejceļa virzienam, tostarp:

1) skrejceļa apzīmējums;

2) pieejamais pacelšanās ieskrējiens;

3) pieejamā pacelšanās distance un attiecīgajā gadījumā arī alternatīvas saīsinātas deklarētās distances;

4) pieejamā pārtrauktās pacelšanās distance;

5) pieejamā nosēšanās distance un

6) piebildes, tostarp skrejceļa ieejas vai sākuma punkts gadījumā, ja ir deklarētas saīsinātās deklarētās distances.

Ja skrejceļa virzienu nevar izmantot pacelšanās vai nolaišanās vajadzībām, jo tas ir operacionāli aizliegts, par to ir jāpaziņo un jāieraksta vārdi “nav piemērojams” vai abreviatūra “*NU*” (14. pielikuma I sējuma A pievienojuma 3. punkts).

## \*\*\*\* *AD* 2.14. Pieejas un skrejceļa ugunis

Sīks pieejas un skrejceļa uguņu apraksts, tostarp:

1) skrejceļa apzīmējums;

2) pieejas gaismas sistēmas tips, garums un intensitāte;

3) skrejceļa sliekšņa apgaismojums, krāsa un flanga horizonts;

4) glisādes vizuālās indikācijas sistēmas tips;

5) skrejceļa zemskares zonas apgaismojuma garums;

6) skrejceļa ass uguņu garums, atstatums, krāsa un intensitāte;

7) skrejceļa malu uguņu garums, atstatums, krāsa un intensitāte;

8) skrejceļa gala uguņu un flanga horizontu krāsa;

9) skrejceļa bremzēšanas gala joslas uguņu garums un krāsa un

10) piebildes.

## \*\*\*\* *AD* 2.15. Citi apgaismojuma veidi, sekundārs strāvas avots

Cita apgaismojuma un sekundāra strāvas avota apraksts, tostarp:

1) lidlauka bākas/identifikācijas bākas (ja tāda ir) atrašanās vieta, raksturlielumi un ekspluatācijas laiks;

2) anemometra/nosēšanās virziena rādītāja atrašanās vieta un apgaismojums (ja tāds ir);

3) manevrēšanas ceļa malu un manevrēšanas ceļa ass ugunis;

4) sekundārs strāvas avots, tostarp pārslēgšanās laiks, un

5) piebildes.

## \*\*\*\* *AD* 2.16. Helikopteru nosēšanās zona

Sīks lidlaukā nodrošinātās helikopteru nosēšanās zonas apraksts, tostarp:

1) zemskares un atraušanās (*TLOF*) zonas ģeometriskā centra vai katra pieejas pēdējā posma un pacelšanās (*FATO*) zonas sliekšņa ģeogrāfiskās koordinātes grādos, minūtēs, sekundēs un sekundes simtdaļās un attiecīgajā gadījumā arī ģeoīda vilnis:

neprecīzas pieejas manevriem līdz tuvākajam metram vai pēdai un

precīzas pieejas manevriem līdz tuvākajai metra desmitdaļai vai pēdas desmitdaļai;

2) *TLOF* un/vai *FATO* zonas pacēlums:

neprecīzas pieejas manevriem līdz tuvākajam metram vai pēdai un

precīzas pieejas manevriem līdz tuvākai metra desmitdaļai vai pēdas desmitdaļai;

3) *TLOF* un *FATO* zonas izmēri ar precizitāti līdz tuvākajam metram vai pēdai, seguma tips, stiprība un marķējums;

4) *FATO* patiesie peilējumi ar precizitāti līdz grāda simtdaļai;

5) pieejamās deklarētās distances ar precizitāti līdz tuvākajam metram vai pēdai;

6) pieejas un *FATO* apgaismojums un

7) piebildes.

## \*\*\*\* *AD* 2.17. Gaisa satiksmes pakalpojumu gaisa telpas

Sīks lidlaukā organizētas gaisa satiksmes pakalpojumu (*ATS*) gaisa telpas apraksts, tostarp:

1) gaisa telpas apzīmējums un sānu robežu ģeogrāfiskās koordinātes grādos, minūtēs un sekundēs;

2) vertikālās robežas;

3) gaisa telpas klasifikācija;

4) *ATS* struktūrvienības, kas nodrošina pakalpojumus, izsaukuma signāls un valoda(-as);

5) pārejas absolūtais augstums;

6) darbības stundas un

7) piebildes.

## \*\*\*\* *AD* 2.18. Gaisa satiksmes dienestu sakaru līdzekļi

Sīks lidlaukā izveidoto gaisa satiksmes dienestu sakaru līdzekļu apraksts, tostarp:

1) dienesta nosaukums;

2) izsaukuma signāls;

3) frekvence(-es);

4) pieteikšanās adrese attiecīgajā gadījumā;

5) ekspluatācijas stundas un

6) piebildes.

## \*\*\*\* *AD* 2.19. Radionavigācijas un nosēšanās līdzekļi

Sīks ar instrumentālo pieeju saistītu radionavigācijas un pieejas līdzekļu un lidlauka rajona procedūru apraksts, tostarp:

1) *ILS*/*MLS*, pamata *GNSS*, *SBAS* un *GBAS* sistēmām līdzekļa tips, atbilstošās atrašanās vietas magnētiskā deklinācija ar precizitāti līdz tuvākajam grādam un uzturēto operāciju tips, bet *VOR*/*ILS*/*MLS* sistēmai arī līdzekļa tehniskai sakārtošanai izmantotā stacijas deklinācija ar precizitāti līdz tuvākajam grādam;

2) vajadzības gadījumā identifikācija;

3) frekvence(-es), kanāla numurs(-i), pakalpojuma sniedzējs un attiecīgajā gadījumā arī atskaites trajektorijas identifikators(-i) (*RPI*);

4) attiecīgā gadījumā darba laiks;

5) attiecīgā gadījumā raidošās antenas atrašanās vietas ģeogrāfiskās koordinātes grādos, minūtēs, sekundēs un sekundes desmitdaļās;

6) *DME* raidošās antenas pacēlums ar precizitāti līdz tuvākajiem 30 m (100 ft) un *DME/P* raidošās antenas pacēlums ar precizitāti līdz tuvākajiem 3 m (10 ft), un *GBAS* kontrolpunkta pacēlums ar precizitāti līdz tuvākajam metram vai pēdai, un šā punkta elipsoidālais augstums ar precizitāti līdz tuvākajam metram vai pēdai; attiecībā uz *SBAS* – nosēšanās sliekšņa punkta (*LTP*) vai iedomātā skrejceļa sliekšņa (*FTP*) elipsoidālais augstums ar precizitāti līdz tuvākajam metram vai pēdai;

7) apkalpošanas rajona rādiuss no *GBAS* kontrolpunkta ar precizitāti līdz tuvākajam kilometram vai jūras jūdzei un

8) piebildes.

Ja viens un tas pats līdzeklis tiek izmantots gan vajadzībām maršrutā, gan lidlaukā, tad tā apraksts jāsniedz arī *ENR* 4. punktā. Ja zemes funkcionālā papildinājuma sistēma (*GBAS*) apkalpo vairāk nekā vienu lidlauku, tad līdzekļa apraksts jāsniedz attiecībā uz katru lidlauku. Ja iekārtu ekspluatē cita iestāde, nevis norādītā valsts aģentūra, piebildes ailē jānorāda šīs ekspluatācijas iestādes nosaukums. Piebildes ailē jānorāda iekārtas darbības zona.

## \*\*\*\* *AD* 2.20. Vietējie lidlauka noteikumi

Sīks lidlauka izmantošanas noteikumu izklāsts, tostarp treniņa lidojumu, sīksvara lidaparātu, ar radiosakariem neaprīkotu lidaparātu un līdzīgu lidaparātu pieļaujamība, un zemes manevrēšanas un stāvvietu izmantošanas procedūras, taču ne lidojuma procedūras.

## \*\*\*\* *AD* 2.21. Trokšņa mazināšanas procedūras

Sīks lidlaukā noteikto trokšņa mazināšanas procedūru apraksts.

## \*\*\*\* *AD* 2.22. Lidojuma procedūras

Nosacījumu un lidojuma procedūru, tostarp radiolokatora procedūru un/vai *ADS-B* procedūru, kas noteiktas, pamatojoties uz lidlauka gaisa telpas organizāciju, sīks apraksts. Lidlauka sliktas redzamības procedūru sīks apraksts, ja šādas procedūras ir noteiktas, tostarp:

1) skrejceļš(-i) un saistītais aprīkojums, ko atļauts izmantot sliktas redzamības procedūrās;

2) noteikti meteoroloģiski apstākļi, kad tiek uzsāktas, izmantotas un izbeigtas sliktas redzamības procedūras;

3) sliktas redzamības procedūrās izmantojamo zemes marķējumu/uguņu apraksts un

4) piebildes.

## \*\*\*\* *AD* 2.23. Papildu informācija

Papildu informācija lidlaukā, piemēram, norāde uz putnu pulcēšanos lidlaukā, kā arī norāde uz ievērojamiem putnu pārlidojumiem katru dienu starp atpūtas un barošanās vietām, cik tas praktiski iespējams.

**\*\*\*\* *AD* 2.24. Ar lidlauku saistītās kartes**

Prasība iekļaut ar lidlauku saistītās kartes šādā secībā:

1) *ICAO* lidlauka/helikopteru lidlauka karte;

2) *ICAO* gaisa kuģu stāvvietu/izvietošanas karte;

3) *ICAO* lidlauka zemes manevru karte;

4) *ICAO* A tipa lidlauka šķēršļu karte (katram skrejceļam);

5) lidlauka apvidus un šķēršļu elektroniskā karte (*ICAO*);

6) *ICAO* precīzas pieejas apvidus karte (precīzas pieejas II un III kategorijas skrejceļiem);

7) *ICAO* rajona karte (izlidošanas un tranzīta maršruti);

8) *ICAO* standarta instrumentālās izlidošanas karte;

9) *ICAO* rajona karte (ielidošanas un tranzīta maršruti);

10) *ICAO* standarta instrumentālās ielidošanas karte;

11) *ICAO* *ATC* novērošanas minimālā absolūtā augstuma karte;

12) *ICAO* instrumentālās pieejas karte (katram skrejceļam un katram procedūru tipam);

13) *ICAO* vizuālās pieejas karte un

14) putnu pulcēšanās lidlauka tuvumā.

Ja kādas no šīm kartēm nav sagatavotas, tad tas jānorāda *GEN* 3.2. punktā “Aeronavigācijas kartes”.

*Piezīme. Aeronavigācijas informācijas publikācijā (AIP) var iekļaut kabatu, lai ievietotu tajā lidlauka apvidus un šķēršļu elektronisko karti (ICAO) atbilstošā elektroniskā datu nesējā).*

## *AD* 3. HELIKOPTERU LIDLAUKI

Ja helikopteru nosēšanās zona ir iekārtota lidlaukā, tad jāuzskaita tikai attiecīgie dati \*\*\*\* *AD* 2.16. punktā.

|  |
| --- |
| ***Piezīme. “\*\*\*\*” vietā jāieraksta attiecīgais ICAO atrašanās vietas indekss.*** |

## \*\*\*\* *AD* 3.1. Helikopteru lidlauka atrašanās vietas indekss un nosaukums

Prasība norādīt helikopteru lidlaukam piešķirto *ICAO* atrašanās vietas indeksu un helikopteru lidlauka nosaukumu. *ICAO* atrašanās vietas indekss ir visos *AD* 3. punkta apakšpunktos piemērojamās piesaistes sistēmas sastāvdaļa.

**\*\*\*\* *AD* 3.2. Helikopteru lidlauka ģeogrāfiskie un administratīvie dati**

Prasība norādīt helikopteru lidlauka ģeogrāfiskos un administratīvos datus, tostarp:

1) helikopteru lidlauka kontrolpunktu (ģeogrāfiskās koordinātes grādos, minūtēs un sekundēs) un tā atrašanās vietu;

2) helikopteru lidlauka kontrolpunkta virzienu un attālumu no tās pilsētas centra, kuru helikopteru lidlauks apkalpo;

3) helikopteru lidlauka pacēlums ar precizitāti līdz tuvākajam metram vai pēdai un standarta temperatūru;

4) ģeoīda vilni helikopteru lidlauka pacēluma atrašanās vietā ar precizitāti līdz tuvākajam metram vai pēdai;

5) magnētisko deklināciju ar precizitāti līdz tuvākajam grādam, informācijas datumu un ikgadējās izmaiņas;

6) helikopteru lidlauka ekspluatanta nosaukumu, adresi, tālruņa un faksa numurus, e-pasta adresi, *AFS* adresi un, ja iespējams, tīmekļa vietnes adresi;

7) helikopteru lidlaukā pieļaujamos lidojumu veidus (*IFR*/*VFR*) un

8) piebildes.

## \*\*\*\* *AD* 3.3. Darba laiks

Sīka informācija par turpmāk norādīto helikopteru lidlauka dienestu darba laiku:

1) lidlauka administrācija;

2) muitas un imigrācijas dienests;

3) medicīniskā aprūpe un sanitārais dienests;

4) *AIS* instruktāžas birojs;

5) *ATS* ziņojumu birojs (*ARO*);

6) *MET* instruktāžas birojs;

7) gaisa satiksmes pakalpojumi;

8) degvielas uzpilde;

9) zemes pakalpojumu dienests;

10) drošums;

11) pretapledošanas nodrošinājuma dienests un

12) piebildes.

## \*\*\*\* *AD* 3.4. Zemes pakalpojumi un iekārtas

Sīks helikopteru lidlaukā pieejamo zemes pakalpojumu un iekārtu apraksts, tostarp:

1) kravas pārkraušanas iekārtas;

2) degvielas un eļļas tipi;

3) degvielas uzpildes iekārtas un ietilpība;

4) pretapledošanas nodrošinājuma iekārtas;

5) vieta angārā viesu helikopteriem;

6) remonta iespējas viesu helikopteriem un

7) piebildes.

## \*\*\*\* *AD* 3.5. Pasažieru apkalpošanas iespējas

Helikopteru lidlaukā pieejamo pasažieru apkalpošanas iespēju īss izklāsts vai atsauce uz citiem informācijas avotiem, piemēram, uz tīmekļa vietni, tostarp:

1) *viesnīca(-as) helikopteru lidlaukā vai tā tuvumā;*

2) *restorāns(-i) helikopteru lidlaukā vai tā tuvumā;*

3) *transporta iespējas;*

4) medicīniskās aprūpes iespējas;

5) *banka un pasts helikopteru lidlaukā vai tā tuvumā;*

6) *tūrisma birojs un*

7) piebildes.

## \*\*\*\* *AD* 3.6. Glābšanas un ugunsdzēsības dienesti

Sīks helikopteru lidlaukā pieejamo glābšanas un ugunsdzēsības dienestu un aprīkojuma apraksts, tostarp:

1) helikopteru lidlauka ugunsdzēšanas nodrošinājuma kategorija;

2) glābšanas aprīkojums;

3) *iespējas aizvākt sabojātu helikopteru un*

4) piebildes.

## \*\*\*\* *AD* 3.7. Sezonas nokrišņu novākšanas iespējas

Helikopteru lidlauka kustības zonu nokrišņu novākšanas aprīkojuma un noteikto prioritāšu sīks apraksts, tostarp:

1) nokrišņu novākšanas aprīkojuma tips(-i);

2) nokrišņu novākšanas prioritātes un

3) piebildes.

## \*\*\*\* *AD* 3.8. Dati par peroniem, manevrēšanas ceļiem un pārbaudes vietām

Informācija attiecībā uz peronu, manevrēšanas ceļu un noteikto kontrolpunktu atrašanās vietu fiziskajiem raksturojumiem, tostarp:

1) peronu, helikopteru stāvvietu apzīmējums, virsma un izturība;

2) helikopteru zemes manevrēšanas ceļu platums, virsmas tips un apzīmējums;

3) helikopteru gaisa manevrēšanas ceļu platums un apzīmējums un tranzīta maršruts gaisā;

4) altimetra kontrolpunktu atrašanās vieta un augstums virs jūras līmeņa ar precizitāti līdz tuvākajam metram vai pēdai;

5) *VOR* kontrolpunktu atrašanās vieta;

6) *INS* kontrolpunktu atrašanās vieta grādos, minūtēs, sekundēs un sekundes simtdaļās un

7) piebildes.

Ja kontrolpunktu atrašanās vietas ir attēlotas helikopteru lidlauka kartē, tad šajā apakšpunktā jāizdara atbilstoša atzīme.

## \*\*\*\* *AD* 3.9. Marķējumi un marķieri

Īss pieejas pēdējā posma un pacelšanās zonas un manevrēšanas ceļu marķējumu un marķieru apraksts, tostarp:

1) pieejas beigu posma un pacelšanās zonas marķējumi;

2) manevrēšanas ceļu marķējumi, gaisa manevrēšanas ceļu marķieri un gaisa tranzīta maršrutu marķieri, un

3) piebildes.

## \*\*\*\* *AD* 3.10. Šķēršļi helikopteru lidlaukā

Sīks šķēršļu apraksts, tostarp:

1) šķēršļu identifikācija un apzīmējumi;

2) šķēršļa tips;

3) šķēršļa atrašanās vietas ģeogrāfiskās koordinātes grādos, minūtēs, sekundēs un sekundes desmitdaļās;

4) šķēršļa pacēlums un relatīvais augstums ar precizitāti līdz tuvākajam metram vai pēdai;

5) šķēršļa marķējums un šķēršļa apgaismojuma (ja tāds ir) tips un krāsa;

6) attiecīgā gadījumā norāde, ka šķēršļu saraksts ir pieejams elektroniski, un atsauce uz *GEN* 3.1.6. punktu un

g) attiecīgā gadījumā *NIL* norāde.

## \*\*\*\* *AD* 3.11. Sniegtā meteoroloģiskā informācija

Sīks helikopteru lidlaukā sniegtās meteoroloģiskās informācijas apraksts un norāde, kurš meteoroloģiskais birojs ir atbildīgs par minēto pakalpojumu, tostarp:

1) attiecīgā meteoroloģiskā biroja nosaukums;

2) darba laiks un attiecīgā gadījumā noteiktais atbildīgais meteoroloģiskais birojs ārpus šā laika;

3) birojs, kas atbildīgs par *TAF* sagatavošanu, un prognožu derīguma laiks;

4) tendenču prognozējamība helikopteru lidlaukam un izdošanas starplaiks;

5) informācija par instruktāžas un/vai konsultāciju sniegšanas kārtību;

6) sniegtās lidojuma dokumentācijas tips un lidojuma dokumentācijā lietotā(-ās) valoda(-as);

7) kartes un cita informācija, kas attēlota vai pieejama instruktāžai vai konsultācijām;

8) papildu aprīkojums, kas pieejams, lai sniegtu informāciju par meteoroloģiskajiem apstākļiem, piemēram, meteoroloģiskais radars un satelītuzņēmumu uztvērējs;

9) gaisa satiksmes pakalpojumu struktūrvienība(-as), kam tiek sniegta meteoroloģiskā informācija, un

10) papildu informācija (piemēram, attiecībā uz pakalpojumu sniegšanas ierobežojumiem u. c.).

## \*\*\*\* *AD* 3.12. Dati par helikopteru lidlauku

Sīks helikopteru lidlauka izmēru apraksts un saistītā informācija, tostarp:

1) helikopteru lidlauka tips – virsmas līmenis, paaugstināts vai helikopteru klājs;

2) zemskares un atraušanās (*TLOF*) zonas izmēri ar precizitāti līdz tuvākajam metram vai pēdai;

3) pieejas beigu posma un pacelšanās (*FATO*) zonas patiesie peilējumi ar precizitāti līdz grāda simtdaļai;

4) *FATO* izmēri ar precizitāti līdz tuvākajam metram vai pēdai un virsmas tips;

5) *TLOF* virsma un celtspēja tonnās (1000 kg);

6) *TLOF* zonas ģeometriskā centra un katra *FATO* zonas sliekšņa ģeogrāfiskās koordinātes grādos, minūtēs, sekundēs un sekundes simtdaļās un attiecīgā gadījumā ģeoīda vilnis:

neprecīzas pieejas manevriem līdz tuvākajam metram vai pēdai un

precīzas pieejas manevriem līdz tuvākai metra desmitdaļai vai pēdas desmitdaļai;

7) *TLOF* un/vai *FATO* zonas slīpums un pacēlums:

neprecīzas pieejas manevriem līdz tuvākajam metram vai pēdai un

precīzas pieejas manevriem līdz tuvākai metra desmitdaļai vai pēdas desmitdaļai;

8) drošuma zonas izmēri;

9) šķēršļbrīvas helikopteru joslas izmēri ar precizitāti līdz tuvākajam metram vai pēdai;

10) no šķēršļiem brīva sektora pastāvēšana,

11) piebildes.

## \*\*\*\* *AD* 3.13. Deklarētās distances

Attiecīgā gadījumā helikopteru lidlaukam deklarēto distanču sīks apraksts ar precizitāti līdz tuvākajam metram vai pēdai, tostarp:

1) pieejamā pacelšanās distance un attiecīgajā gadījumā arī alternatīvas saīsinātas deklarētās distances;

2) pieejamā pārtrauktās pacelšanās distance;

3) pieejamā nosēšanās distance un

4) piebildes, tostarp skrejceļa ieejas vai sākuma punkts gadījumā, ja ir deklarētas saīsinātās deklarētās distances.

## \*\*\*\* *AD* 3.14. 6) Pieejas un *FATO* zonas apgaismojums

Sīks pieejas un *FATO* zonas apgaismojuma apraksts, tostarp:

1) pieejas gaismas sistēmas tips, garums un intensitāte;

2) pieejas vizuālās glisādes indikācijas sistēmas tips;

3) *FATO* zonas apgaismojuma raksturojumi un uguņu izvietojums;

4) mērķējumpunkta apgaismojuma raksturojumi un uguņu izvietojums;

5) *TLOF* zonas gaismas sistēmas raksturojumi un izvietojums un

6) piebildes.

## \*\*\*\* *AD* 3.15. Citi apgaismojuma veidi, sekundārs strāvas avots

Cita apgaismojuma un sekundāra strāvas avota apraksts, tostarp:

1) helikopteru lidlauka bākas atrašanās vieta, raksturojumi un darbības laiks;

2) vēja virziena rādītāja (*WDI*) atrašanās vieta un apgaismojums;

3) manevrēšanas ceļa malu un manevrēšanas ceļa ass ugunis;

4) sekundārs strāvas avots, tostarp pārslēgšanās laiks, un

5) piebildes.

## \*\*\*\* *AD* 3.16. Gaisa satiksmes pakalpojumu gaisa telpa

Sīks helikopteru lidlaukā organizētās gaisa satiksmes pakalpojumu (*ATS*) gaisa telpas apraksts, tostarp:

1) gaisa telpas apzīmējums un sānu robežu ģeogrāfiskās koordinātes grādos, minūtēs, sekundēs un sekundes simtdaļās;

2) vertikālās robežas;

3) gaisa telpas klasifikācija;

4) *ATS* struktūrvienības, kas nodrošina pakalpojumus, izsaukuma signāls un valoda(-as);

5) pārejas absolūtais augstums,

6) darbības stundas un

7) piebildes.

## \*\*\*\* *AD* 3.17. Gaisa satiksmes dienestu sakaru līdzekļi

Sīks helikopteru lidlaukā izveidoto gaisa satiksmes dienestu sakaru līdzekļu apraksts, tostarp

1) dienesta nosaukums;

2) izsaukuma signāls,

3) frekvence(-es);

4) ekspluatācijas stundas un

5) piebildes.

## \*\*\*\* *AD* 3.18. Radionavigācijas un nosēšanās līdzekļi

Sīks ar instrumentālo pieeju saistītu radionavigācijas un nosēšanās līdzekļu un helikopteru lidlauka rajona procedūru apraksts, tostarp:

1) tips, magnētiskā variācija (*VOR* ierīcei – līdzekļa tehniskajai sakārtošanai izmantotā stacijas deklinācija) ar precizitāti līdz tuvākajam grādam un *ILS*, *MLS*, pamata *GNSS*, *SBAS*, un *GBAS* ierīcēm –operācijas tips;

2) vajadzības gadījumā identifikācija;

3) attiecīgā gadījumā frekvence(-es);

4) attiecīgā gadījumā darba laiks;

5) attiecīgā gadījumā raidošās antenas atrašanās vietas ģeogrāfiskās koordinātes grādos, minūtēs, sekundēs un sekundes desmitdaļās;

6) *DME* raidošās antenas pacēlums ar precizitāti līdz tuvākajiem 30 m (100 ft) un *DME/P* raidošās antenas pacēlums ar precizitāti līdz tuvākajiem 3 m (10 ft) un

7) piebildes.

Ja viens un tas pats līdzeklis tiek izmantots gan vajadzībām maršrutā, gan helikopteru lidlaukā, tad tā apraksts jāsniedz arī *ENR* 4. punktā. Ja uz zemes esošā funkcionalitātes papildināšanas sistēma (*GBAS*) apkalpo vairāk nekā vienu helikopteru lidlauku, tad līdzekļa apraksts jāsniedz katram helikopteru lidlaukam. Ja iekārtu ekspluatē cita iestāde, nevis norādītā valsts aģentūra, piebildes ailē jānorāda šīs ekspluatācijas iestādes nosaukums. Piebildes ailē jānorāda iekārtas darbības zona.

## \*\*\*\* *AD* 3.19. Vietējie satiksmes noteikumi

Sīks helikopteru lidlauka izmantošanas noteikumu izklāsts, tostarp treniņa lidojumu, sīksvara lidaparātu, ar radiosakariem neaprīkotu lidaparātu un līdzīgu lidaparātu pieļaujamība, un zemes manevrēšanas un stāvvietu izmantošanas procedūras, taču ne lidojuma procedūras.

## \*\*\*\* *AD* 3.20. Trokšņa mazināšanas procedūras

Sīks helikopteru lidlaukā noteikto trokšņa mazināšanas procedūru apraksts.

## \*\*\*\* *AD* 3.21. Lidojuma procedūras

Nosacījumu un lidojuma procedūru, tostarp radiolokatora un *ADS-B* procedūru, kas noteiktas, pamatojoties uz helikopteru lidlauka gaisa telpas organizāciju, sīks apraksts. Helikopteru lidlauka sliktas redzamības procedūru sīks apraksts, ja šādas procedūras ir noteiktas, tostarp:

1) zemskares un pacelšanās (*TLOF*) zona(-as) un saistītais aprīkojums, ko atļauts izmantot sliktas redzamības procedūrās;

2) noteikti meteoroloģiski apstākļi, kad tiek uzsāktas, izmantotas un izbeigtas sliktas redzamības procedūras;

3) sliktas redzamības procedūrās izmantojamo zemes marķējumu/uguņu aprakts un

4) piebildes.

## \*\*\*\* *AD* 3.22. Papildu informācija

Papildu informācija par helikopteru lidlauku, piemēram, norāde uz putnu pulcēšanos helikopteru lidlaukā, kā arī norāde uz nozīmīgiem putnu pārlidojumiem katru dienu starp atpūtas un barošanās vietām, cik tas praktiski iespējams.

## \*\*\*\* *AD* 3.23. Ar helikopteru lidlauku saistītās kartes

Prasība iekļaut ar helikopteru lidlauku saistītās kartes šādā secībā:

1) *ICAO* lidlauka/helikopteru lidlauka karte;

2) *ICAO* rajona karte (izlidošanas un tranzīta maršruti);

3) *ICAO* standarta instrumentālās izlidošanas karte;

4) *ICAO* rajona karte (ielidošanas un tranzīta maršruti);

5) *ICAO* standarta instrumentālās ielidošanas karte;

6) *ICAO* *ATC* novērošanas minimālā absolūtā augstuma karte;

7) *ICAO* instrumentālās pieejas karte (katram procedūru tipam);

8) *ICAO* vizuālās pieejas karte un

9) putnu pulcēšanās helikopteru lidlauka tuvumā.

Ja kādas no šīm kartēm nav sagatavotas, tad tas jānorāda *GEN* 3.2. punktā “Aeronavigācijas kartes.”

# 2. PAPILDINĀJUMS. *SNOWTAM* FORMĀTS

*(Sk. 5. nodaļas 5.2.3. punktu)*

|  |  |  |  |
| --- | --- | --- | --- |
| (*COM* virsraksts) | (PRIORITĀTES RĀDĪTĀJS) | (ADRESES) |  |
| (IESNIEGŠANAS DATUMS UN LAIKS) | (SASTĀDĪTĀJA INDEKSS) |  |
| (Saīsināts virsraksts) | (*SWAA*\* SĒRIJAS NUMURS) | (ATRAŠANĀS VIETAS INDEKSS) | NOVĒROJUMA IZDARĪŠANAS DATUMS/LAIKS | (PĒC IZVĒLES) |
| S | W | \* | \* |  |  |  |  |  |  |  |  |  |  |  |  |  |  |  |  |  |  |  |  ( |

|  |  |  |
| --- | --- | --- |
| *SNOWTAM*. | (Sērijas numurs)  |  |
| (LIDLAUKA ATRAŠANĀS VIETAS INDEKSS) | A) |  |
| (NOVĒROJUMA DATUMS/LAIKS (*mērījuma pabeigšanas laiks pēc Griničas laika*) | B) |  |
| (SKREJCEĻA APZĪMĒJUMS) | C) |  |
| (NO ŠĶĒRŠĻIEM BRĪVA SKREJCEĻA GARUMS, JA TAS IR MAZĀKS NEKĀ PUBLIKĀCIJĀ NORĀDĪTAIS GARUMS (m)) | D) |  |
| (NO ŠĶĒRŠĻIEM BRĪVA SKREJCEĻA PLATUMS, JA TAS IR MAZĀKS NEKĀ PUBLIKĀCIJĀ NORĀDĪTAIS PLATUMS (m; ja ir nobīde pa kreisi vai pa labi no ass līnijas, pievienojiet attiecīgi burtus “L” vai “R”)). | E) |  |
| (NOKRIŠŅI VISĀ SKREJCEĻA GARUMĀ*(novēroti katrā skrejceļa trešdaļā, sākot no sliekšņa ar mazāko apzīmējošo numuru)**NIL* – TĪRS UN SAUSS1 – MITRS2 – SLAPJŠ3 – APSARMOJIS (*parasti mazāk nekā 1 mm*)4 – SAUSS SNIEGS5 – SLAPJŠ SNIEGS6 – ŠĶĪDONIS7 – LEDUS8 – SABLIETĒTS SNIEGS9 – SASALUŠAS GRAMBAS VAI VAGAS) | F) …./…./…. |  |
| (VIDĒJAIS DZIĻUMS (mm) KATRAI TREŠDAĻAI NO SKREJCEĻA KOPĒJĀ GARUMA) | G) …./…./…. |  |
| (BERZES MĒRĪJUMI SKREJCEĻA TREŠDAĻAI UN BERZES MĒRIERĪCE)APTUVENĀ VIRSMAS BERZELABA – 5VIDĒJA/LABA – 4VIDĒJA – 3VIDĒJA/SLIKTA – 2SLIKTA – 1 | H) …./…./…. |  |
| *(Starpvērtības “VIDĒJA/LABA” un “VIDĒJA/SLIKTA” sniedz precīzāku aptuveno informāciju gadījumos, kad apstākļi atbilst stāvoklim starp vidēju un labu vai starp vidēju un sliktu.*) |  |  |
| (KRITISKAS SNIEGA SANESAS (*ja tādas ir, norādiet augstumu (cm)/attālumu no skrejceļa malas (m), aiz kura attiecīgā gadījumā norādiet pusi, izmantojot “L”, “R” vai “LR”*)) | J) |  |
| (SKREJCEĻA GAISMAS (ja blāvas, ierakstiet “*YES*”, *aiz kura attiecīgā gadījumā norādiet pusi, izmantojot “L”, “R” vai “LR”*)) | K) |  |
| (TĪRĪŠANA (*ja plānota, ierakstiet attīrāmo garumu (m)/platumu (m) vai, ja plānots tīrīt visā platumā un garumā, ierakstiet “TOTAL”*)) | L) |  |
| (TĪRĪŠANU PAREDZĒTS PABEIGT LĪDZ …. . . (*UTC*) | M) |  |
| (MANEVRĒŠANAS CEĻŠ (*ja nav atbilstoša manevrēšanas ceļa, ierakstiet “NO”*)) | N) |  |
| (SNIEGA SANESAS UZ MANEVRĒŠANAS CEĻA (*ja pārsniedz 60 cm, ierakstiet “YES” un norādiet nodalīto attālumu (m)*) | P) |  |
| (PERONS (*ja nav izmantojams, ierakstiet “NO”*)) | R) |  |
| (NĀKAMOS NOVĒROJUMUS/MĒRĪJUMUS PLĀNOTS VEIKT … (mēnesis/datums/laiks *UTC*) | S) |  |
| (NEŠIFRĒTAS PIEZĪMES (*tostarp piesārņojuma pārklājums un cita no ekspluatācijas viedokļa svarīga informācija, piemēram, smilšu kaisīšana, ledus novākšana, ķimikālijas*)) | T) | )  |
| *PIEZĪMES:*  1. \*Norādiet *ICAO* valstspiederības burtus atbilstoši *ICAO* dok. Nr. 7910 2. daļai. 2. \*Informācija par citiem skrejceļiem, atkārtoti aizpildiet B–P ailes. 3. \*Vārdi, kas rakstīti iekavās, nav jāpārraida. |

DOKUMENTA SASTĀDĪTĀJA PARAKSTS (*nav paredzēts pārraidei*)

**NORĀDĪJUMI *SNOWTAM* FORMĀTA AIZPILDĪŠANAI**

1. *Vispārīga informācija*

a) Ziņojot par vairāk skrejceļiem, atkārtoti aizpildiet B–P ailes.

b) Ja nav informācijas, ailes un indeksi jāatstāj neaizpildīti.

c) Izmanto metriskās mērvienības, un mērvienības nav jānorāda.

d) *SNOWTAM* maksimālais derīguma termiņš ir 24 stundas. Jauns *SNOWTAM* jāizdod vienmēr, kad ievērojami mainījušies apstākļi. Par ievērojamām tiek uzskatītas šādas ar skrejceļa apstākļiem saistītas izmaiņas:

1) berzes koeficienta izmaiņas par apmēram 0,05;

2) nokrišņu vai sanesu uz skrejceļa virsmas dziļuma izmaiņas, kas pārsniedz: 20 mm sausam sniegam, 10 mm slapjam sniegam; 3 mm šķīdonim;

3) izmantojamā skrejceļa garuma vai platuma izmaiņas par 10 % vai vairāk;

4) jebkādas izmaiņas nokrišņu vai sanesu veidā vai pārklājuma apmērā, kuru dēļ atkārtoti jāpārskata informācija *SNOWTAM* F vai T ailē;

5) ja vienā vai abās skrejceļa pusēs ir kritiskas sniega sanesas, ir mainījies to augstums vai attālums no ass līnijas;

6) jebkādas aptumšotu uguņu radītas izmaiņas skrejceļa uguņu saredzamībā;

7) jebkādi citi apstākļi, kas, pamatojoties uz pieredzes vai vietējiem apstākļiem, uzskatāmi par ievērojamiem.

e) Tiek iekļauts saīsināts nosaukums “TTAAiiii CCCC MMYYGGgg (BBB)”, lai atvieglotu automātisku *SNOWTAM* ziņojumu apstrādi datorizētās datu bankās. Šiem apzīmējumiem ir šāda nozīme:

TT = datu apzīmējums *SNOWTAM* = SW;

AA = valstu ģeogrāfiskais apzīmējums, piemēram, LF = Francija, EG = Apvienotā Karaliste (sk. Atrašanās vietas indeksi (dok. Nr. 7910), 2. daļa, Atrašanās vietas indeksu valstspiederības apzīmējumu rādītājs); iiii = *SNOWTAM* četrciparu sērijas numurs;

CCCC = četru burtu atrašanās vietas indekss lidlaukam, uz kuru attiecas *SNOWTAM* (sk. Atrašanās vietas indeksi (dok. Nr. 7910));

MMYYGGgg = novērojuma/mērījuma datums/laiks, kur

MM = mēnesis, piemēram, janvāris = 01, decembris = 12;

YY = mēneša diena;

GGgg = laiks stundās (GG) un minūtēs (gg) *UTC*;

(BBB) = izvēles grupa, lai

labotu *SNOWTAM* ziņojumu, kas iepriekš izplatīts ar tādu pašu sērijas numuru = *COR*.

*1. piezīme. Iekavas attiecībā uz (BBB) grupu lietotas, lai norādītu, ka šī grupa nav obligāta.*

*2. piezīme. Ja informāciju sniedz par vairākiem skrejceļiem un atsevišķi novērojuma/mērījuma veikšanas datumi/laiki ir norādīti, atkārtojot B aili, tad saīsinātajā nosaukumā (MMYYGGgg) norāda pēdējo novērojuma/mērījuma datumu/laiku.*

*Piemērs. SNOWTAM* Nr. 149 no Cīrihes saīsināts nosaukums, mērījumi/novērojumi izdarīti 7. novembrī plkst. 06.20 *UTC*:

|  |  |  |
| --- | --- | --- |
| SWLS0149 | LSZH | 11070620 |

*Piezīme. Informācijas grupas tiek atdalītas ar atstarpi atbilstīgi tam, kā norādīts iepriekš.*

f) *SNOWTAM* formātā vārdu “*SNOWTAM*” un *SNOWTAM* četrciparu sērijas numuru atdala atstarpi, piemēram: *SNOWTAM* 0124.

g) *SNOWTAM* ziņojuma uztveramības atvieglošanas nolūkā pēc *SNOWTAM* sērijas numura ievietojiet rindpadevi pēc A ailes, pēc pēdējās ailes, kas attiecas uz skrejceļu (piemēram, pēc P ailes) un pēc S ailes.

2. *A aile* – Lidlauka atrašanās vietas indekss (četru burtu atrašanās vietas indekss).

3. *B aile* – astoņu ciparu datumu/laiku apzīmējoša grupa – norāda novērojuma izdarīšanas mēnesi, dienu, stundu un minūtes (*UTC*); šai ailei vienmēr jābūt aizpildītai.

4. *C aile* – mazākais skrejceļu apzīmējošais numurs.

5. *D aile* – notīrīta skrejceļa garums metros, ja tas ir mazāks nekā publikācijā norādītais garums (informāciju par nenotīrīto skrejceļa daļu sk. T ailē).

6. *E aile* – attīrītā skrejceļa platums metros, ja tas ir mazāks nekā publikācijā norādītais platums; ja ir nobīde pa labi vai pa kreisi no ass līnijas, pievienojiet (bez atstarpes) attiecīgi burtus “*R*” vai “*L*”, skatoties no sliekšņa, kuram ir mazākais skrejceļa apzīmējošais numurs.

7. *F aile* – nokrišņi vai sanesas visā skrejceļa garumā, kā paskaidrots *SNOWTAM* formātā. Piemērotas šo skaitļu kombinācijas var izmantot, lai norādītu atšķirīgus apstākļus dažādos skrejceļa segmentos. Ja vienā un tajā pašā skrejceļa iecirknī ir vērojami vairāki nokrišņu vai sanesu veidi, par tiem jāziņo secībā no augšas (tuvāk debesīm) uz leju (tuvāk skrejceļa virsmai). Par kupenām, nokrišņiem vai sanesām, kuru dziļums ir ievērojami lielāks nekā vidējais, vai citām nokrišņu vai sanesu īpatnībām var ziņot T ailē nešifrētā tekstā. Katras skrejceļa garuma trešdaļas vērtības atdala ar slīpsvītru (/), bez atstarpes starp nokrišņu vai sanesu vērtību un slīpsvītru, piemēram: 47/47/47.

*Piezīme. Dažādi sniega veidi ir noteikti šā papildinājuma beigās.*

8. *G aile* – nokrišņu vai sanesu vidējais dziļums milimetros katrai kopējā skrejceļa garuma trešdaļai, vai “XX”, ja tas nav izmērāms vai svarīgs no ekspluatācijas viedokļa; mērījumi jāveic ar precizitāti līdz 20 mm sausam sniegam, 10 mm slapjam sniegam un 3 mm šķīdonim. Katras skrejceļa garuma trešdaļas vērtības atdala ar slīpsvītru (/), bez atstarpes starp vērtību un slīpsvītru, piemēram: 20/20/20.

9. *H aile* – berzes mērījumi katrai skrejceļa garuma trešdaļai (viens cipars) secībā no tā sliekšņa, kuram ir mazākais skrejceļu apzīmējošais numurs.

Berzes mērierīces var izmantot kā daļu no kopējā skrejceļa virsmas novērtējuma. Dažas valstis var būt izstrādājušas skrejceļa virsmas novērtēšanas procedūras, kurās ietverta ar berzes mērierīcēm iegūtās informācijas izmantošana un skaitlisko vērtību paziņošana. Šādos gadījumos šīs procedūras ir jānorāda *AIP* un *SNOWTAM* formāta T) ailes informācijā.

Katras skrejceļa garuma trešdaļas vērtības atdala ar slīpsvītru (/), bez atstarpes starp vērtību un slīpsvītru, piemēram: 5/5/5.

10. *J aile* – kritiskas sniega sanesas. Ja tādas ir, norādiet augstumu centimetros un attālumu no skrejceļa malas metros, norādot (bez atstarpes), vai tās ir kreisajā pusē (“*L*”), labajā pusē (“*R*”) vai abās (“*LR*”), skatoties no sliekšņa ar mazāko skrejceļu apzīmējošo numuru.

11. *K aile* – ja skrejceļa ugunis ir aptumšotas, ierakstiet “*YES*”, norādot attiecīgi burtus “*L*”, “*R*” vai “*LR*”, skatoties no sliekšņa, kuram ir mazākais skrejceļa apzīmējošais numurs.

12. *L aile* – ja jāveic tīrīšana, norādiet skrejceļa garumu un platumu vai “*TOTAL*”, ja jāveic visa skrejceļa tīrīšana.

13. *M aile* – norādiet paredzamo tīrīšanas pabeigšanas laiku (*UTC*).

14. *N aile* – var izmantot F ailes kodu, lai raksturotu manevrēšanas ceļa stāvokli; ierakstiet “*NO*”, ja nav pieejami manevrēšanas ceļi, kas apkalpo attiecīgo skrejceļu.

15. *P aile* – ja sniega sanesu augstums pārsniedz 60 cm, ierakstiet “*YES*” un tam sekojošu sānu attālumu (attālumu starp sniega sanesām) metros.

16. *R aile* – var izmantot F ailes kodu (un kodu kombināciju), lai raksturotu perona stāvokli; ierakstiet “*NO*”, ja perons nav izmantojams.

17. *S aile* – norādiet paredzamo nākamā novērojuma/mērījuma veikšanas laiku (*UTC*).

18. *T aile* – nešifrētā valodā norādiet visu no ekspluatācijas viedokļa būtisko informāciju, bet vienmēr norādiet netīrītā skrejceļa garumu (D aile) un skrejceļa piesārņojuma apmēru (F aile) katrai skrejceļa garuma trešdaļai (attiecīgā gadījumā) saskaņā ar šādu skalu:

*RWY CONTAMINATION 10 PER CENT* — ja ir piesārņoti ne vairāk par 10 % skrejceļa;

*RWY CONTAMINATION 25 PER CENT* — ja ir piesārņoti 11–25 % skrejceļa;

*RWY CONTAMINATION 50 PER CENT* — ja ir piesārņoti 26–50 % skrejceļa;

*RWY CONTAMINATION 100 PER CENT* — ja ir piesārņoti 51–100 % skrejceļa.

## AIZPILDĪTAS *SNOWTAM* FORMĀTA PIEMĒRS

GG EHAMZQZX EDDFZQZX EKCHZQZX

070645 LSZHYNYX

SWLS0149 LSZH 11070700

(SNOWTAM 0149

|  |  |  |
| --- | --- | --- |
| A) LSZHB) 11070620B) 11070600B) 11070700R) NOT) DEICING | C) 02C) 09C) 12S) 11070920 | D)…P)D)…P)D)…P) |

*Piezīme. Sk. Aeronavigācijas informācijas pakalpojumu rokasgrāmatā (dok. Nr. 8126) papildu SNOWTAM piemērus par citiem skrejceļa apstākļiem.*

## Dažādu sniega veidu definīcijas

***Šķīdonis.*** Ar ūdeni piesātināts sniegs, kurš, uzsitot kāju pret zemi, pārvietosies šļakatu veidā; īpatnējais svars: 0,5–0,8.

*Piezīme. Ledus, sniega un/vai stāvoša ūdens kombinācijas īpaši lietus, slapja sniega vai sniegputeņa laikā var radīt vielas, kuru īpatnējais svars pārsniedz 0,8. Šīs vielas lielā ūdens/ledus satura dēļ būs drīzāk caurspīdīgas, nevis duļķainas un, ja īpatnējais svars ir lielāks, būs skaidri atšķiramas no šķīdoņa.*

***Sniegs (uz zemes)***

a) *Sauss sniegs*.Sniegs, ko nesaspiestā veidā iespējams papūst vai, saspiežot rokā, tas pēc dūres atlaišanas nepaliek salipis pikā; īpatnējais svars: mazāks par 0,35.

b) *Slapjš sniegs*.Sniegs, kas, to saspiežot rokā, salīp un tiecas veidot vai izveido piku; īpatnējais svars:

ne mazāks par 0,35, bet ne lielāks par 0,5.

c) *Sablīvēts sniegs*.Sniegs, kas saspiests cietā masā, kura iztur papildu spiedienu un turas kopā vai sadalās gabalos, ja to paceļ no zemes; īpatnējais svars: 0,5 un vairāk.

# 3. PAPILDINĀJUMS. *ASHTAM* FORMĀTS

*(Sk. 5. nodaļas 5.2.4. punktu)*

|  |  |  |
| --- | --- | --- |
| (*COM* virsraksts) | (PRIORITĀTES RĀDĪTĀJS) | (ADRESĀTA INDEKSS(-I))1 |
| (IESNIEGŠANAS DATUMS UN LAIKS) | (SASTĀDĪTĀJA INDEKSS) |
| (Saīsināts virsraksts) | (VA\*2 SĒRIJAS NUMURS) | (ATRAŠANĀS VIETAS INDEKSS) | NOVĒROJUMA IZDARĪŠANAS DATUMS/LAIKS | (PĒC IZVĒLES) |
| V | A | \*2 | \*2 |  |  |  |  |  |  |  |  |  |  |  |  |  |  |  |  |  |  |  |  |

|  |  |  |
| --- | --- | --- |
| *ASHTAM* | (SĒRIJAS NUMURS) |  |
| (ATTIECĪGAIS LIDOJUMU INFORMĀCIJAS REĢIONS) | A) |
| (IZVIRDUMA DATUMS/LAIKS) (*UTC*) | B) |
| (VULKĀNA NOSAUKUMS UN NUMURS) | C) |
| (VULKĀNA ĢEOGRĀFISKAIS PLATUMS/GARUMS VAI VULKĀNA RADIĀLS UN ATTĀLUMS NO NAVIGĀCIJAS LĪDZEKĻA) | D) |
| (VULKĀNA LĪMENIS VAI TRAUKSMES KRĀSU KODS, TOSTARP VISI TRAUKSMES KRĀSU KODA PRIORITĀTES LĪMEŅI)3 | E) |
| (VULKĀNISKO PELNU MĀKONIS UN TĀ APJOMS HORIZONTĀLI/VERTIKĀLI)4 | F) |
| (PELNU MĀKOŅA PĀRVIETOŠANĀS VIRZIENS)4 | G) |
| (LIDOJUMA MARŠRUTI VAI LIDOJUMA MARŠRUTU DAĻAS UN ATTIECĪGIE LIDOJUMA LĪMEŅI) | H) |
| (GAISA TELPAS SLĒGŠANA UN/VAI LIDOJUMA MARŠRUTI VAI LIDOJUMA MARŠRUTU DAĻAS UN PIEEJAMIE ALTERNATĪVIE LIDOJUMA MARŠRUTI) | I) |
| (INFORMĀCIJAS AVOTS) | J) |
| (NEŠIFRĒTAS PIEZĪMES) | K) |
| *PIEZĪMES:*1. Sk. arī 5. papildinājumu attiecībā uz adresātu indeksiem, kas tiek izmantoti iepriekšnoteiktās izplatīšanas sistēmās.2. \*Norādiet *ICAO* valstspiederības burtus atbilstoši *ICAO* dok. Nr. 7910 2. daļai.3. Sk. turpmāk 3.5. punktu.4. Konsultācijas attiecībā uz vulkānisko pelnu mākoni, tā apmēru un pārvietošanos (G un H aile) var saņemt Vulkānisko pelnu konsultatīvajā centrā, kas atbildīgs par attiecīgo *FIR*.5. Nosaukumi, kas rakstīti iekavās (), nav jāpārraida. |

DOKUMENTA SASTĀDĪTĀJA PARAKSTS (*nav paredzēts pārraidei*)

**NORĀDĪJUMI *ASHTAM* FORMĀTA AIZPILDĪŠANAI**

1. *Vispārīga informācija*

1.1. *ASHTAM* sniedz informāciju par vulkāna darbības stāvokli, kad tā darbības izmaiņas ir vai var būt svarīgas ekspluatācijai. Šī informācija tiek sniegta, izmantojot vulkānu trauksmes līmeņa krāsu kodu, kas norādīts

turpmāk 3.5. punktā.

1.2. Tāda vulkāna izvirduma gadījumā, kas rada ekspluatācijai svarīgu pelnu mākoni, *ASHTAM* sniedz informāciju arī par pelnu mākoņa atrašanās vietu, apmēru un pārvietošanos un par skartajiem lidojumu maršrutiem un lidojumu līmeņiem.

1.3. *ASHTAM* izdošana, sniedzot informāciju par vulkānu izvirdumiem saskaņā ar turpmāko 3. punktu, **nav** jānovilcina līdz brīdim, kad ir pieejama visa A–K ailē prasītā informācija, un tas ir jāizdod nekavējoties pēc tam, kad saņemts paziņojums par to, ka ir noticis vai ir gaidāms izvirdums vai ka ir mainījusies vulkāna darbība, kam ir būtiska nozīme ekspluatācijas ziņā, vai arī ir gaidāmas šādas izmaiņas, vai ir ziņots par pelnu mākoni. Ja ir gaidāms izvirdums, bet vēl nav redzams tā radīts pelnu mākonis, tad jāaizpilda A–E aile, bet F–I ailē jāizdara atzīme “nav attiecināms”. Līdzīgi, ja ir ziņots par vulkānisko pelnu mākoni, piemēram, īpašā paziņojumā no gaisa kuģa, bet vēl nav zināms, kurš vulkāns to ir radījis, tad līdz turpmākas informācijas saņemšanai *ASHTAM* sākotnēji jāizdod, ailēs A–E atzīmējot “nav zināms”, bet ailes F–K aizpildot atbilstīgi vajadzībai, pamatojoties uz īpašo ziņojumu no gaisa kuģa. Citos apstākļos, ja nav pieejama informācija kādā ailē A–K, izdara atzīmi “*NIL*”.

1.4. Maksimālais *ASHTAM* derīguma termiņš ir 24 stundas. Jauns *ASHTAM* jāizdod vienmēr, kad ir mainījies trauksmes līmenis.

2) *Saīsināts virsraksts*

2.1. Pēc parastā *AFTN* ziņojumu virsraksta tiek iekļauts saīsināts nosaukums “TT AAiiii CCCC MMYYGGgg (BBB)”, lai atvieglotu *ASHTAM* ziņojumu automātisku apstrādi datorizētās datu bankās. Šiem apzīmējumiem ir šāda nozīme:

TT = datu apzīmējums *ASHTAM* = VA;

AA = valsts ģeogrāfiskais apzīmējums, piemēram, NZ = Jaunzēlande (sk. Atrašanās vietas indeksi (dok. Nr. 7910, 2. daļa, Atrašanās vietas indeksu valstspiederības apzīmējumu rādītājs);

iiii = *ASHTAM* četrciparu sērijas numurs;

CCCC = attiecīgā lidojumu informācijas rajona četru burtu atrašanās vietas indekss (sk. Atrašanās vietas indeksi (dok. Nr. 7910), 5. daļa “Par *FIR/UIR* atbildīgo centru adreses”);

MMYYGGgg = ziņojuma datums/laiks, kur

MM = mēnesis, piemēram, janvāris = 01, decembris = 12;

YY = mēneša datums;

GGgg = laiks stundās (GG) un minūtēs (gg) (*UTC*);

(BBB) = izvēles grupa, lai labotu *ASHTAM* ziņojumu, kas iepriekš izplatīts ar tādu pašu sērijas numuru = *COR*.

*Piezīme. Iekavas (BBB) grupā lietotas, lai norādītu, ka šī grupa nav obligāta.*

*Piemērs.* Saīsināts *ASHTAM* nosaukums Oklendas Okeānijas *FIR*, nosūtīts 7. novembrī plkst. 06.20 (*UTC*):

|  |  |  |
| --- | --- | --- |
| VANZ0001 | NZZO | 11070620 |

3. *ASHTAM saturs*

3.1. *A aile* – nešifrēts ekvivalents skartā lidojumu informācijas rajona atrašanās vietas indeksam, kas norādīts saīsinātajā nosaukumā, šajā piemērā ir “Oklendas Okeānijas *FIR*”.

3.2. *B aile* – pirmā izvirduma datums un laiks (*UTC*).

3.3. *C aile* – vulkāna nosaukums un numurs atbilstoši tam, kā norādīts *ICAO* Rokasgrāmatas par vulkānisko pelnu, radioaktīvo materiālu un toksisko ķimikāliju mākoņiem (dok. Nr. 9691) H papildinājumā iekļautajā sarakstā un Pasaules vulkānu un galveno aeronavigācijas iezīmju kartē.

3.4. *D aile* – vulkāna ģeogrāfiskais platums/garums noapaļotos grādos vai vulkāna radiāls un attālums no navigācijas līdzekļa (*NAVAID*) (atbilstoši tam, kā norādīts *ICAO* Rokasgrāmatas par vulkānisko pelnu, radioaktīvo materiālu un toksisko ķimikāliju mākoņiem (dok. Nr. 9691) H papildinājumā iekļautajā sarakstā un Pasaules vulkānu un galveno aeronavigācijas iezīmju kartē).

3.5. *E aile* – krāsu kods trauksmes līmenim, kas norāda vulkāna aktivitāti, tostarp visi iepriekšējie trauksmes līmeņa krāsu kodi atbilstoši tam, kā noteikts turpmāk:

|  |  |
| --- | --- |
| Trauksmes līmeņa krāsu kods | Vulkāna darbības statuss |
| ZAĻŠ TRAUKSMES SIGNĀLS | Vulkāns ir parastā, neizvirstošā stāvoklī.*vai pēc augstāka trauksmes līmeņa atcelšanas:*Tiek uzskatīts, ka vulkāna aktivitāte ir beigusies un ir atjaunojies tā parastais stāvoklis. |
| DZELTENS TRAUKSMES SIGNĀLS | Novērojamas pazīmes, kas liecina par pieaugošu vulkāna aktivitāti virs zināmā līmeņa.*vai pēc augstāka trauksmes līmeņa atcelšanas:*Vulkāniskā aktivitāte ir ievērojami samazinājusies, taču tiek cieši uzraudzīts, vai nenotiek tās atkārtots pieaugums. |
| ORANŽS TRAUKSMES SIGNĀLS | Novērojama paaugstināta vulkāna aktivitāte ar paaugstinātu izvirduma iespējamību.*vai*Notiek vulkāna izvirdums ar nelielu pelnu emisiju [ja iespējams, norādiet pelnu mākoņa relatīvo augstumu]. |
| SARKANS TRAUKSMES SIGNĀLS | Tiek prognozēts nenovēršams izvirdums ar ievērojamu pelnu emisiju atmosfērā.*vai*Izvirdums notiek ar ievērojamu pelnu emisiju atmosfērā [ja iespējams, norādiet pelnu mākoņa relatīvo augstumu]. |
| *Piezīme. Atbildīgajai vulkanoloģijas aģentūrai attiecīgajā valstī jāinformē rajona kontroles centrs par dažādiem trauksmes līmeņu krāsu kodiem, kas norāda uz vulkāna aktivitātes stāvokli un jebkādām izmaiņām iepriekšējā aktivitātes stāvoklī, piemēram, “SARKANS TRAUKSMES SIGNĀLS PĒC DZELTENĀ” VAI “ZAĻŠ TRAUKSMES SIGNĀLS PĒC ORANŽĀ”.* |

3.6. *F aile* – ja tiek ziņots par vulkānisko pelnu mākoni, kam ir būtiska nozīme no ekspluatācijas viedokļa, norādiet katra pelnu mākoņa horizontālo apmēru un pamatni/virsotni, izmantojot ģeogrāfisko platumu/garumu noapaļotos grādos un absolūto augstumu metru (pēdu) tūkstošos un/vai radiālu un attālumu no vulkāna, kurš ir tā avots. Informācija sākotnēji var būt sniegta, pamatojoties tikai uz īpašu ziņojumu no gaisa kuģa, bet papildu informācija var būt sīkāka un sniegta, pamatojoties uz atbildīgā meteoroloģiskās novērošanas biroja un/vai vulkānisko pelnu konsultatīvā centra paziņojumu.

3.7. *G aile* – norādiet pelnu mākoņa paredzamo pārvietošanās virzienu izvēlētajos līmeņos, pamatojoties uz atbildīgā meteoroloģiskās novērošanas biroja un/vai vulkānisko pelnu konsultatīvā centra paziņojumu.

3.8. *H aile* – norādiet lidojumu maršrutus, lidojumu maršrutu daļas un lidojumu līmeņus, kas ir skarti vai visticamāk tiks skarti.

3.9. *I aile* – norādiet slēgtās gaisa telpas, lidojumu maršrutus vai lidojumu maršrutu daļas un alternatīvo maršrutu pieejamību.

3.10. *J aile* – informācijas avots, piemēram, “īpašs ziņojums no gaisa kuģa” vai “vulkanoloģijas aģentūra” u. c. Informācijas avots vienmēr jānorāda neatkarīgi no tā, vai izvirdums ir faktiski noticis un vai ir ziņots par pelnu mākoni.

3.11. *K aile* – papildus iepriekšminētajam nešifrētā tekstā norādiet visu informāciju, kurai ir svarīga ekspluatācijai.

# 4. PAPILDINĀJUMS. INFORMĀCIJA, KAS JĀPAZIŅO, IZMANTOJOT *AIRAC*

*(Sk. 6. nodaļas 6.1.1. punktu)*

## 1. DAĻA

1. Iepriekšnodomātu būtisku izmaiņu (tostarp ekspluatācijas izmēģinājumu) noteikšana un atsaukšana šādās jomās:

1.1. Ierobežojumi (horizontālie un vertikālie), noteikumi un procedūras, kas piemērojamas:

a) lidojumu informācijas rajoniem;

b) gaisa satiksmes vadības rajoniem;

c) vadības zonām;

d) konsultatīvajām zonām;

e) *ATS* maršrutiem;

f) pastāvīgām bīstamajām, aizliegtajām un ierobežotu lidojumu zonām (tostarp darbības tipam un periodiem, kad tas zināms) un *ADIZ*;

g) pastāvīgām zonām vai maršrutiem vai to daļām, kur pastāv pārtveršanas iespējamība.

1.2. Radionavigācijas līdzekļu un sakaru un novērošanas līdzekļu atrašanās vietas, frekvences, izsaukuma signāli, identifikatori, zināmās kļūdas un tehniskās apkopes periodi.

1.3. Gaidīšanas un pieejas procedūras, ielidošanas un izlidošanas procedūras, trokšņa mazināšanas procedūras un citas pastāvīgas *ATS* procedūras.

1.4. Pārejas līmeņi, pārejas absolūtie augstumi un sektora minimālie absolūtie augstumi.

1.5. Meteoroloģiskās iekārtas (tostarp apraide) un procedūras.

1.6. Skrejceļi un skrejceļa gala bremzēšanas joslas.

1.7. Manevrēšanas ceļi un peroni.

1.8. Lidlauka zemes ekspluatācijas procedūras (tostarp sliktas redzamības procedūras).

1.9. Pieejas un skrejceļa ugunis.

1.10. Lidlauka ekspluatācijas minimumi, ja valsts tos publicējusi.

## 2. DAĻA

2. Iepriekšnodomātu būtisku izmaiņu noteikšana un atsaukšana šādās jomās:

2.1. Navigācijas šķēršļu atrašanās vieta, relatīvais augstums un apgaismojums.

2.2. Lidlauku, iekārtu un pakalpojumu darba laiki.

2.3. Muitas, imigrācijas un medicīniskās aprūpes dienesti.

2.4. Pagaidu bīstamās, aizliegtās un ierobežotās zonas un navigācijas briesmas, militārās mācības un gaisa kuģu masveida kustība.

2.5. Pagaidu zonas vai maršruti vai to daļas, kur pastāv pārtveršanas iespējamība.

## 3. DAĻA

3. Iepriekšnodomātu būtisku izmaiņu noteikšana šādās jomās:

3.1. Jauni lidlauki starptautiskiem *IFR* lidojumiem.

3.2. Jauni skrejceļi *IFR* lidojumiem starptautiskajās lidostās.

3.3. Gaisa satiksmes pakalpojumu maršrutu tīkla plāns un struktūra.

3.4. Lidlauka procedūru kopuma (tostarp procedūru peilējumu maiņa magnētiskās deklinācijas dēļ) plāns un struktūra.

3.5. Apstākļi, kas uzskaitīti 1. daļā, ja ir skarta visa valsts vai kāda tās ievērojama daļa vai ja ir nepieciešama pārrobežu koordinācija.

# 5. PAPILDINĀJUMS. IEPRIEKŠNOTEIKTA SISTĒMA *NOTAM* IZPLATĪŠANAI

*(Sk. 5. nodaļas 5.3.4.2. punktu un 10. pielikuma II sējuma 4. nodaļas 4.4.14. punktu)*

1. Iepriekšnoteiktā izplatīšanas sistēma paredz saņemto *NOTAM* (tostarp *SNOWTAM* un *ASHTAM*) novirzīšanu *AFTN* tīklā tieši paredzētajiem adresātiem, kurus iepriekš noteikusi attiecīgā saņēmēja valsts, vienlaikus tos nosūtot arī starptautiskajam *NOTAM* birojam pārbaudes un kontroles nolūkā.

2. Šo noteikto adresātu indeksus veido turpmāk minētie elementi.

1) Pirmais un otrais burts:

atrašanās vietas indeksa pirmie divi burti norāda *AFTN* sakaru centru, kas saistīts ar attiecīgo saņēmējas valsts starptautisko *NOTAM* biroju.

2) *Trešais un ceturtais burts*:

burti “ZZ” norāda vajadzību pēc īpašas izplatīšanas.

3) *Piektais burts*:

piektais burts norāda, vai tas ir *NOTAM* (burts “N”), *SNOWTAM* (burts “S”) vai *ASHTAM* (burts “V”).

4) Sestais un septītais burts:

sestais un septītais burts, kas abi ņemti no A–Z sērijas, apzīmē valsts un/vai starptautisko(-os) izplatīšanas sarakstu(-us), kas jāizmanto saņēmējam *AFTN* centram.

*Piezīme. Piektais, sestais un septītais burts aizstāj trīs burtu apzīmējumu “YNY”, kas parastā izplatīšanas sistēmā norāda starptautisko NOTAM biroju.*

5) *Astotais burts*:

astoņu burtu adresāta indekss tiek pabeigts ar atdalošo burtu “X”.

3. Valstīm jāinformē valstis, no kurām tās saņem *NOTAM* paziņojumus, par to, kādam jābūt sestajam un septītajam burtam dažādos apstākļos, lai nodrošinātu pareizu maršrutēšanu.

# 6. PAPILDINĀJUMS. *NOTAM* FORMĀTS

*(Sk. 5. nodaļas 5.2.1. punktu)*

|  |  |
| --- | --- |
| Prioritātes atzīme |  |
| Adrese |  |
|  |  |
|  |  |
|  |  |
| Iesniegšanas datums un laiks |  |
| (Ziņojuma sastādītāja indekss) |  ( |
| **Ziņojumu sērija, numurs un identifikators** |
| *NOTAM*, kas satur jaunu informāciju |  (sērija un numurs/gads) | *NOTAMN* |  |  |
| *NOTAM*, kas aizstāj iepriekšēju *NOTAM* ziņojumu |
|  (sērija un numurs/gads) | *NOTAMR* |  (aizvietojamā *NOTAM* sērija un numurs/gads) |  |
| *NOTAM*, kas atceļ iepriekšēju *NOTAM* |
|  (sērija un numurs/gads) | *NOTAMC* |  (atceļamā *NOTAM* sērija un numurs/gads)  |  |
| **Specifikatori** |
|  | *FIR* | *NOTAM* kods | Satiksme | Mērķis | Piemērošanas joma | Apakšējā robeža | Augšējā robeža | Koordinātes, rādiuss |  |
| Q) |  |  |  |  |  | Q |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| *ICAO* atrašanās vietas indekss attiecīgās iekārtas, gaisa telpas vai paziņoto apstākļu atrašanās vietai. | A)  |
| **Derīguma termiņš** |
| No (datuma-laika grupa) | B) |  |  |  |  |  |  |  |  |  |  |  |
| Līdz (pastāvīgs vai datuma-laika grupa) | C) |  |  |  |  |  |  |  |  |  |  | ***EST PERM*\*** |  |
| Grafiks (attiecīgā gadījumā) | D) |  |  |
|  |  |  |  |
| ***NOTAM* teksts; nešifrēts ieraksts (izmantojot *ICAO* saīsinājumus)** |
| E) |
| Apakšējā robeža | F) |  |
| Augšējā robeža | G) | )  |
| Paraksts |

**\* Nevajadzīgo svītrot**

***NOTAM* FORMĀTA AIZPILDĪŠANAS NORĀDĪJUMI**

**1. Vispārīga informācija**

Jānosūta specifikatora līnija (Q aile) un visi indeksi (A)–G) aile), aiz kuriem visiem ir noslēdzoša iekava, kā redzams formātā, izņemot gadījumu, ja par kādu noteiktu indeksu nav informācijas.

**2. *NOTAM* numerācija**

Katram *NOTAM* piešķir sērijas numuru, kas tiek noteikts ar burtu un četrciparu skaitli, kam seko slīpsvītra un divciparu skaitlis, kas apzīmē gadu (piemēram, A0023/03). Katra sērija sākas 1. janvārī ar numuru “0001”.

## 3. Specifikatori (Q aile)

Q) aile ir sadalīta astoņos laukos, kuri ir savstarpēji atdalīti ar svītru. Ierakstu veic katrā laukā. Piemērs lauku aizpildīšanai ir sniegts Aeronavigācijas informācijas pakalpojumu rokasgrāmatā (dok. Nr. 8126). Lauku nosaka atbilstīgi tam, kā noteikts turpmāk.

1) *FIR*

a) Ja informācijas objekts ģeogrāfiski atrodas vienā *FIR*, *ICAO* atrašanās vietas indekss ir attiecīgā *FIR* atrašanās vietas indekss. Ja lidlauks atrodas citas valsts pārklājošajā *FIR*, Q) ailes pirmajā datu laukā norāda šā pārklājošā *FIR* kodu (piemēram, Q) LFRR/...A) EGJJ)

vai,

ja informācijas objekts ģeogrāfiski atrodas vairākos *FIR*, *FIR* laukā norāda tās valsts *ICAO* valstspiederības burtus, kurā sastādīts attiecīgais *NOTAM*, un sekojoši burtus “XX”. (Pārklājošā *UIR* atrašanās vietas indeksu neizmanto.) Tādā gadījumā A) ailē norāda attiecīgā *FIR* *ICAO* atrašanās vietas indeksu vai tās valsts vai nevalstiskās aģentūras indeksu, kura ir atbildīga par navigācijas pakalpojumu nodrošināšanu vairāk nekā vienā valstī.

b) Ja viena valsts izdod *NOTAM*, kas skar *FIR* vairāku valstu grupā, tad jāiekļauj pirmie divi izdevējas valsts *ICAO* atrašanās vietas indeksa burti, kam pievieno “XX”. Tādā gadījumā A) ailē jānorāda skarto *FIR* *ICAO* atrašanās vietas indeksi vai tās valsts vai nevalstiskās aģentūras indekss, kura ir atbildīga par navigācijas pakalpojumu nodrošināšanu vairāk nekā vienā valstī.

2) *NOTAM* KODS

Katru *NOTAM* koda grupu veido pieci burti, un pirmais burts vienmēr ir “Q”. Otrais un trešais burts norāda informācijas objektu, bet ceturtais un piektais burts norāda informācijas objekta statusu un stāvokli. No diviem burtiem veidoti kodi, kas paredzēti objektu un apstākļu norādīšanai, ir noteikti *PANS-ABC* (dok. Nr. 8400). Attiecībā uz otrā un trešā burta kombināciju un ceturtā un piektā burta kombināciju sk. *NOTAM* izvēles kritērijus, kas noteikti dok. Nr. 8126, vai norādiet vienu no šādām kombinācijām atbilstīgi attiecīgajam gadījumam:

a) ja objekts nav norādīts *NOTAM* kodā (dok. Nr. 8400) vai *NOTAM* izvēles kritērijos (dok. Nr. 8126), otrā un trešā burta vietā rakstiet “XX” (piemēram, QXXAK);

b) ja objekta stāvoklis nav norādīts *NOTAM* kodā (dok. Nr. 8400) vai *NOTAM* izvēles kritērijos (dok. Nr. 8126), ceturtā un piektā burta vietā rakstiet “XX” (piemēram, “QFAXX”);

c) ja *NOTAM*, kas satur ekspluatācijai svarīgu informāciju, tiek izdots saskaņā ar 4. papildinājumu un 6. nodaļu un ja tas tiek izmantots, lai paziņotu par *AIRAC* *AIP* grozījumiem vai papildinājumiem, tad *NOTAM* koda ceturtā un piektā burta vietā rakstiet “TT”;

d) ja tiek izdots *NOTAM*, kas satur spēkā esošo *NOTAM* kontrolsarakstu, tad otrā, trešā, ceturtā un piektā burta vietā rakstiet “KKKK”,

e) atceļot *NOTAM*, jāizmanto šādas *NOTAM* koda ceturtā un piektā burta kombinācijas:

AK = ATJAUNOTA NORMĀLA DARBĪBA

AL = OBJEKTS, KURA IEROBEŽOJUMI/APSTĀKĻI IEPRIEKŠ PUBLICĒTI, DARBOJAS (VAI ATKAL DARBOJAS)

AO = GATAVS EKSPLUATĀCIJAI

CC = PABEIGTS

CN = ATCELTS

HV = DARBS PABEIGTS

XX= NEŠIFRĒTS TEKSTS

*1. piezīme. “Q - - AO = Gatavs ekspluatācijai” tiek izmantots NOTAM atcelšanai; tādam NOTAM, ar kuru tiek izsludināts jauns aprīkojums vai pakalpojumi, izmanto šādu ceturto un piekto burtu “Q - - CS = Uzstādīts”.*

*2. piezīme. “Q - - CN = ATCELTS” izmanto, lai atceltu plānotos pasākumus, piemēram, navigācijas brīdinājumus; “Q - - HV = DARBS PABEIGTS” izmanto, lai atceltu nepabeigtu darbu.*

3) SATIKSME

|  |  |  |
| --- | --- | --- |
| I | = | *IFR* |
| V | = | *VFR* |
| K | = | *NOTAM* ir kontrolsaraksts |

*Piezīme. Atkarībā no NOTAM temata un satura, lauks “SATIKSME” var saturēt apvienotus specifikatorus. Norādījumi par “SATIKSME” specifikatoru kombinācijām ar objektu un apstākļiem atbilstoši NOTAM izvēles kritērijiem ir sniegti dokumentā Nr. 8126.*

4) MĒRĶIS

|  |  |  |
| --- | --- | --- |
| N | = | *NOTAM* izvēlēts, lai nekavējoties pievērstu gaisa kuģa apkalpes locekļu uzmanību. |
| B | = | ekspluatācijai svarīgs *NOTAM* izvēlēts iekļaušanai PIB. |
| O | = | *NOTAM* par lidojuma veikšanu. |
| M | = | dažāda veida *NOTAM*; par tiem nav jāsniedz kopsavilkums, bet tie ir pieejami pēc pieprasījuma. |
| K | = | *NOTAM* ir kontrolsaraksts |

*Piezīme. Atkarībā no NOTAM temata un satura lauks “MĒRĶIS” var saturēt apvienotus specifikatorus “BO” vai “NBO”. Norādījumi par “MĒRĶIS” specifikatoru kombinācijām ar objektu un apstākļiem atbilstoši NOTAM izvēles kritērijiem ir sniegti dokumentā Nr. 8126.*

5) PIEMĒROŠANAS JOMA

A = Lidlauks

E = Maršrutā

W = NAV brīdinājums

K = *NOTAM* ir kontrolsaraksts

*Piezīme. Atkarībā no NOTAM temata un satura lauks PIEMĒROŠANAS JOMA var saturēt apvienotus specifikatorus. Norādījumi par “PIEMĒROŠANAS JOMA” specifikatoru kombinācijām ar objektu un apstākļiem atbilstoši NOTAM izvēles kritērijiem ir sniegti dokumentā Nr. 8126. Ja temats ir norādīts ar kodu “AE”, tad A) ailē jānorāda lidlauka atrašanās vietas indekss.*

6) un 7) APAKŠĒJĀ ROBEŽA/AUGŠĒJĀ ROBEŽA

“APAKŠĒJĀ ROBEŽA” un “AUGŠĒJĀ ROBEŽA” norāda tikai kā lidojuma līmeņus (*FL*), un tie izsaka ietekmes teritorijas faktiskās vertikālās robežas bez buferjoslu pievienošanas. Navigācijas brīdinājumu un gaisa telpas ierobežojumu gadījumā norādītajām vērtībām jābūt saderīgām ar F) un G) ailēs norādītajām vērtībām.

Ja objekta nosaukumā nav ietverta konkrēta informācija par relatīvo augstumu, tad kā noklusēto vērtību APAKŠĒJAI ROBEŽAI norādiet “000”, bet kā AUGŠĒJAI “999”.

8) KOORDINĀTES, RĀDIUSS

Ģeogrāfisko platumu un garumu norādiet ar precizitāti līdz vienai minūtei, kā arī norādiet trīsciparu skaitli, kas atbilst ietekmes rādiusam jūras jūdzēs (*NM*) (piemēram, 4700N01140E043). Koordinātes parāda aptuveno centru aplim, kura rādiuss aptver visu ietekmes teritoriju, un, ja *NOTAM* attiecas uz visu *FIR*/*UIR* vai uz vairākiem *FIR*/*UIR*, rādiusam norādiet noklusēto vērtību “999”.

## 4. A) aile

Ierakstiet *ICAO* dok. Nr. 7910 norādīto atrašanās vietas indeksu lidlaukam vai *FIR*, kurā atrodas attiecīgā iekārta, gaisa telpa vai paziņotais apstāklis. Vajadzības gadījumā var norādīt vairāk nekā vienu *FIR*/*UIR*. Ja nav pieejams *ICAO* atrašanās vietas indekss, izmantojiet *ICAO* valstspiederības burtu saskaņā ar *ICAO* dok. Nr. 7910 2. daļu, tam pievienojot “XX”, un E) ailē norādiet nosaukumu nešifrētā tekstā.

Ja informācija attiecas uz *GNSS*, ierakstiet atbilstošu *ICAO* atrašanās vietas indeksu, kas piešķirts *GNSS* daļai, vai kopīgu atrašanās vietas indeksu, kas piešķirts visām *GNSS* daļām (izņemot *GBAS*).

*Piezīme. GNSS gadījumā var izmantot atrašanās vietas indeksu, norādot uz GNSS daļas darbības pārtraukumu (piemēram, “KNMH” norāda uz GPS satelīta darbības pārtraukumu).*

## 5. B) aile

Datuma-laika grupai izmantojiet desmit ciparu grupu, norādot gadu, mēnesi, datumu, stundas un minūtes (*UTC*). Šis ieraksts parāda datumu un laiku, kad stājas spēkā *NOTAM*. *NOTAMR* un *NOTAMC* gadījumā datuma-laika grupa ir faktiskais datums un laiks, kad sastādīts *NOTAM*. Dienas sākumu norāda, izmantojot “0000”.

## 6. C) aile

Izņemot *NOTAMC*, jāizmanto datuma-laika grupa (desmit ciparu grupa, kas norāda gadu, mēnesi, datumu, stundas un minūtes (*UTC*)), norādot informācijas derīguma termiņu, ja vien informācija nav pastāvīga – šajā gadījumā tā vietā tiek norādīts saīsinājums “*PERM*”. Dienas beigas norāda, izmantojot “2359” (t. i., neizmanto “2400”). Ja informācija par laiku nav zināma, jānorāda aptuvenais ilgums, izmantojot datuma-laika grupu, pēc kuras raksta saīsinājumu “*EST*”. Visi *NOTAM*, kuriem ir šis saīsinājums “*EST*”, ir jāatceļ vai jāaizstāj pirms C) ailē noteiktā datuma un laika.

## 7. D) aile

Ja apdraudējums, ekspluatācijas stāvoklis, apstākļi vai iekārtas par ko tiek ziņots, pastāvēs atbilstoši noteiktajam grafikam laika posmā starp B) un C) ailē norādītajiem datumiem un laikiem, tad šādu informāciju iekļaujiet D) ailē. Ja informācija D) ailē pārsniedz 200 zīmes, jāapsver šīs informācijas sniegšana atsevišķā, secīgā *NOTAM*.

*Piezīme. Dokumentā Nr. 8126 sniegti norādījumi attiecībā uz informācijas norādīšanu D) ailē saskaņotā veidā.*

## 8. E) aile

Izmantojiet dekodētu *NOTAM* kodu, kas vajadzības gadījumā papildināts ar *ICAO* saīsinājumiem, indeksiem, identifikatoriem, apzīmējumiem, izsaukuma signāliem, frekvencēm, skaitļiem un nešifrētu tekstu. Ja *NOTAM* tiek izvēlēts starptautiskai izplatīšanai, nešifrētajās daļās iekļauj tekstu angļu valodā. Šim ierakstam jābūt skaidram un īsam, lai nodrošinātu atbilstošu PIB ierakstu. *NOTAMC* gadījumā iekļauj norādi uz objektu un statusa ziņojumu, lai būtu iespējams veikt precīzas ticamības pārbaudes.

## 9. F) un G) aile

Šīs ailes parasti attiecas uz navigācijas brīdinājumiem vai gaisa telpas ierobežojumiem un parasti ietilpst PIB ierakstā. Norādiet gan apakšējās, gan augšējās augstuma robežas darbībām vai ierobežojumiem, skaidri norādot atskaites datus un mērvienības. Saīsinājumus “*GND*” vai “*SFC*” izmanto F) ailē, lai norādītu attiecīgi zemi un virsmu. Saīsinājumu “*UNL*” izmanto G) ailē, lai norādītu “neierobežots”.

*Piezīme. NOTAM piemērus sk. dok. Nr. 8126 un PANS-ABC (dok Nr. 8400).*

# 7. PAPILDINĀJUMS. AERONAVIGĀCIJAS DATU PUBLICĒŠANAS IZŠĶIRTSPĒJAS UN INTEGRITĀTES KLASIFIKĀCIJA

**A7-1. tabula. Garums un platums**

|  |  |  |
| --- | --- | --- |
| Garums un platums | Publicēšanas izšķirtspēja | Integritātes klasifikācija |
| Lidojumu informācijas rajona robežpunkti  | 1 min | parastie dati |
| Aizliegtās, ierobežotu lidojumu un bīstamās (P, R, D) zonas robežpunkti (ārpus *CTA*/*CTZ* robežām)  | 1 min | parastie dati |
| Aizliegtās, ierobežotu lidojumu un bīstamās (P, R, D) zonas robežpunkti (*CTA*/*CTZ* robežās)  | 1 s | būtiskie dati |
| *CTA*/*CTZ* robežpunkti  | 1 s | būtiskie dati |
| Maršruta *NAVAIDS*, krustojumi un maršruta punkti, un gaidīšana, un *STAR*/*SID* punkti  | 1 s | būtiskie dati |
| Šķēršļi 1. apgabalā (visā valsts teritorijā)  | 1 s | parastie dati |
| Lidlauka/helikopteru lidlauka kontrolpunkti  | 1 s | parastie dati |
| *NAVAIDS* lidlaukā/helikopteru lidlaukā  | 1/10 s | būtiskie dati |
| Šķēršļi 3. apgabalā  | 1/10 s | būtiskie dati |
| Šķēršļi 2. apgabalā  | 1/10 s | būtiskie dati |
| Pieejas pēdējā posma kontrolpunkti un citi būtiski kontrolpunkti/punkti, kas veido instrumentālās pieejas procedūru  | 1/10 s | būtiskie dati |
| Skrejceļa slieksnis  | 1/100 s | kritiskie dati |
| Skrejceļa gals (lidojuma trajektorijas saskaņošanas punkts)  | 1/100 s | kritiskie dati |
| Skrejceļa gaidīšanas vieta  | 1/100 s | kritiskie dati |
| Manevrēšanas ceļa ass līnija/stāvvietas vadošās līnijas punkti  | 1/100 s | būtiskie dati |
| Manevrēšanas ceļu krustojumu marķējošā līnija  | 1/100 s | būtiskie dati |
| Izejas marķējošā līnija  | 1/100 s | būtiskie dati |
| Gaisa kuģu stāvvietas punkti/*INS* kontrolpunkti  | 1/100 s | parastie dati |
| *TLOF* vai *FATO* sliekšņu, helikopteru lidlauku ģeometriskie centri  | 1/100 s | kritiskie dati |
| Peronu robežas (daudzstūru)  | 1/10 s | parastie dati |
| Atledošanas/pretapledošanas iekārtas (daudzstūru)  | 1/10 s | parastie dati |

*Piezīme. Šķēršļu datu vākšanas virsmu grafisko attēlojumu un kritērijus, kas izmantoti, lai identificētu šķēršļus noteiktās teritorijās, sk. 8. papildinājumā.*

**A7-2. tabula. Pacēlums/absolūtais augstums/relatīvais augstums**

|  |  |  |
| --- | --- | --- |
| Pacēlums/absolūtais augstums/relatīvais augstums | Publicēšanas izšķirtspēja | Integritātes klasifikācija |
| Lidlauka/helikoptera lidlauka pacēlums  | 1 m vai 1 ft | būtiskie dati |
| *WGS*-84 ģeoīda vilnis lidlauka/helikopteru lidlauka pacēluma vietā  | 1 m vai 1 ft | būtiskie dati |
| Skrejceļa vai *FATO* slieksnis, neprecīza pieeja  | 1 m vai 1 ft | būtiskie dati |
| *WGS*-84 ģeoīda vilnis uz skrejceļa vai *FATO* sliekšņa, *TLOF* ģeometriskais centrs, neprecīza pieeja  | 1 m vai 1 ft | būtiskie dati |
| Skrejceļa vai *FATO* slieksnis, precīza pieeja  | 0,1 m vai 0,1 ft | kritiskie dati |
| *WGS*-84 ģeoīda vilnis uz skrejceļa vai *FATO* sliekšņa, *TLOF* ģeometriskais centrs, precīza pieeja  | 0,1 m vai 0,1 ft | kritiskie dati |
| Sliekšņa krustošanas augstums, precīza pieeja  | 0,1 m vai 0,1 ft | kritiskie dati |
| Šķēršļi 2. apgabalā  | 1 m vai 1 ft | būtiskie dati |
| Šķēršļi 3. apgabalā  | 0,1 m vai 0,1 ft | būtiskie dati |
| Šķēršļi 1. apgabalā (visā valsts teritorijā)  | 1 m vai 1 ft | parastie dati |
| Attāluma precīzas mērīšanas iekārta (*DME/P*)  | 3 m (10 pēdas) | būtiskie dati |
| Attāluma mērīšanas iekārta (*DME*)  | 30 m (100 pēdas) | būtiskie dati |
| Minimālais absolūtais augstums  | 50 m vai 100 ft | parastie dati |

*Piezīme. Šķēršļu datu vākšanas virsmu grafisko attēlojumu un kritērijus, kas izmantoti, lai identificētu šķēršļus noteiktās teritorijās, sk. 8. papildinājumā.*

## A7-3. tabula. Deklinācija un magnētiskā deklinācija

|  |  |  |
| --- | --- | --- |
| Deklinācija | Publicēšanas izšķirtspēja | Integritātes klasifikācija |
| *VHF* navigācijas līdzekļu stacijas deklinācija, ko izmanto tehniskai pārbaudei  | 1 grāds | būtiskie dati |
| *NDB* *NAVAID* magnētiskā deklinācija  | 1 grāds | parastie dati |
| Lidlauka/helikopteru lidlauka magnētiskā deklinācija  | 1 grāds | būtiskie dati |
| *ILS* kursa radiobākas antenas magnētiskā deklinācija  | 1 grāds | būtiskie dati |
| *MLS* azimuta antenas magnētiskā deklinācija  | 1 grāds | būtiskie dati |

**A7-4. tabula. Peilējums**

|  |  |  |
| --- | --- | --- |
| Peilējums | Publicēšanas izšķirtspēja | Integritātes klasifikācija |
| Gaisa trases segmenti  | 1 grāds | parastie dati |
| Peilējums, ko izmanto maršruta un lidlauka kontrolpunktu noteikšanai  | 1/10 grāda | parastie dati |
| Lidlauka ielidošanas/izlidošanas maršruta segmenti  | 1 grāds | parastie dati |
| Peilējums, ko izmanto instrumentālās pieejas procedūras kontrolpunkta noteikšanai  | 1/100 grāda | būtiskie dati |
| *ILS* radiobākas antenas noregulēšana (faktiska)  | 1/100 grāda | būtiskie dati |
| *MLS* nulles azimuta noregulēšana (faktiskā)  | 1/100 grāda | būtiskie dati |
| Skrejceļa un *FATO* peilējums (faktiskais)  | 1/100 grāda | parastie dati |

## A7-5. tabula. Garums/attālums/izmēri

|  |  |  |
| --- | --- | --- |
| Garums/attālums/izmēri | Publicēšanas izšķirtspēja | Integritātes klasifikācija |
| Gaisa trases segmenta garums  | 1/10 km vai 1/10 NM | parastie dati |
| Attālums, kas izmantots maršruta kontrolpunkta noteikšanai  | 1/10 km vai 1/10 NM | parastie dati |
| Lidlauka ielidošanas/izlidošanas maršruta segmenta garums  | 1/100 km vai 1/100 NM | būtiskie dati |
| Attālums, kas izmantots lidlauka un instrumentālās pieejas procedūras kontrolpunkta noteikšanai  | 1/100 km vai 1/100 NM | būtiskie dati |
| Skrejceļa un *FATO* garums, *TLOF* izmēri  | 1 m vai 1 ft | kritiskie dati |
| Skrejceļa platums  | 1 m vai 1 ft | būtiskie dati |
| Pārvietota skrejceļa sliekšņa attālums  | 1 m vai 1 ft | parastie dati |
| Šķēršļbrīvas joslas garums un platums  | 1 m vai 1 ft | būtiskie dati |
| Bremzēšanas gala joslas garums un platums  | 1 m vai 1 ft | kritiskie dati |
| Pieejamā nosēšanās distance  | 1 m vai 1 ft | kritiskie dati |
| Pieejamais pacelšanās ieskrējiens  | 1 m vai 1 ft | kritiskie dati |
| Pieejamā pacelšanās distance  | 1 m vai 1 ft | kritiskie dati |
| Pieejamā pārtrauktās pacelšanās distance  | 1 m vai 1 ft | kritiskie dati |
| Skrejceļa sānu drošības joslas platums  | 1 m vai 1 ft | būtiskie dati |
| Manevrēšanas ceļa platums  | 1 m vai 1 ft | būtiskie dati |
| Manevrēšanas ceļa sānu drošības joslas platums  | 1 m vai 1 ft | būtiskie dati |
| Attālums no *ILS* kursa radiobākas antenas līdz skrejceļa galam  | 1 m vai 1 ft | parastie dati |
| Attālums no *ILS* glisādes slīpuma antenas līdz slieksnim pa ass līniju  | 1 m vai 1 ft | parastie dati |
| Attālums no *ILS* marķiera līdz slieksnim  | 1 m vai 1 ft | būtiskie dati |
| Attālums no *ILS* *DME* antenas līdz slieksnim pa ass līniju  | 1 m vai 1 ft | būtiskie dati |
| Attālums no *MLS* azimuta antenas līdz skrejceļa galam  | 1 m vai 1 ft | parastie dati |
| Attālums no *MLS* leņķvietas antenas līdz slieksnim pa ass līniju  | 1 m vai 1 ft | parastie dati |
| Attālums no *MLS DME/P* antenas līdz slieksnim pa ass līniju  | 1 m vai 1 ft | būtiskie dati |

# 8. PAPILDINĀJUMS. PRASĪBAS ATTIECĪBĀ UZ APVIDUS UN ŠĶĒRŠĻU DATIEM

*(Sk. 10. nodaļu)*

**

## A8-1. attēls 1. attēls. Apvidus datu vākšanas virsmas – 1. un 2. apgabals

1. 1. Teritorijā 10 km rādiusā ap *ARP* apvidus dati tiek vākti un reģistrēti saskaņā ar 2. apgabala skaitliskajām prasībām.

2. Teritorijā, kas atrodas starp 10 km un *TMA* robežu vai 45 km rādiusā (atkarībā no tā, kura teritorija ir mazāka), dati par apvidu, kas šķērso horizontālu plakni 120 m virs zemākā skrejceļa pacēluma, tiek vākti un reģistrēti saskaņā ar 2. apgabala skaitliskajām prasībām.

3. 3. Teritorijā, kas atrodas starp 10 km un *TMA* robežu vai 45 km rādiusā (atkarībā no tā, kura teritorija ir mazāka), dati par apvidu, kas nešķērso horizontālu plakni 120 m virs zemākā skrejceļa pacēluma, tiek vākti un reģistrēti saskaņā ar 1. apgabala skaitliskajām prasībām.

4. 4. Tajās 2. apgabala daļās, kur ļoti augsta reljefa vai citu vietējo ierobežojumu un/vai noteikumu dēļ ir aizliegts veikt lidojumus, apvidus datiem jāatbilst 1. apgabala skaitliskajām prasībām.

*Piezīme. Apvidus datu skaitliskās prasības 1. un 2. apgabalam ir noteiktas A8-1. tabulā.*

******

## A8-2. attēls 2. attēls. Šķēršļu datu vākšanas virsmas – 1. un 2. apgabals

1. Datus par šķēršļiem vāc un reģistrē saskaņā ar A8-2. tabulā noteiktajām 2. apgabala skaitliskajām prasībām:

a) 2.a apgabals – taisnstūrveida apgabals ap skrejceļu, kurā ietverta lidjosla un jebkura šķēršļbrīva josla, ja tāda pastāv; 2.a apgabala šķēršļu datu vākšanas virsmai jābūt 3 m augstumā virs tuvākā skrejceļa pacēluma, kas mērīts pa skrejceļa ass līniju, bet attiecībā uz tām daļām, kas saistītas ar šķēršļbrīvo joslu, ja tāda ir nodrošināta, augstumā, kas atbilst tuvākā skrejceļa gala pacēlumam.

b) 2.b apgabals – apgabals, kas plešas no 2.a apgabala galiem izlidošanas virzienā 10 km garumā un 15 % izvērsumā uz katru pusi; 2.b apgabala šķēršļu datu vākšanas virsmai ir 1,2% slīpums, un tā plešas izlidošanas virzienā no 2.a apgabala galiem pacēlumā, kas atbilst skrejceļa gala pacēlumam, 10 km garumā un 15 % izvērsumā uz katru pusi. Nav jāvāc dati par šķēršļiem, kas atrodas zemāk nekā 3 metru augstumā virs zemes.

c) 2.c apgabals – apgabals, kurš plešas ārpus 2.a un 2.b apgabala attālumā, kas, mērot no 2.a apgabala robežas, nepārsniedz 10 km; 2.c apgabala šķēršļu datu vākšanas virsmai ir 1,2 % slīpums, un tā plešas ārpus 2.a un 2.b apgabala attālumā, kas nepārsniedz 10 km no 2.a apgabala robežas. Kā 2.c apgabala sākotnējo pacēlumu izvēlas 2.a apgabala pacēluma punktu, kurā tas sākas. Nav jāvāc dati par šķēršļiem, kas atrodas zemāk nekā 15 metru augstumā virs zemes.

d) 2.d apgabals – apgabali ārpus 2.a, 2.b un 2.c apgabaliem, kas plešas ne tālāk kā 45 km no lidlauka kontrolpunkta vai līdz pastāvošajai *TMA* robežai, izvēloties mazāko no šiem attālumiem. 2.d apgabala šķēršļu datu vākšanas virsmas augstums ir 100 m virs zemes.

2. Tajās 2. apgabala daļās, kur ļoti augsta reljefa vai citu vietējo ierobežojumu un/vai noteikumu dēļ ir aizliegts veikt lidojumus, datus par šķēršļiem vāc un reģistrē saskaņā ar 1. apgabala prasībām.

3. Datus par visiem šķēršļiem 1. apgabalā, kuru augstums virs zemes ir 100 m vai vairāk, vāc un reģistrē datu bāzē saskaņā ar A8-2. tabulā noteiktajām 1. apgabala skaitliskajām prasībām.



## A8-3. attēls Apvidus un šķēršļu datu vākšanas virsmas – 3. apgabals

1. Apvidus datu un šķēršļu datu vākšanas virsma plešas pusmetra (0,5 m) augstumā virs horizontālas plaknes, kas šķērso tuvāko lidlauka kustības zonas punktu.

2. Apvidus datiem un šķēršļu datiem 3. apgabalā jāatbilst skaitliskajām vērtībām, kas norādītas attiecīgi A8-1. un A8-2. tabulā.



## A8-4. attēls Apvidus un šķēršļu datu vākšanas virsma – 4. apgabals

Apvidus datiem un šķēršļu datiem 4. apgabalā jāatbilst skaitliskajām vērtībām, kas norādītas attiecīgi A8-1. un A8-2. tabulā.

*Piezīme. 4. apgabalu var paplašināt saskaņā ar 10.1.2. punktu.*

**A8-1. tabula. Skaitliskās prasības attiecībā uz apvidus datiem**

|  |  |  |  |  |
| --- | --- | --- | --- | --- |
|  | 1. apgabals | 2. apgabals | 3. apgabals | 4. apgabals |
| Solis | 3 loka sekundes(aptuveni 90 m) | 1 loka sekunde(aptuveni 30 m) | 0,6 loka sekundes (aptuveni 20 m) | 0,3 loka sekundes (aptuveni 9 m) |
| Vertikālā precizitāte | 30 m | 3 m | 0,5 m | 1 m |
| Vertikālā izšķirtspēja | 1 m | 0,1 m | 0,01 m | 0,1 m |
| Horizontālā precizitāte | 50 m | 5 m | 0,5 m | 2,5 m |
| Ticamības līmenis | 90 % | 90 % | 90 % | 90 % |
| Integritātes klasifikācija | parastie dati | būtiskie dati | būtiskie dati | būtiskie dati |
| Uzturēšanas periods | pēc vajadzības | pēc vajadzības | pēc vajadzības | pēc vajadzības |

**A8-2. tabula. Skaitliskās prasības attiecībā uz šķēršļu datiem**

|  |  |  |  |  |
| --- | --- | --- | --- | --- |
|  | 1. apgabals | 2. apgabals | 3. apgabals | 4. apgabals |
| Vertikālā precizitāte | 30 m | 3 m | 0,5 m | 1 m |
| Vertikālā izšķirtspēja | 1 m | 0,1 m | 0,01 m | 0,1 m |
| Horizontālā precizitāte | 50 m | 5 m | 0,5 m | 2,5 m |
| Ticamības līmenis | 90 % | 90 % | 90 % | 90 % |
| Integritātes klasifikācija | parastie dati | būtiskie dati | būtiskie dati | būtiskie dati |
| Uzturēšanas periods | pēc vajadzības | pēc vajadzības | pēc vajadzības | pēc vajadzības |

**A8-3. tabula. Apvidus raksturotāji**

|  |  |
| --- | --- |
| Apvidus raksturotājs | Obligāts/pēc izvēles |
| Pārklājuma zona | Obligāts |
| Datu ģenerētāja indekss | Obligāts |
| Datu ieguves metode | Obligāts |
| Solis | Obligāts |
| Horizontālā atskaites sistēma | Obligāts |
| Horizontālā izšķirtspēja | Obligāts |
| Horizontālā precizitāte | Obligāts |
| Horizontālā ticamības pakāpe | Obligāts |
| Horizontālā atrašanās vieta | Obligāts |
| Pacēlums | Obligāts |
| Pacēluma atskaite | Obligāts |
| Vertikālā atskaites sistēma | Obligāts |
| Vertikālā izšķirtspēja | Obligāts |
| Vertikālā precizitāte | Obligāts |
| Vertikālā ticamības pakāpe | Obligāts |
| Virsmas tips | Obligāts |
| Reģistrētā virsma | Obligāts |
| Paaugstinājuma pakāpe | Pēc izvēles |
| Zināmās variācijas | Pēc izvēles |
| Integritāte | Obligāts |
| Datums un laikspiedols | Obligāts |
| Izmantotā mērvienība | Obligāts |

**A8-4. tabula. Šķēršļu raksturotāji**

|  |  |
| --- | --- |
| Šķēršļa raksturotājs | Obligāti/pēc izvēles |
| Pārklājuma zona | Obligāts |
| Datu ģenerētāja indekss | Obligāts |
| Datu avota indekss | Obligāts |
| Šķēršļa indekss | Obligāts |
| Horizontālā precizitāte | Obligāts |
| Horizontālā ticamības pakāpe | Obligāts |
| Horizontālā atrašanās vieta | Obligāts |
| Horizontālā izšķirtspēja | Obligāts |
| Horizontālais apmērs | Obligāts |
| Horizontālā atskaites sistēma | Obligāts |
| Pacēlums | Obligāts |
| Relatīvais augstums | Pēc izvēles |
| Vertikālā precizitāte | Obligāts |
| Vertikālā ticamības pakāpe | Obligāts |
| Vertikālā izšķirtspēja | Obligāts |
| Vertikālā atskaites sistēma | Obligāts |
| Šķēršļa tips | Obligāts |
| Ģeometrijas tips | Obligāts |
| Integritāte | Obligāts |
| Datums un laikspiedols | Obligāts |
| Izmantotā mērvienība | Obligāts |
| Darbības | Pēc izvēles |
| Efektivitāte | Pēc izvēles |
| Apgaismojums | Obligāts |
| Marķējums | Obligāts |

## — BEIGAS —

1. \*Visi *ISO* standarti ir uzskaitīti šīs nodaļas beigās. [↑](#footnote-ref-1)
2. \*Ja tas ir vēlams, šo informāciju vai kādu tās daļu var iekļaut *AIP*. [↑](#footnote-ref-2)